কথা-বাৰ্তাঃ নাগৰিকৰ শ্ৰেণীবদ্ধকৰণ নহব নাগৰিকপঞ্জীত, সাক্ষাতকাৰতঃ প্ৰতীক হাজেলা, অৰুণাভ শইকীয়াৰ সৈতে... - অসমীয়াৰ সুখ-দুখ\nHome ARUNABH-SAIKIA INTERVIEW KOTHA-BARTA NRC অৰুণাভ-শইকীয়া কথা-বাৰ্তা কথা-বাৰ্তাঃ নাগৰিকৰ শ্ৰেণীবদ্ধকৰণ নহব নাগৰিকপঞ্জীত, সাক্ষাতকাৰতঃ প্ৰতীক হাজেলা, অৰুণাভ শইকীয়াৰ সৈতে...\nকথা-বাৰ্তাঃ নাগৰিকৰ শ্ৰেণীবদ্ধকৰণ নহব নাগৰিকপঞ্জীত, সাক্ষাতকাৰতঃ প্ৰতীক হাজেলা, অৰুণাভ শইকীয়াৰ সৈতে...\nxukhdukh.com January 06, 2018 ARUNABH-SAIKIA, INTERVIEW, KOTHA-BARTA, NRC, অৰুণাভ-শইকীয়া, কথা-বাৰ্তা,\nনাগৰিকৰ শ্ৰেণীবদ্ধকৰণ নহব নাগৰিকপঞ্জীত\nসাক্ষাতকাৰতঃ প্ৰতীক হাজেলা\nনতুনবৰ্ষৰ দুৱাৰদলিতে অসমত বহুপ্ৰতীক্ষিত নাগৰিকপঞ্জীৰ আংশিক খচৰা প্ৰকাশ কৰা হৈছে। অসমত নাগৰিকপঞ্জীৰ উন্নীতকৰণৰ প্ৰক্ৰিয়া ১৯৫১চনৰ পাছত প্ৰথমবাৰৰ বাবে চলোৱা হৈছে। প্ৰশাসনে এই প্ৰক্ৰিয়াক ‘বৈধ নাগৰিক’ সকলৰ চিনাক্তকৰণ আৰু ‘অবৈধ নাগৰিক’ৰ শিপা উঘলাৰ এক প্ৰক্ৰিয়া বুলি অভিহিত কৰিছে। এই প্ৰক্ৰিয়া ১৯৮৫চনৰ অসম চুক্তিৰ দফা অনুসৰি চলোৱা হৈছে। যিসকলে ১৯৭১চনৰ ২৪ মাৰ্চৰ মাজনিশাৰ আগতে নিজে বা পূৰ্বজ সকলে অসমত প্ৰৱেশ কৰাৰ প্ৰমাণ দাখিল কৰিব পাৰিব, তেওঁলোককে নাগৰিক হিচাবে গণ্য কৰা হব। আংশিক খচৰাত ৰাজ্যৰ ৩.৩কোটি মানুহৰ ভিতৰত প্ৰায় ১.৯কোটি মানুহৰ নাগৰিকপঞ্জীত নাম অন্তৰ্ভুক্তিৰ বাবে দাখিল কৰা আবেদন প্ৰত্যায়িত(ভেৰিভাই) কৰিছে। বাকী সকলৰ নাম এতিয়াও প্ৰত্যায়িত কৰিবলৈ বাকী আছে।\nস্ক্ৰল.ইনৰ প্ৰতিবেদকে নাগৰিকপঞ্জী উন্নীতকৰণৰ ৰাজ্যিক সমন্বয়ক আৰু সম্পূৰ্ণ প্ৰক্ৰিয়াটোৰ দায়িত্বত থকা জ্যেষ্ঠ বিষয়া প্ৰতীক হাজেলৰ সৈতে কথা-বাৰ্তাত মিলিত হৈছিল, তাৰেই অসমীয়া অনুবাদ অনুমতিমৰ্মে সুখ-দুখৰ পাতত অসমৰ ৰাইজৰ বাবে আগবঢ়োৱা হৈছে।\nসাংবাদিকৰ প্ৰশ্নঃ প্ৰথম আংশিক খচৰাত নাম থকাৰ আচলতে অৰ্থ কি? এতিয়াও ১.৪কোটি এনে মানুহ আছে যাৰ নাম এই খচৰাত নাই। এয়া তেওঁলোকৰ কাগজপত্ৰৰ খেলিমেলিৰ বাবে হৈছে নে তেওঁলোকৰ কাগজপাতি এতিয়াও ভেৰিফিকেচন সম্পূৰ্ণ নোহোৱাৰ বাবে হৈছে?\nহাজেলা ডাঙৰীয়াৰ উত্তৰঃ আমি এই কথা আমাৰ প্ৰচাৰ অভিযানৰ জৰিয়তে স্পষ্টকৈ কৈছো যে ভেৰিফিকেচন এতিয়া পেণ্ডিং হৈ আছে (সেই সকলৰ যাৰ নাম প্ৰথম আংশিক খচৰাত নাই)। ভেৰিফিকেচনটো এক অবিৰত প্ৰক্ৰিয়াহে। মই আপোনাক এটা উদাহৰণ দিও-\nধৰা হওক যে মোৰ পৰিয়ালত চাৰিগৰাকী সদস্য আছে, মোৰ পিতৃ, পত্নী, কন্যা আৰু মই। মোৰ পিতৃ, মই আৰু মোৰ কন্যাই যদি লিগেচী মোৰ ককাদেউতাৰ পৰা প্ৰমাণ কৰো, তেন্তে মোৰ পত্নীয়ে লিগেচিৰ তথ্য তেওঁৰ দেউতাক বা ককাদেউতাকৰ সৈতে যোগসূত্ৰ দেখুওৱা হব লাগিব। মোৰ পিতৃয়ে মোৰ ককাদেউতাৰ সৈতে সম্পৰ্কৰ তথ্যগত প্ৰমাণ দিলে, মই পিতৃৰ সৈতে লিংকেজ আৰু মোৰ কন্য়াই মোৰ দেউতাৰ সৈতে তাইৰ লিংকেজৰ তথ্য দিব লাগিব। গতিকে চাৰিখন ডকুমেণ্ট হব, মোৰ দেউতাৰ, মোৰ, মোৰ কন্যাৰ আৰু শেষত মোৰ ককাদেউতাৰ ডকুমেণ্ট।\nআৰু ধৰা হওক যে মোৰ পত্নীয়েও এখন ডকুমেণ্ট জমা দিলে তেওঁৰ পিতৃৰ সৈতে লিংকেজৰ আৰু এখন তেওঁৰ দেউতাকৰ লিগেচিৰ কাগজ।\nএতিয়া, মোৰ পিতৃয়ে, ধৰক, মেট্ৰিকৰ এডমিট কাৰ্ড দিলে, মই পেন কাৰ্ড দিলো, মোৰ কন্যাই স্বাস্থ্য বিভাগৰ যুটীয়া নিৰ্দেশকে চহী কৰা জন্মগত প্ৰমাণ পত্ৰ দিলেআৰু মোৰ পত্নীয়ে দিলে তেওঁৰ পাছপৰ্ট। এই সকলো কাগজেই ভেৰিফিকেচনৰ বাবে বেলেগ বেলেগ ঠাইলৈ পঠিওৱা হয়। মেট্ৰিকৰ কাগজ ছেবাৰ অফিচলৈ, মোৰ পেনকাৰ্ড ফাইনেন্স মিনিষ্ট্ৰিলৈ, মোৰ কন্যাৰ জন্মৰ প্ৰমাণপত্ৰ স্বাস্থ্য বিভাগৰ অফিচলৈ আৰু পত্নীৰ পাছপৰ্টৰ কপি যাব বৈদেশিক পৰিক্ৰমাৰ কাৰ্যালয়লৈ প্ৰত্যায়িতকৰণৰ বাবে।\nএতিয়া ধৰক, মেট্ৰিকৰ এডমিট, পেনকাৰ্ড আৰু জন্মৰ প্ৰমাণপত্ৰবোৰ ভেৰিফাইড হৈ আহিল। তেন্তে, মোৰ কন্যাৰ লিংকেজ মোৰ সৈতে, মোৰ লিংকেজ দেউতাৰ সৈতে আৰু দেউতাৰ লিংকেজ মোৰ ককাদেউতাৰ সৈতে প্ৰত্যায়িত হোৱা বুলি গণ্য কৰা হব। কিন্তু, মোৰ ককাদেউতাৰ লিগেচী ডাটা কিন্তু এতিয়াও ভেৰিফাইড হোৱাই নাই। একে সময়তে, মোৰ পত্নীয়ে জমা দিয়া দুয়োখন কাগজ প্ৰত্যায়িত হৈ আহিল। তেতিয়া মোৰ দেউতা, মই আৰু কন্যাৰ নাম বাদ পৰিব, কিন্তু আংশিক খচৰাত কেৱল পত্নীৰ নামহে অন্তৰ্ভুক্ত হব। গতিকে কিছুমানৰ নাম আছে, আৰু বাকী কিছুমানৰ পেণ্ডিঙেই হৈ আছে। এই হৈছে প্ৰথম অংশ।\nতাৰ পিছৰ কথাটো হৈছে যে, আমি বহুত বেছি পৰিমানৰ ডকুমেণ্ট চম্ভালি আছো। যদি, মই ফাইনেন্স মিনিষ্ট্ৰিৰ পৰা মোৰ পেনকাৰ্ডৰ ভেৰিফিকেচন লাভ কৰিছো, তেন্তে মই ফিল্ডত থকা অফিচাৰজনক এই কথা আপডেট কৰিব বা জনাব লাগিব। এই কামটো মই প্ৰতিদিনে কৰাটো সম্ভৱ নহয়। সেয়ে বেলেগ বেলেগ বেটচ(batch)ত কামটো কৰিব লগা হব। কাৰণ, অফিচাৰজনৰ ওপৰত ইতিমধ্যেই কামৰ বোজা আছেই। এই অফিচাৰজনে এতিয়া মোৰ দেউতাৰ কাগজ, মোৰ ককাদেউতাৰ কাগজ চাব, যে কৰবাত বংশলতা (Family tree) ত আঁসোৱাহ বা অমিল দেখিবলৈ পায় নেকি, বা কোনো ডি ভোটাৰ(সন্দেহজনক ভোটাৰ)নেকি! প্ৰতিজন মানুহৰ বাবেই তেওঁ এটা অনুসন্ধানৰ ভিত্তিত সিদ্ধান্তত উপনীত হব। এই কামটো বা প্ৰক্ৰিয়াটো তেওঁক দিয়া এলেকাটোৰ প্ৰতিজন ব্যক্তিৰ বাবেই কৰিব লাগিব।\nআৰু এয়া বহুত বেছি কাগজৰ কাম। তোমাক আৰু অলপ পটভূমি বুজাব পাৰি এইধৰণে যে কেৱল ২৫০০ অফিচাৰহে আছে, প্ৰায় ৩.৩কোটি জনসংখ্যাৰ বিপৰীতে। আৰু এই কামটো অতি দায়িত্বসহকাৰে কৰিব লাগিহ। নহলে, এই তালিকাত অযোগ্য ব্যক্তিৰ নাম এই তালিকাত সোমাব আৰু যোগ্য ব্যক্তিৰ নামেই থাকি যাব। আৰু তেওঁ কামটো নিজে কায়িকভাৱে (manually) কৰিব লাগিব। কম্পিউটাৰ বোৰে কেৱল আমাক ডকুমেণ্ট চাবমিট কৰাৰ বাবে আৰু ইছুৱিং অথৰিটিবোলৰলৈ সেইবোৰ পঠিওৱাৰ কামহে কৰিব। বেছিভাগ ঠাইতে সেইকাম হোৱাৰ পাছত সেইবোৰ কামতনহা হৈ পৰে। বেছিভাগ চাৰ্টিফিকেট ইছ্যু কৰা ইছুৱিং অথৰিটিত কম্পিুটাৰাইজড ডাটাবেচ নাই, কেৱল পেন কাৰ্ডৰ বাহিৰে।\nসাংবাদিকৰ প্ৰশ্নঃ এই গোটেই প্ৰক্ৰিয়াটোৰ মেৰুদণ্ড হৈছে লিগেচী ডাটা যিয়ে বংশৰ ইতিহাস প্ৰতিষ্ঠা কৰে, যেনেকৈ আপুনি কলে। কিন্তু কিছুমনা কেচ আছে যত মানুহজনৰ নাম আহিছে অথচ দেউতাকৰ নাম তালিকাত নাই, সেইটো কেনেকৈ সম্ভৱ?\nহাজেলা ডাঙৰীয়াৰ উত্তৰঃ ইয়াৰ অৰ্থ এয়াও হব পাৰে যে মানুহজনে মাতৃৰ ফালৰ পৰা লিগেচী প্ৰতিষ্ঠা কৰিছে। এজন মানুহ লিগেচি দেউতাৰ অথবা মাতৃৰ পৰিয়ালৰ পৰাও প্ৰতিষ্ঠা কৰিব পাৰে। কিন্তু ২০০৪ চনৰ পাছত জন্ম হোৱা লোকসকলৰ বাবে মাক আৰু দেউতাকৰ দুয়োটা বংশলতাই প্ৰতিষ্ঠা কৰিব লাগিব।\nমানুহৰ মাজত এই ধাৰণা হৈছে যে, যিহেতু ডকুমেণ্টবোৰ পৰিয়াল হিচাবে জমা কৰা হৈছে, গতিকে ফলাফলো পৰিয়ালগত হিচাবে ওলাব। সাধাৰণে, যিকোনো ভেৰিফিকেচনৰ প্ৰক্ৰিয়াত কি হয় জানে, আমি পৰিয়াল এটালৈ যাও আৰু আমি প্ৰতিখন ডকুমেণ্ট এখন এখনকৈ পৰীক্ষা কৰো আৰু তাৰ পাছতহে হয় বা নহয়, তাৰ নিশ্চিতি দিও। ইয়াত আমি প্ৰথম পদক্ষেপটো লৈছোহে। কিন্তু, তাৰোপৰি আমি এই ডকুমেণ্টবোৰ লৈছো আৰু কাগজ ইছ্যু কৰা অফিচলৈ সেইবোৰ পঠিওৱা হৈছে। ইয়াতেই পৰিয়ালগত ধাৰণাটো ভাগি গৈছে আৰু প্ৰতিজন মানুহে একক ব্যক্তি হিচাবে পৰিগণিত হৈছে। আৰু যেতিয়াই প্ৰত্যায়িতকৰণৰ ফলাফল আহিব, মই তেতিয়া মোৰ অফিচাৰলৈ বেটচ হিচাবত সেইবোৰ পঠাব পাৰিম। আৰু তেওঁ তেতিয়া সেইবোৰ কম্পিউটাৰাইজ তথ্যকোষত সেইবোৰ লিপিবদ্ধ কৰিব।\nউচ্চতম ন্যায়ালয়ৰ নিৰ্দেশ যেতিয়া আহিল যে প্ৰথমখন খচৰা ৩১ ডিচেম্বৰতে প্ৰকাশ কৰিব লাগিব, তেতিয়াই মই প্ৰক্ৰিয়াটো সাময়িকভাৱে ৰখাই দিব লগা হ’ল। গতিকে বহুত বেছি পৰিমানৰ তথ্যই এতিয়া অফিচাৰে লিপিবদ্ধ কৰালৈ অপেক্ষা কৰালৈ ৰৈ থাকিব লগা হৈছে। গতিকে কোনো পৰিয়ালৰ কাৰোবাৰ নাম সোমাইছে, আৰু কাৰোবাৰ নাম হয়তো বাদ পৰিছে।\nসাংবাদিকৰ প্ৰশ্নঃ উজনি অসমৰ জিলা, শিৱসাগৰ আৰু যোৰহাটত, ৮০শতাংশতকৈ অধিক লোক তালিকাত সোমাইছে। নামনি অসম যি বেংগলী মুছলিম সম্প্ৰদায়ৰ বসতিস্থলী, তাত কিন্তু এই সংখ্যা ৪০শতাংশৰ তলতহে হে কিছু বিশেষ জিলাত। আপুনি এই অসমতাপূৰ্ণ অৱস্থাটো কিদৰে বাখ্যা কৰিব?\nহাজেলা ডাঙৰীয়াৰ উত্তৰঃ উজনি অসমত, বহু বেছি সংখ্যকেই Original Inbibitant কেটেগৰীৰ যোগে পঞ্জীকৃত হব, যাৰ নাগৰিকত্ব আমি কোনো সন্দেহৰ উৰ্ধত বুলি ক্ষেত্ৰভিত্তিক ভেৰিফিকেচনযোগে প্ৰতিষ্ঠা কৰিব পাৰিছো।\nআপুনি যদি চুপ্ৰীমকৰ্টৰ চূড়ান্ত অৰ্ডাৰটো পঢ়ে(অৰিজেনেল ইনহেবিটেন্টৰ বিষয়ত), ধাৰা ৩(৩), যিয়ে ‘খিলঞ্জীয়া বাসিন্দা(Original Inhabitant)’ৰ কেটেগৰীটো নিৰ্ণয় কৰে, তাত কোৱা হৈছে যে, ‘ই ধাৰা ৩(২)দিয়া ধৰণকৈ বেলেগ ধৰণে চিনাক্ত কৰিও নাগৰিকপঞ্জীত অন্তভুৰ্ক্ত কৰাৰ সুবিধা প্ৰদান কৰিছে’। ধাৰা ৩(৩)ত অলপ কম কঠিন আৰু কম বাহুল্যৰ প্ৰক্ৰিয়াৰে অসমৰ খিলঞ্জীয়া বাসিন্দাৰ নাম অন্তৰ্ভুক্তিৰ দাবীক সিদ্ধান্ত লোৱাৰ বাট মুকলি কৰিছে।“\nসেয়ে, সেই সকল লোকৰ মই কাগজ পত্ৰ সংগ্ৰহ কৰিছো। কিন্তু প্ৰাৰম্ভিক সোধপোছ(prima facie) তে যদি সেইবোৰ বিশ্বাসযোগ্য বুলি পতিয়ন গৈছো। যিহেতু তেওঁলোকৰৰ নাগৰিকত্ব সন্দেহৰ উৰ্ধত বুলি স্থানীয় অনুসন্ধানৰ জৰিয়তে দেখা গৈছে, তেতিয়া আৰু তেওঁলোকে বেলেগৰ নাগৰিকত্ব প্ৰমাণৰ বাবে দীঘলীয়া প্ৰত্যায়িতকৰণ প্ৰক্ৰিয়াৰ মাজেৰে যাব লগা হোৱা নাই। সেয়ে, আপুনি হয়তো এইসকলৰ বাবে প্ৰয়োজন হোৱা সময় অতি কম যে সেই কথা বুজিব পাৰিছে।\nহাজেলা ডাঙৰীয়াৰ উত্তৰঃ চাওক, যদিও এনে লাগে যে এইটো কম কঠিন অথবা বাহুল্যবিহীন প্ৰক্ৰিয়া, কিন্তু আন এটা ফালৰ পৰা ই বেছি সুক্ষ্মতৰ আৰু কঠিনহে। হয়, নাগৰিকপঞ্জীৰ স্থানীয় পঞ্জীয়কজনে সিদ্ধান্ত লয়, কিন্তু সেই সিদ্ধান্তবোৰ প্ৰতিটোতে স্থানীয় ৰাজহ চক্ৰ বিষয়াই সহমত প্ৰকাশ কৰি চহী কৰিব লাগিব আৰু তাত পাছত জিলা উপায়ুক্তয়ো সহমতি দিব লাগিব। এজনৰ একচেতিয়া সিদ্ধান্তই শেষ কথা হোৱাটো বাৰণ কৰিবলৈকে এই ব্যৱস্থা লোৱা হৈছে। যেতিয়া এটা বিশেষ কেচত বিশেষ ব্যৱস্থা লোৱাৰ নিৰ্দেশনা আছেই, গতিকে আমি তাকেই কাৰ্যকৰী কৰিছো।\nসাংবাদিকৰ প্ৰশ্নঃ চূড়ান্ত নাগৰিকপঞ্জীত, খিলঞ্জীয়া থলুৱা বাসিন্দা আৰু বাকী সকলৰ মাজত কোনো প্ৰভেদ নাথাকিব। কিন্তু আপুনি নাভাবেনে যে ৰাজ্যখন এতিয়া অসম হিচাবে পৰিচয়ৰ বাবে স্পৰ্শকাতৰ, প্ৰশাসনে সেই তথ্য চৰকাৰী ৰেকৰ্ডছত লিপিবদ্ধ কৰি ৰাখিব, যদিও এইয়া ৰাজহুৱা নহয়, কিন্তু ই এক hierarchy of citizenship সৃষ্টি কৰিব- যেনে কিছুমান মানুহ বেছি খিলঞ্জীয়া বাকীসকলতকৈ?\nহাজেলা ডাঙৰীয়াৰ উত্তৰঃ উচ্চতম ন্যায়ালয়ে এই দিশটোটোও চাইছে। কেচটোৰ আবেদনকৰ্তাই কৈছিল যে ই এক Superior class of citizens ৰ সৃষ্টি কৰিব যাৰ নিয়োগ, শিক্ষা আদি বিষয়ত বেছি সুবিধা থাকিব। কিন্তু সেই অৰ্ডাৰটোৱে স্পষ্টকৈ কৈছে যে, তেনে কোনো সম্ভাৱনীয়তাৰ কোনো ভিত্তি নাই। মই কৰ্টকো জনাইছো আৰু অৰ্ডাৰো পাছ কৰিছো আৰু এখন অফিচ মেমোৰেণ্ডামো বিষয়টোত ইচ্যু কৰিছো।\nএই তথ্য কোনো আন প্ৰক্ৰিয়াৰ বাবে প্ৰাসংগিক নহব। এই প্ৰক্ৰিয়াটো আচলতে কোন খিলঞ্জীয়া বা থলুৱা তাক বিচাৰকৰাৰ প্ৰক্ৰিয়াই নহয়, ই কেৱল নাগৰিকত্বৰহে। সেয়ে তেওঁলোকে কেচটোকে নামঞ্জুৰ কৰি দিলে, কাৰণ ই কাকো উচ্চ খাপৰ নাগৰিক নবনায়। সকলোৱে এক সমান পৰ্যায়ৰ নাগৰিক হব। আপুনি যদি তালিকাখন দেখিছে, তেন্তে ই সকলোৰে বাবে এখনেই তালিকা। তাত কোনো ভাগ বা কেটেগৰী নাই।\nসাংবাদিকৰ প্ৰশ্নঃ যিসকল মহিলাই পঞ্চায়তৰ নথি তেওঁলোকৰ লিংকেজ ডকুমেণ্ট ৰূপে জমা কৰিছিল, তেওঁলোকৰ নাম তালিকাত অহা নাই, কেৱল থলুৱা খিলঞ্জীয়া বুলি চিনাক্ত হোৱা সকলৰ নামহে প্ৰথম খচৰাত আহিছে। উচ্চতম ন্যায়ালয়ে যিহেতু এই নথিক বৈধ বুলি ঘোষণা কৰিলে, তেওঁলোকে দ্বিতীয় তালিকাত সহজেই নাম অন্তৰ্ভুক্তি কৰিবলৈ সক্ষম হবনে?\nহাজেলা ডাঙৰীয়াৰ উত্তৰঃ হয়, যি সকল মহিলাই কেৱল পঞ্চায়তৰ নথিক ভৰসা কৰি তাৰ বাহিৰে কোনো বিকল্প নথি জমা দিয়া নাই, তেওঁলোকৰ নাম প্ৰথম খচৰাত নাই। সন্মানীয় কৰ্টে এইকথাও কৈছে যে এনেবোৰ কেচত সুক্ষ্মভাৱে পৰীক্ষা কৰিহে লিংকেজ প্ৰতিষ্ঠা কৰিব পৰা যাব। এতিয়াও আমি সেইবোৰৰ ভেৰিফিকেচনৰ প্ৰক্ৰিয়াটো আৰম্ভ কৰা নাই। কাৰণ, উচ্চতম ন্যায়ালয়ে এইবুলিও নিৰ্দেশনা দিছিল যে মই প্ৰথমে ১ ডিচেম্বৰ পৰা ইনভেষ্টিগেচন আৰম্ভ কৰা ৩৮লাখ কেচহে প্ৰথমে মীমাংসালৈ আনিব লাগিব।\nসাংবাদিকৰ প্ৰশ্নঃ অনাগত কেইটিমান মাহতো আপোনালোকে বিশাল গণনা প্ৰক্ৰিয়া চলাব লাগিব, যদিও উচ্চতম ন্যায়ালয়ে অহা ২০ফেব্ৰুৱাৰীত চূড়ান্ত সময়সীমাক লৈ সিদ্ধান্ত গ্ৰহণ কৰিব। তাৰ বাবে পৰিকল্পনা কেনে?\nহাজেলা ডাঙৰীয়াৰ উত্তৰঃ আটাইতকৈ কঠিন কামটো আছিল ৬.৬কোটি ডকুমেণ্ট সংগ্ৰহ কৰা আৰু ৭৫০০০ তকৈ বেছি বিভিন্ন প্ৰান্তৰ ইছুৱিং অথৰিটিলৈ ভেৰিফিকেচনৰ বাবে সেইবোৰ পঠিওৱাটো। সেই অংশটোৰ বেছি ভাগ সম্পূৰ্ণ হৈছে।এতিয়া, মই কোৱাৰ দৰেই, আমি সেই ভেৰিফিকেচনৰ ফলাফল সমূহ প্ৰতিটো কেচৰ বাবে কায়িকভাৱে লিপিবদ্ধ কৰিব লাগিব। ই নিশ্চয়কৈ যথেষ্ট সময় লব, কিন্তু মই এইবিষয়ে নিশ্চিত নহয় বুলি কবলগীয়াকৈ ইমানো বেছি নহয়!\nসাংবাদিকৰ প্ৰশ্নঃ যিহেতু প্ৰক্ৰিয়াটোৰ সৈতে বাংলাদেশ জড়িত নাই, এনে ধাৰণাও পোষণ কৰা দেখা গৈছে যে নাগৰিকপঞ্জীৰ উন্নীতৰণ প্ৰক্ৰিয়াটো এক ধৰণৰ ফলপ্ৰসূতাহীন প্ৰক্ৰিয়া(Exercise in futility) হে! আপোনাৰ মন্তব্য।\nহাজেলা ডাঙৰীয়াৰ উত্তৰঃ এয়া বাস্তৱিকতে মোৰ অধিকাৰক্ষেত্ৰৰ কথা নহয়। কিন্তু, কথাটো হৈছে, আইনগত ভাৱে যিটো কাৰ্যকৰী কৰিব লাগিব, সেয়াটো কৰিবই লাগিব। মই যদিও আইআইটিৰ স্নাতক, যদিও আমেৰিকালৈ যাও আৰু তেওঁলোকৰ অৰ্থনীতিলৈ যথেষ্ট অৰিহণাও যোগাবলৈ আৰম্ভ কৰে, কিন্তু তেওঁলোকে তেওঁলোকৰ ৰাষ্ট্ৰপতিৰ নিৰ্বাচনত মোক ভোট দিবলৈ দিবনে?\nমোৰ জানো কাৰ্যকৰীকৰণৰ বাবে ন্যায়িত ব্যৱস্থা নাই? সেইটো বেছি গুৰুত্বপূৰ্ম কথা। আমি প্ৰথমে অবৈধ নাগৰিকৰ সংখ্যা কিমান তাক নিৰূপণ কৰি লওচোন। There is so much speculation going around but we do not know. কিন্তু যেতিয়া আমি নিশ্চিত হম যে আমাৰ হাতত কি আছে, এটা পলিচি বা নীতি নিশ্চয় বনোৱা হব। আমি কিয় আইন কাৰ্যকৰীকৰণত ভয় খাইছো, ইযে কঠিন কাম, কেৱল সেইবাবেইনে?\nসাংবাদিকৰ প্ৰশ্নঃ শেষত, যদি ‘নাগৰিকত্ব সংশোধনী বিল-২০১৬’ সংদত পাছ হয়, ই আপোনাৰ ইমান বিশাল কামকো গুৰুত্বহীন কৰি তুলিব, কাৰণ ই কিছুমান ধৰ্মৰ বাবে নাগৰিকত্বৰ নীতি-নিয়ম সহজ কৰি তুলিব। এই বিষয়ে আপোনাৰ অনুভৱ কি?\nহাজেলা ডাঙৰীয়াৰ উত্তৰঃ আইন এক নিজা ধৰণেৰে বিবৰ্তিত হয়। আইন ৰাইজৰ প্ৰয়োজন অনুসাৰে বনোৱা হয়। পুনৰ, এই সম্পূৰ্ণ প্ৰক্ৰিয়াটো উচ্চতম ন্যায়ালয়েই মনিটৰ কৰি আছে, চাওচোন বাৰু কি হয়গৈ।\nভাষান্তৰ কৰিলেঃ মনালী চি দত্তই\nTags # ARUNABH-SAIKIA # INTERVIEW # KOTHA-BARTA # NRC # অৰুণাভ-শইকীয়া # কথা-বাৰ্তা\nBy xukhdukh.com on January 06, 2018\nLabels: ARUNABH-SAIKIA, INTERVIEW, KOTHA-BARTA, NRC, অৰুণাভ-শইকীয়া, কথা-বাৰ্তা\nUnknown January 6, 2018 at 7:40 PM


কেলুচৰণ মহাপাত্ৰ - অসমীয়া ৱিকিপিডিয়া\n৮ জানুৱাৰী, ১৯২৬\nৰঘুৰাজপুৰ, পুৰী, উৰিষ্যা, ভাৰত\n৭ এপ্ৰিল, ২০০৪ (৭৮ বছৰ)\nভুৱনেশ্বৰ, উৰিষ্যা, ভাৰত\nভাৰতৰ ধ্ৰুপদী নৃত্যশিল্পী, কৰিঅ'গ্ৰাফাৰ\nসংগীত নাটক একাডেমী বঁটা,\nকেলুচৰণ মহাপাত্ৰ (ইংৰাজী: Kelucharan Mohapatra; ৮ জানুৱাৰী ১৯২৬ – ৭ এপ্ৰিল ২০০৪) আছিল এগৰাকী প্ৰথিতযশা ভাৰতীয় ধ্ৰুপদী নৃত্যশিল্পী, গুৰু আৰু ওদিছি নৃত্যৰ প্ৰসাৰক। এই ধ্ৰুপদী নৃত্যশৈলীটোক বিংশ শতিকাত জনপ্ৰিয় আৰু পুনৰোজ্জীৱিত কৰাৰ বাবে তেখেত স্মৰণীয়। তেখেত হৈছে উৰিষ্যাৰ পৰা পদ্মবিভূষণ সন্মান লাভ কৰা কৰা প্ৰথমগৰাকী ব্যক্তি।\nএগৰাকী প্ৰখ্যাত সংস্কৃত কবিয়ে তেওঁৰ বিষয়ে লিখিছে এইদৰে গুৰু : সাংগো-পাংগা-শুভাংগী-লাস্য-মধুৰম সমতীৰ্ণা-নৃত্যৰাণৱম, যাৰ অৰ্থ হৈছে- "তেখেতৰ নৃত্যৰত শৰীৰৰ প্ৰতিটো ভাঁজেই চমৎকাৰী ভংগিমা আৰু অংগবিন্যাসৰ জৰিয়তে এক পৰম মাধুৰ্যলৈ ৰূপান্তৰিত হয়। আচলতে গুৰু কেলুচৰণ মহাপাত্ৰই শৈলীৰ সমুদ্ৰ অতিক্ৰম কৰি গৈছিল। "\nযুৱকালত কেলুচৰণ মহাপাত্ৰই, গোটিপুৱা প্ৰদৰ্শন কৰিছিল-যিটো আছিল উৰিষ্যাৰে এক পৰম্পৰাগত নৃত্য। এইবিষ নৃত্যত যুৱকসকলে মহিলাৰ দৰে সাজ-সজ্জা কৰি প্ৰভু জগন্নাথৰ গুণানুকীৰ্ত্তন কৰে। পৰৱৰ্তী পৰ্যায়ত তেখেতে এইবিধ নৃত্যৰ বিষয়ে গভীৰ গৱেষণা কৰিছিল। তাৰ লগতে গৱেষণা কৰিছিল মাহাৰী নৃত্যৰো। এই কাৰ্যৰ ফলত তেখেতে ওদিছি নৃত্যক পুনৰ্গঠন কৰিবলৈ সমৰ্থৱান হৈছিল। গুৰু কেলুচৰণ মহাপাত্ৰই মৃদংগম, পাখোৱাজ আৰু তবলাত নৈপুণ্য অৰ্জন কৰিছিল-যাৰ স্পষ্ট প্ৰতিফলন দেখিবলৈ পোৱা যায় তেখেতৰ নৃত্যত। পৰম্পৰাগত পটচিত্ৰ অংকনতো তেখেতে পাৰদৰ্শিতা অৰ্জন কৰিছিল।\nনৃত্যশিল্পী আৰু তেখেতৰ পত্নী লক্ষ্মীপ্ৰিয়া, পুত্ৰ ৰতীকান্তৰ সৈতে কেলুচৰণ মহাপাত্ৰই ১৯৯৩ চনত ভুৱনেশ্বৰত শ্ৰজন নামৰ নৃত্য-বিদ্যালয়খন গঢ়ি তুলিছিল। বৰ্তমান ৰতীকান্ত মহাপাত্ৰৰ নেতৃত্বত চলি থকা এই শিক্ষানুষ্ঠানখনে ওদিছি নৃত্যৰ শিক্ষা, প্ৰসাৰ আৰু ৰক্ষণাবেক্ষণৰ কাম কৰি আছে।\nগুৰু কেলুচৰণ মহাপাত্ৰৰ জন্মঠাই, উৰিষ্যাৰ ৰঘুৰাজপুৰত\nভুৱনেশ্বৰত কেলুচৰণ মহাপাত্ৰৰ মূৰ্তি\nসংগীত নাটক একাডেমী বঁটা, ১৯৬৬ চনত।\nপদ্মশ্ৰী, ১৯৭৪ চনত।\nপদ্মভূষণ, ১৯৮৮ চনত।\nসংগীত নাটক একাডেমী ফেলোশ্বিপ, ১৯৯১ চনত।\nশ্ৰীমন্ত শংকৰদেৱ বঁটা, ১৯৯৭ চনত।\nপদ্মবিভূষণ, ২০০০ চনত।\nকালিদাস সন্মান, মধ্যপ্ৰদেশ চৰকাৰৰ তৰফৰ পৰা।\n"Odissi is notamere dance form to entertain people but to inspire and elevate. I don't actually dance but pray in compassion and the spectators say that this `form' is dancing."\n"The real dance must convey the feeling of undivided existence, thataspectator can feel that he is not different from the thing observed".\nমেড বয়,— উৰিষী নৃত্য - গীত গোৱিন্দ ইউটিউবত\nগুৰু কেলুচৰণ মহাপাত্ৰ; — গীত গোৱিন্দ ইউটিউবত\nনৃত্যশিল্পী মাধৱী মুডগলে কেলুচৰণ মহাপাত্ৰৰ এটা নৃত্য-প্ৰদৰ্শনৰ ব্যাখ্যা কৰিছে ইউটিউবত\nকেলুচৰণ মহাপাত্ৰ সম্পৰ্কে ইণ্টাৰনেট মুভি ডাটাবেছত থকা তথ্য।\n↑ Remembering the maestro Leela Venkatraman, The Hindu, 15 April 2005.\n↑ Sampad, Shilpi (26 January 2013). "Sun dreamer gets Padma". telegraphindia.com (Calcutta, India). http://www.telegraphindia.com/1130126/jsp/odisha/story_16487304.jsp#.URDi_GduBtY। আহৰণ কৰা হৈছে:5February 2013. "after late Odissi dancer Guru Kelucharan Mohapatra"\n↑ Vanikavi Dr.Manmohan Acharya (1926-01-08). "SRJAN, Guru Kelucharan Mohapatra Odissi Nrityabasa". Srjan.com. Archived from the original on 2012-09-10. https://web.archive.org/web/20120910021257/http://www.srjan.com/GuruKelucharanMohapatra.php। আহৰণ কৰা হৈছে: 2012-08-22.\n↑ "History Of Srjan". Srjan. http://www.srjan.com/history_srjan_odissinrityabasa.php। আহৰণ কৰা হৈছে:3June 2018.\n↑ 6.0 6.1 6.2 "Padma Awards". Ministry of Home Affairs, Government of India. 2015. Archived from the original on 15 October 2015. https://web.archive.org/web/20151015193758/http://mha.nic.in/sites/upload_files/mha/files/LST-PDAWD-2013.pdf। আহৰণ কৰা হৈছে: 21 July 2015.\n↑ 8.0 8.1 "Glimpses of eternity". The Hindu (Chennai, India).7April 2006. http://www.hindu.com/fr/2006/04/07/stories/2006040701270300.htm.\n"https://as.wikipedia.org/w/index.php?title=কেলুচৰণ_মহাপাত্ৰ&oldid=255336"ৰ পৰা অনা হৈছে\nএই পৃষ্ঠাখন ২১ ডিচেম্বৰ, ২০২০ তাৰিখে ২১:২৬ বজাত অন্তিম সংশোধন কৰা হৈছিল।


ইণ্টাৰনেট শৈক্ষিক ক্ষেত্ৰত OnlineTyari-ৰ বৈপ্লৱিক পদক্ষেপ\nপৰীক্ষাৰ সময়ত সহায়িকা আৰু প্ৰসংগ পুথি বিচাৰি হাবাথুৰি খোৱা দিনবোৰলৈ মনত পৰেনে বাৰু? ইণ্টাৰনেটৰ যুগ আৰু এডুটেক ষ্টাৰ্ট-আপসমূহৰ পূৰ্বে বহুতকে এছ. চান্দৰ কিতাপবোৰত ডুবি থকা দেখা গৈছিল।আনহাতে, চৰকাৰী চাকৰি বা প্ৰতিযোগিতামূলক পৰীক্ষা আহিলে সঠিক কিতাপৰ সন্ধানৰ কেতিয়াও ওৰ নপৰিছিল।সি যি কি নহওক, OnlineTyari-ৰ দৰে এপচ্ বিলাকৰ সৃষ্টিয়ে কিতাপ বিচৰাৰ কামটো একেবাৰে সহজ কৰি তুলিলে। ই ব্যক্তিবিশেষক বিভিন্ন ধৰণৰ প্ৰতিযোগিতামূলক পৰীক্ষা যেনে বেংকিং সেৱা, SSC, GATE, NDA, অসামৰিক সেৱা, ৰে’লৱে, ৰাজ্যিক চৰকাৰী চাকৰি আদিৰ বাবে প্ৰস্তুতি চলাবলৈ প্ৰাসংগিক তথ্যৰ যোগান ধৰে।\nগ্ৰাম্য ভাৰতে অনলাইনৰ যোগেদি শিকিব পাৰিবনে?\n“প্ৰত্যক বছৰে চৰকাৰী চাকৰিৰ বাবে অনুষ্ঠিত প্ৰৱেশ পৰীক্ষাত দেশৰ প্ৰায় ৩ কোটি পৰীক্ষাৰ্থী অৱতীৰ্ণ হয়, কিন্তু মাতৃভাষাত তেওঁলোকৰ বাবে উপযোগী প্ৰাসংগিক পুথি খুউব কম সংখ্যকহে উপলব্ধ। OnlineTyari য়ে এই ডিজিটেল পাৰ্থক্য নোহোৱা কৰিবলৈ মোবাইলত সহজে বুজি পোৱাকৈ শৈক্ষিক সমলৰ যোগান ধৰিছে,” OnlineTyari ৰ সহ-প্ৰতিস্থাপক আৰু মুখ্য কাৰ্যবাহী বিষয়া বিপিন আগৰৱালে কয়।\nOnlineTyari ৰ ধাৰণাটো প্ৰথম ২০১৪ চনত বিপিনৰ মনলৈ আহিছিল।সেই সময়ত তেওঁ National Digital Literacy Mission – Disha (Digital Saksharta Abhiyan) ৰ হৈ NASSCOM ফাউণ্ডেচনত উপদেষ্টা হিচাপে কৰ্মৰত আছিল।মিছনৰ লক্ষ্য আছিল ভাৰতীয়ক কম্পিউটাৰ চলাব পৰাকৈ সক্ষম কৰি তোলা।\nএবাৰ গুৰগাঁৱৰ এখন সৰু গাঁৱলৈ যাওঁতে বিপিনে মন কৰিছিল যে, গাঁৱৰ মানুহখিনিয়ে কম্পিউটাৰ চলাবলৈ অস্বস্তি বোধ কৰিছিল। তেওঁলোকৰ সৈতে কথা পাতোতে মানুহখিনিয়ে বিপিনক জনালে যে, গাঁৱৰ যুৱক-যুৱতীবোৰে ‘অনলাইন’ত পঢ়িব নোৱাৰাৰ বাবে চাকৰিৰ সুবিধাবিলাক হেৰুৱাইছে।\n“আচৰিত কথাটো হ’ল বেছিভাগ মানুহেই স্মাৰ্টফোন ব্যৱহাৰ কৰিব জানে, কিন্তু কম্পিউটাৰ এটা চলাব পৰাকৈ আৰু অনলাইন অনুশীলন পৰীক্ষাবোৰ দিবলৈ নিজকে শিক্ষিত কৰি তুলিব পৰা নাই।মোৰ আই.আই.টি.-কানপুৰৰ বন্ধু ভোলা মীনা, তেৱোঁ একেটা সমস্যা সমাধান কৰিবলৈ চেষ্টা কৰিছিল। সেয়ে আমি দুয়ো একেলগ হৈ মোবাইলৰ জৰিয়তে এক শৈক্ষিক মঞ্চ OnlineTyari ৰ জন্ম দিলো,” বিপিনে লগতে জনালে।\nভাষাৰ চালিকা শক্তিৰ অনুধাৱন\nOnlineTyari ত আমাৰ দলটোৱে একেবাৰে তলৰো তলৰ সমস্যা সমাধান কৰিব খোজে, সেয়া লাগিলে ব্যাৱসায়টোৰ কাৰণে এটা অপৰীক্ষণীয়, একক আৰ্হিয়ে হওঁক।আৰম্ভণিতেই দলটোৱে জানিছিল যে, ভাৰতৰ দৰে দেশত শিক্ষাৰ প্ৰসাৰ কেৱল মোবাইলৰদ্বাৰাই সম্ভৱ হ’ৱ।আৰু ইয়াৰ বাবে শৈক্ষিক সমলবোৰ স্থানীয় ভাষাত আগবঢ়োৱা হ’ল।বিপিনে লগতে এই কথাও কয় যে, তেওঁলোকে ভাৰত-কেন্দ্ৰিক আৰ্হি এটা তৈয়াৰ কৰিব বিচাৰিছিল যাতে পৰীক্ষাৰ্থীসকলে সন্মুখীন হোৱা একক প্ৰত্যাহ্বানবোৰ সমাধা কৰিব পাৰে।আমাৰ দলটোৱে শিক্ষাৰ্থীসকলৰ প্ৰয়োজনখিনি বিচাৰি উলিয়াই ব্যৱহাৰ-কেন্দ্ৰিক আৰ্হি তৈয়াৰ কৰে আৰু তাৰে পৰাই আমাৰ উৎপাদন ধাৰণাবিলাক গঢ় দিয়া হয়।\nOnlineTyari য়ে শৈক্ষিক সমলৰ বাবে এক ব্যাৱসায়িক আদান-প্ৰদান হিচাপে কাম কৰে।এপ্লিকেশ্যনটো বৰ্তমান ইংৰাজী,হিন্দী আৰু মাৰাঠী ভাষাত উপলব্ধ হৈছে আৰু শীঘ্ৰে আন আন ভাৰতীয় ভাষাতো উপলব্ধ হ’ব।নৰেন্দ্ৰ কুমাৰ নামৰ এগৰাকী শিক্ষাৰ্থীয়ে এই এপটোত উপলব্ধ শৈক্ষিক সমলৰ সহায়ত দিল্লী পুলিচৰ মুখ্য কনিষ্টবল পদৰ পৰীক্ষাত উত্তীৰ্ণ হোৱাৰ কথা অকপটে স্বীকাৰ কৰিছে।\n১৫ বছৰীয়া এক বিৰামহীন যাত্ৰা\nমূল দলটোৰ ১৫ বছৰ জোৰা চিনাকী আই,আই,টি, কানপুৰত পঢ়ি থকাৰ দিনৰ পৰাই।ভোলা আৰু বিপিনে বেলেগ বেলেগ কোম্পানীত যোগ দিলেগৈ যদিও সম্পৰ্ক বজাই ৰাখিছিল। সেই সময়খিনিতে দুয়ো একেলগ হৈ মানুহৰ বাবে এই মঞ্চখন আগবঢ়াই দিয়াৰ কথা ভাৱিলে। দুয়ো তেওঁলোকৰ আই,আই,টি, আৰু আই,আই,এমৰ নেটৱৰ্কটো কামত খটুৱাই প্ৰাৰম্ভিক দলটো গঠন কৰিলে।\nOnlineTyari ৰ পূৰ্বে বিপিন এগৰাকী Company VP আৰু উদ্যমী ব্যক্তি আছিল।আনহাতে ভোলা আছিল মাইক্ৰচফটৰ ইণ্ডিয়া ডেভেলপমেণ্ট চেণ্টাৰৰ মূখ্য প্ৰযুক্তিবিদ আৰু লগতে তেওঁ টেক্সি ভাড়া কৰিবলৈ ব্যৱহাৰ কৰা এটা এপ্লিকেশ্যনো চলাই আছিল।\n“আমাৰ লগত নিশিত মাথুৰ,অমিত জয়ছোৱাল আৰু ৰাজবীৰ মূল দলত আছে আৰু তেওঁলোক আটায়ে OnlineTyari ত যোগ দিয়াৰ পূৰ্বে ডাঙৰ ডাঙৰ কৰ্পৰেট হাউচত একোটা বৃহৎ দলক নেতৃত্ব দিছিল।নিশিতৰ কৌশল তৈয়াৰ কৰা আৰু বিত্তীয় ব্যৱস্থাপনাত বহল অভিজ্ঞতা আছে,অমিতে Jeevansathi আৰু Shine platform ত প্ৰযুক্তিৰ দলটোৰ নেতৃত্ব দিছিল আৰু ৰাজবীৰে Ramco Systems ৰ বিক্ৰী বিভাগটো পৰিচালনা কৰিছিল,” বিপিনে লগতে ক’লে।\nআকৰ্ষণ আৰু বিকাশ\nযোৱা ডিচেম্বৰলৈকে দলটোৱে দাবী কৰা মতে, মুঠতে ১.৫ কোটি সংখ্যক ডাউনলোড হৈছে আৰু প্ৰতিদিনে ২,৫০,০০০ সংখ্যক সক্ৰিয় সদস্য আছে। তেওঁলোকে এপ সম্বন্ধে ব্যৱহাৰকাৰীসকলৰ পৰা নিয়মিত পাই থকা মন্তব্য আৰু চৰিত্ৰ অনুধাৱন কৰি উৎপাদনৰ ধাৰণাবোৰ উন্নত কৰি গৈ আছে।\nOnlineTyari ইতিমধ্যে তেওঁলোকৰ সমল সহযোগী হিচাপে এছ. চান্দ প্ৰকাশন, উপকাৰ প্ৰকাশন, অৰিহাণ্ট প্ৰকাশন আৰু কেৰিয়াৰ লঞ্চাৰৰ সৈতে যুক্ত হৈছে।দলটোৱে অলপতে ৫০০ টা ষ্টাৰ্ট-আপ, মোহনদাস পাই, টেনডেম কেপিটেল, গ্ল’ৱভেষ্টৰ, এইট কেপিটেলৰ বিক্ৰম চক্ৰ আৰু IxIgo ৰ সহ-প্ৰতিস্থাপক আৰু মুখ্য কাৰ্যবাহী বিষয়া আলোক বাজপায়ী আদিৰ পৰা ৫ কোটি টকা সংগ্ৰহ কৰিছে।\nনিজা বিনিয়োগৰ বিষয়ে ক’বলৈ গৈ বিক্ৰমে কয় যে, দলটোৱে চলিত বছৰৰ শেষলৈ ৯ কোটি সক্ৰিয় ব্যৱহাৰকাৰী আৰু প্ৰধান প্ৰধান ভাৰতীয় ভাষাত এই এপচ্ উপলব্ধ কৰোৱাৰ লক্ষ্য বান্ধি লৈছে।\nয়'ৰ ষ্ট'ৰীৰ ভূমিকাঃ\nব্লুমবাৰ্গৰ মতে, ১৮ শতাংশ CAGR বৃদ্ধিৰে ই-লাৰ্নিঙৰ জৰিয়তে শৈক্ষিক বিপ্লৱৰ সূচনা কৰাৰ ক্ষেত্ৰত ভাৰত মূখ্য কেন্দ্ৰ হৈ পৰিছে আৰু এই বৃদ্ধি গোলকীয় গড়ৰ দুগুণ।\nবৰ্তমানৰ ভাৰতীয় অনলাইন শৈক্ষিক ক্ষেত্ৰখনে ২০১৭ চনলৈ ৪০ বিলিয়ন মাৰ্কিন ডলাৰ স্পৰ্শ কৰিব।IBEF ৰ এক প্ৰতিবেদন মতে, ভাৰতে ২০২২ চনলৈ ৫০০ মিলিয়ন কৌশলী কৰ্মী সৃষ্টিৰ লক্ষ্য লৈছে। ২০০০ চনৰ এপ্ৰিলৰ পৰা ২০১৫ চনৰ জানুৱাৰীলৈ এই ক্ষেত্ৰখনত প্ৰত্যক্ষ বৈদেশিক বিনিয়োগৰ পৰিমাণ ১০৭১.১৫ মিলিয়ন আমেৰিকীয় ডলাৰ হৈছেগৈ।\nবৰ্তমান স্থানীয় ভাষাৰ চাহিদা বৃদ্ধি পাইছে।ভাৰতীয় লোকসকলে ৭৮০ টা বিভিন্ন ভাষাত কথা কয়।ইয়াৰে ২৯ টা ভাষা অতি কমেও ৬০ লাখ মানুহে কয় আৰু ২২ টা ভাষাক চৰকাৰী ভাষা হিচাপে সংবিধানে স্বীকৃতি দিছে।\nয’ত ইণ্টাৰনেটত উপলব্ধ তথ্যসমূহৰ ৫৬ শতাংশই ইংৰাজীত থাকে, তেনে ক্ষেত্ৰত ভাৰতীয় ভাষাত এই পৰিমাণ ০.১ শতাংশতকৈও কম।ইংৰাজী ক’ব পৰা সকলে মোবাইলত ইণ্টাৰনেট সেৱা সহজে গ্ৰহণ কৰিব পাৰে বুলি আমি ধৰি ল’লেও ভাৰতত এতিয়াও ৬০-৯৬ কোটি মানুহে ইণ্টাৰনেটৰ তথ্যবোৰ বুজি নাপায়।\nবৰ্তমান ভাৰতীয় ভাষাৰ ওপৰত লাহে লাহে গুৰুত্ব বৃদ্ধি পোৱালৈ লক্ষ্য কৰি InShorts আৰু Snapdeal এও তেওঁলোকৰ এপচ্ বিভিন্ন ভাষাত মুকলি কৰিছে।গতিকে এই সকলোখিনিলৈ চাই আমিও পৰিৱৰ্তনৰ দিশে ধাৱমান হৈছো।


হিমন্ত বিশ্ব শৰ্মাক অপসাৰণ কৰিবলৈ প্ৰধানমন্ত্ৰী মোদীক দাবী জনালে তেলেংগানাৰ মুখ্যমন্ত্ৰীয়ে\nতেলেংগানাৰ মুখ্যমন্ত্ৰী কে চন্দ্ৰশেখৰ ৰাও। ফাইল ফটো: নিউ ইণ্ডিয়ান এক্সপ্ৰেছৰ সৌজন্যত।\nকংগ্ৰেছ নেতা ৰাহুল গান্ধীক অপমানসূচন মন্তব্য কৰাৰ অভিযোগত অসমৰ মুখ্যমন্ত্ৰী হিমন্ত বিশ্ব শৰ্মাক অপসাৰণ কৰিবলৈ প্ৰধানমন্ত্ৰী নৰেন্দ্ৰ মোদীক দাবী জনালে তেলেংগানাৰ মুখ্যমন্ত্ৰী কে চন্দ্ৰশেখৰ ৰাও (কেচিআৰ)য়ে।\nমুখ্যমন্ত্ৰী শৰ্মাৰ বক্তৱ্য সন্দৰ্ভত প্ৰশ্ন উত্থাপন কৰি ৰাওৱে প্ৰশ্ন কৰে, ‘’মোদীজী! এয়া আমাৰ ভাৰতীয় সংস্কৃতিনে? এয়াই আমাৰ বেদ, মহাভাৰত, ৰামায়ন আৰু ভগৱদ গীতাই শিকাইছেনে? মই বিজেপিৰ সভাপতি নাড্ডাজীক সুধিছো, এয়া আমাৰ ভাৰতীয় সংস্কৃতিনে?’’\nতেওঁ লগকতে কয়,’’এখন ৰাজ্যৰ এগৰাকী মুখ্যমন্ত্ৰীয়ে এনেদৰে কথা ক’ব পাৰেনে? আপুনি শীঘ্ৰেই তেওঁক অপসাৰণ কৰক। এটা সীমা থকা উচিত। আপুনি অহংকাৰী নেকি? তামাচা কৰিছে? আপুনি মানুহে মনে মনে থাকিব বুলি ভাৱে?’’\nউল্লেখ্য যে শুকুৰবাৰে মুখ্যমন্ত্ৰী হিমন্ত বিশ্ব শৰ্মাই উত্তৰাখণ্ডত এক নিৰ্বাচনী সভাত ৰাহুল গান্ধীৰ বিৰুদ্ধে কিছু ‘আপত্তিজনক’ মন্তব্য কৰিছিল।\nতেলেংগানাৰ মুখ্যমন্ত্ৰীগৰাকীয়ে লগতে কয়,’’এয়া বিজেপিৰ সংস্কৃতি নেকি? এয়া হিন্দু ধৰ্ম আৰু ভাৰতীয় সংস্কৃতি? মই এগৰাকী ভাৰতীয় হিচাপে দাবী কৰিছো। মই লজ্জিত অনুভৱ কৰিছো। এয়া দেশখনৰ বাবে ভাল নহয়। আপুনি ভাবে নেকি যে আমি হাত সাৱটি বহি থাকিম?’’


বাংলাদেশৰ চিলেট অঞ্চল – Mahabahoo\nNew AI could….\nঅসমৰ বুৰঞ্জী- (৩)\nHome/ Assam News & Articles/বাংলাদেশৰ চিলেট অঞ্চল\nচিলেট সময়ে সময়ে পুৰণি কামৰূপৰ অন্তৰ্গত হৈছিল। কিন্তু ১৮১৪ খৃ: ৰ আগেয়ে এই অঞ্চলটো অসমৰ অধীনত থকাৰ প্ৰমাণ পোৱা নাযায়। অসমত চীফ কমিছনাৰৰ শাসন প্ৰৱৰ্ত্তিত হোৱাত চিলেটখনো অসমৰ ভিতৰত ধৰা হয়। সেয়ে, চিলেটৰ পুৰণি ইতিহাস উদ্ঘাটন কৰাৰ আৱশ্যকাতাই দেখা দিছে। কিন্তু দুৰ্ভাগ্যবশত: চিলেটৰ বিষয়ে স্পষ্ট ধাৰণা দিব পৰা সমলৰ অভাৱ। পৌৰাণিক আখ্যানসমূহতো ছিলহেটৰ বিষয়ে উল্লেখ প্ৰায় নায়েই। চিলেটৰ উত্তৰ আৰু দক্ষিণ উভয় অঞ্চলতে বড়ো ভাষী জনজাতীয় লোক কেতবোৰে বাস কৰাৰ বাবে পুৰণিকালত সেই ঠাইত বড়োসকলে বাস কৰিছিল আৰু ঠাইখনো বড়ো ৰজাসকলৰ অধীনস্থ আছিল যেন অনুমান হয়। কুশীয়াৰা নৈৰ উত্তৰৰ সমতল ভূমিখণ্ডত এসময়ত তিনিখন ক্ষুদ্ৰ ক্ষুদ্ৰ ৰাজ্য আছিল- জয়ন্তীয়া, লৌৰ আৰু গৌড় বা চিলেটৰ প্ৰধান অঞ্চল। ঘগ্ৰাৰ পৰা কাছাৰৰ ৰাজনগৰ পৰগণাৰ বৰাক উপত্যকালৈকে ‘গোৱাৰাৰ জঙ্গল’ বুলি এটা প্ৰকাণ্ড গড়খাৱৈ আছে। এই গড়খাৱৈ কেইটাৰ তলৰ ভাগ কোনো ঠাইত ১০০ ফুট বহল আৰু ১০ ফুট ওখ। তদুপৰি ইয়াৰ লগতে ১৪০ ফুট দিঘল আৰু ৬ ফুট বহল এখন ইটাৰ প্ৰাচীৰো আছিল। গোৱাৰ নামেৰে কোনোবা আক্ৰমণকাৰী এদলে এই গড়খাৱৈ কেইটা সাজিছিল বুলি কিংবদন্তী আছে।\nকুশীয়াৰাৰ দক্ষিণাঞ্চলৰ ভূখণ্ডত প্ৰায়ে তিপ্পেৰা ৰজাসকলৰ অধীনত আছিল। এজন ব্ৰাহ্মণৰ হাতত পুৰণি দুখন তাম্ৰ্লিপি( বৰ্তমান হেৰাই গৈছে)স্ংক্ৰান্ত কেতবোৰ তথ্য পাতি পোৱা গৈছে। সেইমতে, এই ব্ৰাহ্মণজনৰ পূৰ্বপুৰুষে তিপ্পেৰাৰ ৰজাৰ পৰা ভূমিদান পাইছিল। তিপ্পেৰাৰ পাৰ্বত্য অঞ্চলৰ ৰজা ধৰ্ম্মফা আৰু সুধৰ্ম্মফাই হেনো কেইজনমান ব্ৰাহ্মণক ভুমি দান কৰিছিল। সেই মৰ্মে ধৰ্ম্মফাই কুশীয়াৰা, বৰাক আৰু হাসকাতা নৈৰ মাজৰ অঞ্চল আৰু সুধৰ্ম্মফাই মনুনৈৰ দুয়ো পাৰে ভুমিদান কৰিছিল বুলি কোৱা হয়। ৰেভাৰেণ্ড্ জে লঙে ৰাজমালাৰ পৰা স্ংগ্ৰহ কৰা তথ্যমতে এওঁলোক যথাক্ৰমে অষ্টম আৰু নৱম তিপ্পেৰা ৰজা আছিল।\nভাতৰাবাজাৰৰ ওচৰৰ এটা পাহাৰত থকা ভগ্ন প্ৰাসাদৰ পৰা দুখন তাম্ৰফলি উদ্ধাৰ কৰা হৈছে। স্থানীয় সুত্ৰমতে সেই প্ৰাসাদটো আছিল ৰজা গৌৰগোবিন্দৰ। স্বৰ্গীয় ৰাজেন্দ্ৰ মিত্ৰই এই তাম্ৰফলি দুখনৰ পাঠোদ্ধাৰ কৰিছে। চন্দ্ৰবংশৰ দুজন ৰজাই ভুমিদান কৰাৰ বিষয়ে এই ফলি দুখনে বৰ্ণনা দিছে। এই ৰজা দুজন হ’ল গোবিন্দ বা কেশৱ দেব আৰু তেওঁৰ পুত্ৰ ঈশান দেব। তেওঁলোকৰ বংশতালিকা:-\n(১) নৱজীৰবণ (নৱজীৱন?) বা খাৰৱান\n(৪) গোবিন্দ বা কেশব দেব\n(৫) ঈশান দেব\nঈশান দেবৰ লিপিয়ে কেৱল তেওঁৰ ৰাজপাট আৰোহনৰ চনটোহে দিছে। গোবিন্দ দেবৰ বিষয়ে উল্লেখ কৰা চনটো সম্বন্ধে সন্দেহ আছে। লিপিত তেওঁৰ সময়ছোৱাক কলিযুগ বুলি উল্লেখ কৰিছে। কিন্তু লিপি পাঠোদ্ধাৰ কৰা পণ্ডিতৰ মতে সেইটো ১২৪৫ খৃ: হে। পণ্ডিতজনে চিলহেট আক্ৰমণকাৰী জালালুদ্দিন খানীক ছাহজালাল বুলি ভুল কৰাৰ বাবেই এই চন দুটাৰ ক্ষেত্ৰত এনে ধৰণৰ খেলি-মেলিৰ সৃষ্টি হৈছে যেন লাগে। গোবিন্দ দেবে শিৱ মন্দিৰ আৰু ঈশ্বানদেবে বিষ্ণু মন্দীৰৰ বাবে ভূমিদান দিয়াৰ কথা তাম্ৰফলি দুখনত উল্লেখিত আছে। দুয়ো ক্ষেত্ৰতে মাটিৰ জোখ –মাখৰ ক্ষেত্ৰত ‘হাল’ শব্দটো ব্যৱহৃত হৈছে। আজিও সুৰমা উপত্যকাৰ কোনো ঠাইত মাটি জোখোতে একৰ বা বিঘা আদি জোখ-মাখ ব্যৱহাৰ নকৰি হাল হিচাবত জোখ-মাখ কৰা হয়। হাল মানে এক একৰৰ চাৰি ভাগ বা পাচভাগৰ চাৰিভাগ।\nঈশানদেবৰ প্ৰধানমন্ত্ৰী আছিল বৈদ্য আৰু লিপিৰ লেখক জন দাস বা কৈৱৰ্ত। ৰাজেন্দ্ৰলাল মিত্ৰৰ মতে এই ৰজাসকল সাৰ্ব্বভৌম আছিল। পাণ্ডুকোৱৰ ভীমে ৰাক্ষসৰ ৰজা হিদিম্বা বা হিড়িম্বাক বিয়া কৰাইছিল। তেওঁলোকৰ সন্তান আছিল ঘটোটকচ। ঈশানদেবকে আদি কৰি সেই বংশৰ ৰজা সকল হেনো এই ঘটোটকচৰেই বংশোদ্ভৱ। ৰাজেন্দ্ৰলাল মিত্ৰই কছাৰীসকলেও নিজকে হিড়িম্বাৰ সন্তান বুলি কোৱা কথালৈ আঙুলিয়াই দিছে। কিন্তু এনে ধৰণৰ তথ্যসমূহ গ্ৰহণ কৰিব নোৱাৰি। ব্ৰহ্মপুত্ৰ উপত্যকাত নৰক আৰু ভগদত্তক ব্যৱহাৰ কৰাৰ দৰে সুৰমা উপত্যকাৰ ৰজাসকলক হিন্দুধৰ্মত দীক্ষিত কৰিবলৈ গৈ ব্ৰাহ্মণসকলে তেওঁলোকক এইদৰে ভীম, হিড়িম্বা, ঘটোটকচ আদি নামৰ সৈতে জড়িত কৰিছিল যেন লাগে।\nয়েমেণৰ ছাহজালালে গৌড় বিজয় কৰিছিল বুলি পুৰণি সাহিত্যই কয়। এই বিষয়ে থকা আখ্যনসমূহ সৰ্ব্বজন বিদিত হ’লেও তাৰ ঐতিহাসীক মূল্য নাই। ছাহজালাল এজন সাধু লোক(পীৰ) আছিল আৰু ১১৮৯ খৃ:ত তেওঁৰ মৃত্যু হৈছিল বুলি কোৱা হয়। আনহাতেদি আকৌ এইবুলিও কোৱা হয় যে তেওঁ চুলতান আলাউদ্দিনৰ দিনতহে (১২৩৬ ৰপৰা ১৩১৬ খৃ:ৰ ভিতৰত) দিল্লীলৈ আহিছিল। দিল্লীৰ পৰা চুলতানৰ ভাগিন ছিকাণ্ডৰ ছাহৰ সৈতে তেওঁ হেনো চিলেটলৈ আহিছিল। ১৫১২ খৃ:ৰ এখন শিলালিপিয়ে এই তথ্য সমৰ্থন কৰিছে। সেই তথ্যমতে ফিৰোজছাহে বঙ্গত ৰাজত্ব কৰাৰ সময়ত ১৩০৩ খৃ:ত ছিকণ্ডৰছাহ ঘাজীয়ে চিলেটত অভিযান চলাইছিল। এই তথ্যৰ পৰা ১৪ শ শতাব্দীৰ আৰম্ভণীত চিলেটৰ উত্তৰ-পশ্চিম অঞ্চল মুছলমান সকলৰ হাতত পৰিছিল বুলি আমি ধৰিব পাৰো।\nছাহজালালৰ সৈতে জড়িত আখ্যানসমূহৰ মতে সেই সময়ৰ হিন্দু ৰজাজনৰ নাম আছিল গৌড় গোবিন্দ। তেওঁৰ ৰাজ্য আৰু ৰাজধানী উভয়ৰে নাম আছিল গৌড় বা গোড়। ৰাজেন্দ্ৰ লাল মিত্ৰই এই ৰজাজনক ভাটেৰা তাম্ৰফলিত উল্লেখিত গোবিন্দ দেব বুলি অভিহিত কৰিব খুজিছে যদিও সি সমৰ্থনযোগ্য নহয়।\nচিলেটৰ বিখ্যাত ছাহজালালৰ দৰগাহৰ ভিতৰত থকা এখন শিলালিপিয়েই এইকালৰ বিষয়ে বৰ্ণনা থকা আটাইতকৈ পুৰণি লিপি। ১৪৭৪ খৃ: ৰ পৰা ১৪৮১ খৃ: লৈ বঙ্গদেশত ৰাজত্ব কৰা ছামছুদ্দিন ইউছুফ ছাহৰ দিনত এই শিলালিপি খোদিত হৈছিল। কিন্তু দুৰ্ভাগ্যবশত: বৰ্তমান ইয়াৰ ভগা-ছিগা অৱস্থাৰ বাবে এই শিলালিপিৰ সম্পুৰ্ণ পাঠ উদ্ধাৰ সম্ভৱ হোৱা নাই।\nমুছলমানৰ এই অভিযান যেতিয়াই নহওক কিয়, ই যে গৌড়লৈ সম্প্ৰসাৰিত হোৱা নাছিল সেইটো ধুৰুপ। সুৰমা নৈৰ উত্তৰত এই ৰজাসকলে আগৰ দৰে ৰাজত্ব কৰি আহিছিল আৰু একে সময়তে এই নৈৰ দক্ষিণৰ এটা বৃহত্ অংশ তিপ্পেৰাসকলৰ অধীনত আছিল। বৃটিছ সকলে বিজয় কৰাৰ সময়লৈকে জয়ন্তীয়া ৰজাসকলো মুছলমানৰ তলতীয়া নাছিল। সম্ৰাট আকবৰৰ ৰাজত্বকালত মোঘলসকলে বঙ্গত আধিপত্য বিস্তাৰ কৰাৰ পিছতহে লৌড়ৰ ৰজাই সম্ৰাটৰ ওচৰত নতি স্বীকাৰ কৰিছিল। তেওঁ মোগলক সীমান্ত অঞ্চল পাহাৰীয়া জনজাতীয় লোকৰ পৰা সুৰক্ষিত কৰাৰ প্ৰতিশ্ৰতি দিছিল। তেওঁ মোগলক কোনো কৰ দিব নালাগিছিল। ঔৰঙ্গজেবৰ দিনত সেই সময়ৰ গৌড়ৰ ৰজা গোবিন্দক তেওঁৰ ৰাজদৰবাৰলৈ মাতি নিয়া হৈছিল। গোবিন্দই দিল্লিলৈ গৈ নিজে মুছলমান ধৰ্মত দীক্ষিত হৈছিল। তেওঁৰ নাতিয়েক হেনো বানিয়াচাঙলৈ পৰিয়ালটো উঠাই নি তাতেই বসবাস কৰিছিল। ইয়াৰ পিছতহে হেনো তেওঁলোকৰ সা-সম্পত্তি আদিৰ হিচাব-নিকাচ হৈছিল।\nমুছলমানসকলৰ সৈতে তিপ্পেৰাসকলৰ ভাল সম্বন্ধ নাছিল। ৰাজমালাসমূহত তিপ্পেৰা আৰু মুছলমানসকলৰ মাজত ভালেমান স্ংঘৰ্ষৰ বিষয়ে উল্লেখ কৰি তিপ্পেৰাসকল বিজয়ী হৈছিল বুলি কোৱা হৈছে। কোনো কোনো সময়ত তেওঁলোকে চিলেট বিজয় কৰিছিল বুলিও ৰাজমালাত দাবী কৰা হৈছে। কিন্তু অৱশেষত মুছলমানসকলে সমগ্ৰ সমতল ভুখণ্ড নিজৰ দখললৈ নিয়ে আৰু তিপ্পেৰাৰ ৰজাই তেওঁলোকক কৰ দিবলৈ বাধ্য হয়।\nবঙ্গদেশৰ স্বাধীন ৰজাসকলৰ দিনত চিলেটৰ গভৰ্ণৰে নৱাব উপাধি লভিছিল। মোগলৰ তলত চিলেটৰ প্ৰশাসনৰ বাবে এজন আমিৰ নিযুক্ত হৈছিল। এই আমিৰজনক স্থানীয় লোকে নবাব বুলি সম্বোধন কৰিলেও দৰাচলতে তেওঁ ঢাকাৰ নবাবৰ তলতীয়া আছিল। এই আমিৰজনক সঘনে বদলি কৰা হৈছিল। সেইসময়ৰ চিলমোহৰৰ পৰা এনে ৪০ জন মান আমিৰৰ নাম পোৱা যায়। তেওঁলোকৰ ভিতৰত ফাছাদ খাঁ নামৰ এজন আমিৰে ১৭ শতিকাৰ শেষৰ ফালে চিলেটত ভালেমান বাট-পথ, দলং আদি নিৰ্মাণ কৰিছিল। এনে এখন দলঙৰ ওচৰত পোৱা শিলালিপি মতে তেওঁ ১৮০৫ হিজৰী অৰ্থাত্ ১৬৭৩ খৃ; ত এই দলং নিৰ্মাণ কৰিছিল।\nবঙ্গৰ প্ৰখ্যাত বৈষ্ণৱ স্ংস্কাৰক চৈতন্যদেবে চিলেটত জন্মগ্ৰহণ কৰিছিল। অদ্বৈত নামৰ এজন সুবিখ্যাত বৈষ্ণৱ গুৰুৰো জন্মভুমি আছিল চিলেট। তৰ্কশাস্ত্ৰৰ প্ৰসিদ্ধ পণ্ডিত ৰঘুনাথ শিৰোমণিও চিলেটৰ লোক। অন্যান্য স্মৰণীয় লোকৰ ভিতৰত ব্যকৰণবিদ বাণীনাথ বিদ্যাসাগৰৰ নাম উল্লেখযোগ্য।\nপুৰণি দিনত চিলেটৰ পৰা ভাৰতৰ বিভিন্ন ঠাইলৈ হিজৰা বা নপুংসক লোক যোগান ধৰা হৈছিল। মোগল সম্ৰাট জাহাঙ্গীৰে এই প্ৰথাৰ বিৰুদ্ধে আইন জাৰি কৰিছিল।\nবঙ্গদেশৰ অন্যান্য অঞ্চলৰ সৈতে চিলেটো ১৭৬৫ খৃ:ত বৃটিছৰ হাতলৈ গৈছিল। ১৩ বছৰৰ মূৰত ৰবাৰ্ট লিণ্ডছে নামৰ এজন কলেক্টৰ চিলেটত নিযুক্ত হৈছিল। চিলেট সেই সময়ত ঢাকা কাউন্সিলৰ অন্তৰ্গত আছিল। লাইভস অব লিণ্ডছেছ নামৰ পুথিত সেই সময়ৰ বিৱৰণ পোৱা নাযায়। সেই সময়ত ৰূপ বা তামৰ মুদ্ৰাৰ বিশেষ প্ৰচলন নাছিল। ২,৫০,০০০ টকা মুল্যলৈকে জিলাসমূহৰ কৰ কড়িৰ মাধ্যমেৰে শোধ কৰা হৈছিল। এনেদৰে কৰ গ্ৰহণ কৰাটো বৰ জঞ্জালৰ কাম আছিল। কড়িবোৰ ৰখা বা অনা-নিয়া কৰাৰ ক্ষেত্ৰতো বহু অসুবিধা হৈছিল। ঢাকাত কড়িৰ নীলামৰ ব্যৱসায় আছিল আৰু কড়ি বেচি টকা ল’ব পৰা গৈছিল। কিন্তু তাকে কৰিবলৈ যাওতে কেতিয়াবা শতকৰা দহভাগ দাম বেছিকৈ দিব লাগিছিল। তাৰোপৰি কড়িবোৰ কঢ়িয়াই নিওঁতে নষ্ট হোৱাৰ জঞ্জালো আছিল। সেই সময়ত কোম্পানীৰ বিষয়াসকলক ব্যৱসায় কৰিবলৈ বাধা দিয়া নহৈছিল। লিণ্ডছেই চূণশিলৰ ব্যৱসায়ত নামি প্ৰচুৰ অৰ্থ উপাৰ্জন কৰিছিল। চেৰাপুঞ্জীৰ পাহাৰৰ নামনিভাগত থকা চূণশিলৰ কাৰখানাবোৰ তেওঁ খাছিয়ালোকৰ পৰা লীজ লৈছিল। তেওঁ কাৰখানাবোৰত শিল জ্বলোৱা আদি কামৰ বাবে কড়িবোৰ ব্যৱহাৰ কৰিছিল। তাৰ পিছত চূণশিল বঙ্গদেশত নি ঢাকাৰ মাধ্যমত বেচিছিল। সেয়ে, ঢাকাৰ কৰ বিভাগক তেওঁ ১২৮০ লাখ কড়িৰ এখন জাহাজ নিদি টকাৰ মাধ্যমেৰে কৰ সোধাই সকাহ দিব পাৰিছিল।\nলিণ্ডছেই নীল অৰু পাটপলুৰ খেতি আৰু ব্যসায় কৰিবলৈ বিছাৰিছিল যদিও বানপানীৰ বাবে সফল হ’ব নোৱাৰিলে। তেওঁ কফিৰ ব্যৱসায়ৰ কথাও ভাবিছিল, কিন্তু কফি খেতি ভাল নহ’ল। এবাৰ তেওঁ বিদেশৰ পৰা উতকৃষ্ট ঘেহুৰ বীজ আনি কেবাজনো জমিদাৰক ঘেহুখেতি কৰিবলো উৎসাহ দিছিল যদিও তেওঁলোকে বিশেষ আগ্ৰহ নেদেখুৱালে। লিণ্ডছেৰ দিনত চিলেটৰ খেতি-বাতি নদন–বদন হৈছিল। কিন্তু ১৭৮১ খৃ: ত হোৱা অভূতপূৰ্ব বানপানীয়ে পথাৰৰ শস্য নষ্ট কৰাৰ উপৰিও শস্যৰ ভৰালসমূহৰো এনে ক্ষতি কৰিছিল যে তিনিভাগৰ এভাগ মানুহৰ অকালত মৃত্যু ঘটিছিল।\nলিণ্ডেছৰ দিন্ত প্ৰায় এশ উত্তৰ ভাৰতৰ লোকেৰে গঠিত সৈন্যদল এটা চিলেটত আছিল। কিন্তু এই অঞ্চলৰ জলবায়ু তেওঁলোকৰ বাবে অনুকুল নোহোৱাত নানা অসুখ-বিসুখ হৈ এই সৈন্যসকলৰ কেবাজনৰ প্ৰাণ নাশ ঘটিছিল। সেয়ে লিণ্ডছেই এই সৈন্যসকলৰ ঠাইত স্থানীয় এটা ফৌজ গঠনৰ অনুমতি লৈছিল। প্ৰয়োজন অনুসৰি তেওঁ এই ফৌজৰ দ্বাৰাই কাম-কাজ চলাইছিল। এবাৰ মহৰমৰ সময়ত চিলেটৰ এচাম মুচলমান লোকে ভালেমান ঠাইত অগ্নিস্ংযোগ কৰিছিল। সেই সময়ত লিণ্ডছেৰ মাত্ৰ ৫০ জন স্থানীয় সৈন্যহে আছিল। তেওঁলোকক লৈ লিণ্ডছেই উন্মত্ত সাম্প্ৰদায়িক স্ংঘৰ্ষকাৰীসমূহৰ সন্মুখত থিয় দিছিলগৈ। সফলতাৰে তেওঁ সেই লোকসকলক ছত্ৰভঙ্গ কৰিছিল। তেওঁলোকৰ দলপতিজনে উন্মুত্ত তৰোৱালেৰে লিণ্ডছেক খেদি অহাত তেওঁ নিজে পিস্তলৰ গুলিৰে তেওঁক নিহত কৰিছিল।\nঅসমৰ অন্যতম খিলঞ্জীয়া জনগোষ্ঠী- নাথযোগী সম্প্ৰদায়\nস্বাগতম স্বাধীন কাটালান


১০৮ত পুন: মুকলি চাকৰি । এইদৰে কৰক আবেদন । Assam 108 Jobs in 2020 - Dimpu Baruah\nHome COMPANY JOB ১০৮ত পুন: মুকলি চাকৰি । এইদৰে কৰক আবেদন । Assam 108 Jobs in 2020\n১০৮ত পুন: মুকলি চাকৰি । এইদৰে কৰক আবেদন । Assam 108 Jobs in 2020\nDATA ONE July 22, 2020 COMPANY JOB,\nGVK EMRI Vacancies\n1. খালী পদৰ নাম - EMTs'(Emergency Medical Technician)\n2. খালী পদৰ নাম - Pilot\nশিক্ষাগত অৰ্হতা- হায়াৰ ছেকেণ্ডেৰী পাছ । লগতে ড্ৰাইভিংৰ অভিজ্ঞতা ।\nইচ্ছুক প্ৰাৰ্থীসকলে অনলাইন আবেদন কৰিব পাৰে । অনলাইন আবেদনৰ বাবে recruitment_hr@emri.in ত আপোনাৰ বায়ডাটা মেইল কৰিব পাৰে ।\nWritten by DATA ONE at July 22, 2020


Barbee in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Barbee ar byavahar, ppali, parshwakriya, upkaar, kriya-pratikriya aaru satarkatabani\nBarbee ৰ লাভ আৰু ব্যৱহাৰসমূহ- Barbee Benefits & Uses in Assamese- Barbee ar laabh aaru byavaharsamuh\nBarbee ৰ পালি আৰু সেয়া কেনেদৰে ল'ব- Barbee Dosage & How to Take in Assamese - Barbee ar paali aaru xeya kenedore lobo\nBarbee ৰ পাৰ্শ্চক্ৰিয়াসমূহ- Barbee Side Effects in Assamese- Barbee ar parshwakriyasamuh\nBarbee সংক্ৰান্ত সতৰ্কতাবাণীসমূহ- Barbee Related Warnings in Assamese- Barbee xonkranta xatarkatabanisamuh\nঅইন দৰৱৰ সৈতে Barbeeৰ গুৰুতৰ ক্ৰিয়া-প্ৰতিক্ৰিয়া- Severe Interaction of Barbee with Other Drugs in Assamese- Oinor xoite Barbee ar gurutor kriya-pratikriya\nBarbee মতভেদসমূহ- Barbee Contraindications in Assamese- Barbee nishedhsamuh\nBarbee ৰ বিষয়ে সততে সোধা প্ৰশ্নসমূহ- Frequently asked Questions about Barbee in Assamese- Barbee ar bikhoye satate xodha prashnasamuh\nখাদ্য আৰু মদৰ সৈতে Barbee ক্ৰিয়া-প্ৰতিক্ৰিয়া- Barbee Interactions with Food and Alcohol in Assamese- khadya aaru modor xoite Barbee kriya-pratikriya\nBarbee ৰ লাভ আৰু ব্যৱহাৰসমূহ - Barbee Benefits & Uses in Assamese - Barbee ar laabh aaru byavaharsamuh\nBarbee তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nBarbee ৰ পালি আৰু সেয়া কেনেদৰে ল'ব - Barbee Dosage & How to Take in Assamese - Barbee ar paali aaru xeya kenedore lobo\nBarbee-ৰ উপাদানসমূহ - Barbee Active Ingredients in Assamese - Barbee-ar upadaansamuh\nBarbee ৰ পাৰ্শ্চক্ৰিয়াসমূহ - Barbee Side Effects in Assamese - Barbee ar parshwakriyasamuh\nগৱেষণাৰ ভিত্তিত, Barbee ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nवर्टिगो translation missing: as.common\nBarbee সংক্ৰান্ত সতৰ্কতাবাণীসমূহ - Barbee Related Warnings in Assamese - Barbee xonkranta xatarkatabanisamuh\nBarbee-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nBarbee এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Barbee খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nBarbee-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Barbee এ গম্ভীৰ পাৰ্শ্ব-প্ৰতিক্ৰিয়া কৰিব পাৰে, গতিকে এই ঔষধটো চিকিতসকৰ পৰামৰ্শ নোহোৱাকৈ ব্যৱহাৰ নকৰিব।\nবৃক্কত Barbee কি প্ৰভাৱ দেখা গৈছে?\nBarbeeৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Barbee কি প্ৰভাৱ দেখা গৈছে?\nBarbeeৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Barbee ৰ কি প্ৰভাৱ দেখা গৈছে?\nBarbeeএ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Barbeeৰ গুৰুতৰ ক্ৰিয়া-প্ৰতিক্ৰিয়া - Severe Interaction of Barbee with Other Drugs in Assamese - Oinor xoite Barbee ar gurutor kriya-pratikriya\nBarbee তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nBarbee মতভেদসমূহ - Barbee Contraindications in Assamese - Barbee nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Barbee লোৱা অনুচিত যাতে -\nBarbee ৰ বিষয়ে সততে সোধা প্ৰশ্নসমূহ - Frequently asked Questions about Barbee in Assamese - Barbee ar bikhoye satate xodha prashnasamuh\nএই Barbee-এ অভ্য়াস বা নিচাৰ সৃষ্টি কৰে নেকি?\nহয়, Barbeeসেৱনৰ এটা অভ্যাস গঢ় লৈ উঠিব পাৰে। এয়া লোৱাৰ আগেয়ে ডাক্তৰৰ সৈতে কথা পাতক।\nনহয়, Barbee লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, চিকিত্সা পৰামৰ্শ অনুসাৰেহে Barbee লওক।\nমানসিক ৰোগ থকা ৰোগীৰ ক্ষেত্ৰত Barbee ৰ যোগাত্মক প্ৰভাৱ থকা দেখা গৈছে।\nখাদ্য আৰু মদৰ সৈতে Barbee ক্ৰিয়া-প্ৰতিক্ৰিয়া - Barbee Interactions with Food and Alcohol in Assamese - khadya aaru modor xoite Barbee kriya-pratikriya\nখাদ্য আৰু Barbeeৰ ক্ৰিয়া-প্ৰতিক্ৰিয়া\nখাদ্যৰ সৈতে Barbee লোৱাটো স্বাভাৱিক।\nমদ আৰু Barbeeৰ মাজৰ প্ৰতিক্ৰিয়া\nBarbeeৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nBarbee ৰ অনুকল্প - Substitutes for Barbee in Assamese\nআপুনি বা আপোনাৰ পৰিয়ালৰ কোনোবাই Barbee লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Barbee ব্যৱহাৰ কৰিছিল নেকি?\nআপুনি কিমান পৰিমাণে Barbee সেৱন কৰিছিল?\nআপুনি Barbee ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Barbee সেৱন কৰে?


#আবিৰ খণ্ড(৩৯) – আবিৰ\nMarch 4, 2021 Indranee Sharma\nসম্পূৰ্ণ এটা সপ্তাহ, অনিৰুদ্ধই মোৰ লগত কোনো ধৰণৰ কথাই পতা নাই।আনকি মোলৈ তেওঁ চাবলৈয়ো বাদ দিলে।অফিচত যিমান বাৰ দেখা হয়, তেওঁ চকু আঁতৰাই নিয়ে।মোক কিবা কাম দিবলগীয়া হ’লেও মেইল কৰে নাইবা অমৃতক কয়।এই এসপ্তাহত কিমান কি হৈ গ’ল,তেওঁ একো সোধা নাই।আয়ু ঘূৰি আহিল, হিবাৰ ভায়েক অলপ সুস্থ হৈছে, কিন্তু তাই এতিয়াও ঘূৰি অহা নাই।মই অকলেই আছোঁ ৰূমত।কথা পাতিবলৈ বহুতেই আছিল, কিন্তু সামান্য কথাতে বেয়া পাই অনিৰুদ্ধই মোক যেন পাহৰিয়েই পেলালে।সদায় শোৱাৰ আগতে এবাৰ তেওঁৰ নম্বৰটো চাওঁ, ডায়েল কৰি কাটি দিওঁ।ৰিং হ’বলৈ নিদিওঁ।তেওঁৰ হয়তো একো অনুভৱ হোৱা নাই।মইহে মিছ কৰিছোঁ। আমাৰ চুটি চুটি বার্তালাপৰ এক সুকীয়া মাদকতা আছিল, যিটো মই এতিয়া বিচাৰি হাবাথুৰি খাইছোঁ।\nঅদ্ভুত এক শূন্যতাই বিৰাজ কৰিছে চৌপাশে।অনিৰুদ্ধ বিহীন সময় বোৰ ভাল নলগা হৈছে।\nকিন্তু মই তেওঁক একো ক’বও নোৱাৰোঁ।\nসেইয়া তেওঁ জানে, সেইবাবেই অলপ বেছি কৰিছে।\nসেইদিনা অফিচত যেতিয়া সকলো চাহ খাবলৈ ওলাল, মোকো লগ ধৰিছিল অমৃতে, কিন্তু মই কিবা উত্তৰ দিয়াৰ আগতেই অনিৰুদ্ধই কৈ উঠিল\n:She won’t come, leave it.\nযাবলৈ উঠিও আকৌ বহি থাকিলোঁ।সৱ গুচি যোৱাৰ পাছত চকুকেইটাই সেমেকি আহিল।কিন্তু তথাপি তেওঁক একো কোৱা নহ’ল।ওলাই গৈ লানি নিছিগা ধোঁৱাৰ মাজতে আক্ষেপ অভিমান সকলো উৰুৱাই দিলোঁ।\nকেতিয়াবা সাংঘাটিক খং উঠে অনিৰুদ্ধলৈ।\nকি বুলি ভাবিছে নিজকে!\nমোৰ লগত জেদ,আই মিন ৰিয়েলি!!!\nমই মৰিও যাম কিন্তু কাৰো ওচৰত কেতিয়াও নিজকে সৰু নকৰোঁ।কাৰণ হাউলি দিলেই মানুহ মূৰত উঠে।তাৰ পাছত আৰু নমাব নোৱাৰি।আৰু সেইয়া মই হ’বলৈ দিব নোৱাৰোঁ।\nঅনিৰুদ্ধ যিমান মৰমীয়াল সিমানেই খঙাল।এইটো কথা আৰম্ভনিতেই এদিন সুভাষিণীৰ মুখত শুনিছিলোঁ, নিজেও বুজিছিলোঁ।কিন্তু কেতিয়াও ভবা নাছিলো সেইদিনাৰ কথাটোত তেওঁ এনেকুৱা ব্যৱহাৰ কৰিব বুলি।\nযিমানেই ভাবিছোঁ, সিমানেই নিজৰ ওপৰত খং উঠিছে।কিয় যে কৈছিলোঁ তেনেকৈ।কিন্তু আকৌ ভাবোঁ, মইতো তেনেকৈয়ে কথা কওঁ।সেইদিনা এনেকুৱা কি হৈ গ’ল।আমাৰ মাজত যে মাতবোল সম্পূৰ্ণ ৰূপে বন্ধ সেইয়া লাহে লাহে সৱেই মন কৰিছে।কিন্তু অনিৰুদ্ধৰ সন্মুখত কোনেও একো নকয়।\nআজি শুক্ৰবাৰ।সকলো পাৰ্টি মুডত।সোনকালে কাম শেষ কৰি যাবলৈ ওলাইছে।কথাৰ পৰা বুজিলোঁ পাৰ্টি অনিৰুদ্ধৰ ৰূমত।সৱ যাব।টানিয়াও।শুনি মগজটো উতলি আহিল।মোক এবাৰলৈও মতা নাই তেওঁ।কামৰ মাজতে অমৃত আহি ডেস্কৰ ওপৰত বহিলহি\n:You are not coming?\n:To the party?\n:No.I am fine. Thanks for the invitation.\n:Hey, Macha, what is this da, sort it out na.\nঅমৃতে অনিৰুদ্ধক কোৱা কথাষাৰ তেওঁৰ কাণতেই নপৰিল।\nমই যেন মৰিহে আছোঁ পাৰ্টি কৰিবলৈ।অমৃত উঠি গৈ কিবাকিবি কৈ আছিল তেওঁক, হেডফোন লগাই ইগন’ৰ কৰিলোঁ।চিনি পোৱা নাই মোক।মই যেতিয়া ইগন’ৰ কৰোঁ মানুহে নিজেই পাহৰি যায় নিজে Exist কৰে নে নকৰে।কামত লাগিলোঁ।কৰিবলগীয়া ঢেৰ আছে।এইবোৰৰ লগত আৰু কেতিয়াও ‘মাথা নামাৰো’।\nসাত বজাত ওলাই আহিলোঁ।আয়ুক ফোন কৰিলোঁ,\n:ব’ল যাওঁ,আজি তোক মই খুৱাম।\n:কি লাক বে মোৰ, দুটা দুটা পাৰ্টি।শুন না, তোৰটো কাইলৈ দে।আজি মই বুকদ।\n:দুটা পাৰ্টি মানে।\n:অনিৰুদ্ধই মাতিছে তাৰ ৰূমত।ফ্ৰী কা খানা, দাৰু।\nতাৰমানে মোৰ বাহিৰে সৱ যাব।অকল মই যাব নোৱাৰিম।\n:আয়ু,মোৰ অফাৰ আজিয়েই আছে।য’ত খাওঁ বুলি ক’বি তাতেই খুৱাম, বিদ্যা।\n:ধেৎ, ইমান ইমুচনেল কৰি নিদিবি।ফ্ৰী খানা আৰু দাৰু বুলি ক’লে মই আবেগিক হৈ যাওঁ বে।তই নুবুজিলে কোনে বুজিব।আজি তালৈ যাওঁ, কাইলৈ তই খুৱাই দিবি দেই।\nফোনটো কাটি দিলে।তাৰমানে এইটো যাবই।ইমান বেছি আপোন একেবাৰে।মোক পাত্তাই নিদিলে।বাছতেই যাওঁ বুলি বাছ ষ্টপৰ ফালে খোজ ল’লো।মনত তেতিয়াও অকণমান আশা, কিজানিবা অনিৰুদ্ধই ফোন কৰেই।পাৰ্টিলৈ মই মতা হেঁতেনো নাযাওঁ, কিন্তু তেওঁ মোক এবাৰো নজনোৱা কথাটো একেবাৰে ভাল লগা নাই।\nএনেকৈ পাহৰিব পাৰে নেকি কোনোবাই।\nতাকো যাক তেওঁ কিছুদিন আগতে সাৱটি ধৰিছিল, ভাল পাওঁ বুলিও কৈছিল।\nবাছত উঠি ৰূম পালোহি।একো খবৰ নাই।সময়বোৰ যিমানেই পাৰ হৈছে,মোৰ খং অভিমান সিমানেই বাঢ়িছে।এনেকুৱা অস্থিৰ অৱস্থা হয় বুলিয়েই কাকোৱেই নিজৰ মনৰ কাষ চাপিবলৈ দিয়া নাছিলোঁ।মোৰ কোনোদিন কাৰোপৰাই একো আশাও নাছিল।কোনেও মোৰ হোৱা নোহোৱা লৈ ব্যস্তও নাছিল।তেনেকৈয়ে সুখী হৈছিলোঁ মই।\nকিয় আহিছিল অনিৰুদ্ধ, কিয় মোৰ ভিতৰত নতুন আশা, নতুন সপোন সিঁচি দিছিল।আৰু মোক এনেকৈ অৱহেলা কৰি কি সুখ পাইছে তেওঁ।\nভাতকেইটা লৈ ফোনটোকে চাই আছোঁ।নাই তেওঁৰ একো খবৰেই নাই।আয়ুৰ whatsapp ষ্টেটাছত পাৰ্টিৰ ফটো।সৱ আছে, সুৰেশ,প্ৰশান্ত,অমৃত,টানিয়া, আয়ু আৰু এজনী ছোৱালী।চিনি পোৱা নাই।আজি প্ৰথম দেখিছোঁ।\nফোনটো পিটিকি থাকোতেই হিবাৰ ফোন..\n:কেইছি হ’ ?\nউত্তৰত হিবাই কোৱা কথাখিনিয়ে মোক শিল হৈ খুন্দিয়ালে।ভায়েকৰ শাৰীৰৰ ঘাঁ শুকাইছে যদিও মানসিক অৱস্থা একেবাৰে বেয়া।ৰাতি ৰাতি চিঞৰে, যাকে তাকে মাৰিবলৈ খেদি যায়।ডক্টৰে হাত দাঙি দিছে।সিহঁতৰ সৰু ঠাইখনত ইমান উন্নত চিকিৎসাৰ ব্যৱস্থাও নাই।বেংগালুৰ নাইবা হাইদৰাবাদত দেখুৱাব লাগে।\n:মে’ ক্যা কৰোঁ অনন্যা,আজ আব্বু হ’তে ত’…\nপিছৰখিনি তাই ক’ব পৰা নাই ।\n:ঠিক হ’ যায়েগা হিবা।Please don’t cry.\n:মামু মেৰা নিকাহ কৰা দেংগে।\nহিবাই নিকাহ কৰিব।\nশিয়ঁৰি উঠিলোঁ শুনি।\nঅলপমান সহায় আৰু পইচাৰ বিনিময়ত হিবাই নিজৰ জীৱনটো এনেকৈ কাৰোবাৰ লগত সাঙুৰি দিব খুজিছে?\nকিয় ইমান অসহায় মানুহবোৰ?\nতাইক বুজাবলৈ ভাষাই নাছিল।গালি পৰিবও পৰা নাই।তাইক এতিয়া পইচা আৰু কাৰোবাৰ সহায় লাগে।আৰু তাৰে সুযোগ লৈ মোমায়েকে তাইৰ কাৰণে লৈ আনিছে এইটো সম্পৰ্ক।\nবহুতপৰ মনে মনে থাকি তাইক মাত্ৰ এটা কথাই ক’লো\n:Just give meaday Hiba,don’t take any decesion!Please!\nফোনটো থৈ শূণ্যলৈ চাই মাত্ৰ পৰি আছোঁ বিচনাত।সময়বোৰ ইমান অভিশপ্ত কিয়।হিবা,তাইৰ ভায়েক আৰু মোৰ মৰমৰ আয়ুটো।তিনিটা জীৱন সাঙুৰ খাই পৰিছে।অলপ খেলিমেলিতেই যে থান বান হৈ যাব।\nকেনেকৈ কি কৰিম?\nইমানবোৰ পইচা ক’ত পাম?\nঅনিৰুদ্ধৰ লগত কথা পতাৰ ইচ্ছা আৰু নাই।কাইলৈ ৰাতিপুৱাই ককালৈ ফোন কৰিম।মোক সকলো বিপদত সাৰথি হৈ থিয় দিয়া মানুহজন কেৱল ককা। নিশ্চয় কিবা এটা উপায় ওলাব।\nচিলমিল টোপনিত ফোনৰ মাতত সাৰ পালোঁ।বাৰটা বাজিবলৈ পাঁচ মিনিট।অনিৰুদ্ধই মোক কিয় ফোন কৰিছে?\nমদৰ নিচা চাগে বেছি হ’ল।নুঠালো।\nঅলপ টানকৈয়ে কৈছো।\n:গেইট লক আছে জানো মই।হ’লেও আহা।\n:আপুনি ঠিকে আছেতো?\n:নাই, একেবাৰেই নাই।এতিয়া আহিবা নে নাহা কোৱা?\nআৰু প্ৰশ্ন কৰাৰ প্ৰয়োজন নাই।বুজিছোঁ সকলো।ওপৰতে থকা নীলা কুৰ্তীটো পিন্ধি চুলিখিনি বান্ধি ছেণ্ডেলযোৰ পিন্ধি তললৈ নামি আহিলো।\nতলা মৰা গেইটৰ সিপাৰে ট্ৰেক পেণ্ট আৰু ক’লা টি-চাৰ্ট পিন্ধি অনিৰুদ্ধ,এইপাৰে মই।\nযেন এটা যুগৰ মূৰত তেওঁক ইমান কাষত পাইছোঁ।চিনাকি সুগন্ধি আৰু অচিনাকি তেওঁৰ চকুৰ ভাষা।কি ক’ব এতিয়া??\n:I came this world on this day.\nআজি তেওঁৰ ওপজা দিন?সেইবাবেই পাৰ্টি ৰাখি এতিয়া এৰি থৈ মোৰ ওচৰ পাইছেহি।খং অভিমান সকলো যেন নিমিষতে হেৰাই গ’ল।মোৰ শুভেচ্ছা ইমান ‘বিশেষ’।\n:সেইয়াও কৰিব নোৱাৰা?\nউত্তৰ নিদিলোঁ।সোঁহাত খন গেইটৰ লোহাবোৰৰ ফাঁকেৰে সৰকাই দিলোঁ,তেওঁ বুজি পালে।নিজৰ দুয়োখন হাতেৰে খামুচি ধৰিলে মোৰ হাতখন।\n:Happy birthday Anirudh.And sorry for that…\n:Shhh, Its okay!I know you.\nখামুচি থকা হাতখন তেওঁ এৰি দিয়া নাই, ময়ো আঁতৰাই আনিব নোৱাৰিলোঁ।\nPrevious Post #আবিৰ খণ্ড (৩৮)\nNext Post #আবিৰ খণ্ড(৪০)\n5 thoughts on “#আবিৰ খণ্ড(৩৯)”\nUfff finally ❤\nWow…. Bahut vl lagil eibr\nTapashya Dutta says:\nDebraj Pratim Buragohain says:\nBohut vaal lagil pohi Indranee baa 😍😍😌😌😁\nNext episode2babe wait kori asu olp joldi dibo baa🙏


ৰূমমেট (-উদ্দিপ তালুকদাৰ) - সাহিত্য ডট অৰ্গ\nহোষ্টেলত ৰূমত আড্ডা বহে। প্ৰায় সদায়ে। বিষয় বহুত। কিন্তু শেষ বিষয় সদায় একেটাই। যেনে? ৰ’ব। বৰ্তমান অসহিষ্ণুতা বাঢ়িছে। ধৰ্ম বস্তুটোৱেই বেয়া। পিকে-ত দিছে নহয় ঠিক্ চে। পিকে-ত সেই নদীৰ পাৰত অনুষ্কাক কিন্তু বঢ়িয়া লাগিছিল। সেই আমাৰ বেট্‌ছৰ অমুকীৰ ওঁঠকেইটা কিন্তু একেবাৰে অনুষ্কাৰ নিচিনা…. বা, ফেচবুকৰ ফ্ৰী-বেছিকচে কিন্তু নেট নিউট্ৰিলিটী নষ্ট কৰি দিব। এই মাৰ্ক জুকাৰবাৰ্গ কম বস্তু নহয় বে! জুকাৰবাৰ্গৰ ঘৈণীয়েক ‘থাইলেণ্ড’ৰ জাননে নাই? অ’ই, আমাৰ ই দগা-ই সিদিনা জুনিয়ৰজনীক চেনী খাবলৈ সুধিয়েই দিলে নহয়, তাই থাইলেণ্ডৰ নেকি বুলি? হয় নেকি? ক-চোন ক…. এনেকৈ চব আড্ডাৰে বিষয় কেনেবাকৈ নহয় কেনেবাকৈ একেই হৈ যায়। ৰূমমেটে কিন্তু এনে আড্ডাত মুঠেই ভাগ নলয়।\nসিদিনা কোনোবা এটাই সুধিয়েই দিলে, ‘তোমাৰ কি সেইবিলাক নায়েই নেকি হে?’ ৰূমমেট গহীন হৈ গ’ল। ‘নক’বি আৰু! মই বাদ দিছোঁ দে।’ ‘কিয় হে?’ ‘সাতজনীকৈ ছোৱালীৰ জীৱন নষ্ট কৰাৰ পাছত…. তাকো এজনীৰ ক্লাছ ছেভেনতে…’ পৰিবেশ গহীন হৈ গ’ল। সাতজনীকৈ ছোৱালীৰ জীৱন নষ্ট! বিষয়টো কোনেও আৰু আগবঢ়াব নিবিচাৰিলে। আচলতে উদণ্ডৰ আড্ডা হ’লেও, কিছুমান কথাত ৰেখা কিমানত টানিব লাগে, সকলোৱে জানে, কোনোবাই জোৰকৈ জাপি দিলেহে দিগদাৰ হয়। বিহুৰ মঞ্চত উঠোেঁত যিদৰে মাৰ্জিত পোছাক পিন্ধিব লাগে বুলি চবেই মানেই, তেনেকুৱাকৈ। কিন্তু, মইহে নোৱাৰিলো। ৰূমমেট এনেকুৱা অন্তৰ্দণ্ডত ভূগিলে মইনো কোন সতেৰে চাই থাকো বাৰু? সেয়ে এদিন লাহেকৈ সুধিয়েই দিলো। ‘কিনো ঘটিল কোৱাচোন?’ ‘নক’বাহে ৰূমমেট, এতিয়ালৈ সাতজনীক প্ৰপ’জ মাৰিছোঁ, সাতজনীয়েই ন’ বুলিলে। প্ৰথমজনীক ক্লাছ ছেভেনতে লাভ-লেটাৰ এখন দিছিলো। তাই বেটীয়ে ছাৰক দি দিলেগৈ…..’ ‘নহয়, মানে জীৱন নষ্ট কৰাৰ কাহিনীটো?’ ‘হাৰে, মোৰ দৰে ল’ৰা এটাই প্ৰপ’জ কৰাৰ পাছত ৰিজেক্ট কৰি সিহঁতে জীৱনকেইটা নষ্ট নকৰিলে জানো?মোৰ বেয়াই লাগে বুজিছানে? সেয়ে, আৰু কোনো ছোৱালীকে প্ৰপ’জ দি জীৱন নষ্ট নকৰোঁ বুলি শপত খাইছোঁ। এনেয়ে দোষৰ ভাগী নহওঁ আৰু…’\n(ৰূমমেটৰ আগত সাষ্টাঙ্গে পৰি দিলো।)\nহাড় – সোণটু ৰঞ্জন বৰুৱা\nএডমিনগিৰি !! – জ্যোতিৰূপম দত্ত


Candid Chronicles ..বিক্ষিপ্ত : ফটহুৰ আত্মজীৱনী- (অক্টোবৰ-২০১৭ 'ফটাঢোল'ত প্ৰকাশিত)\nআজোককাৰ এজনেই পুতেক আছিল৷ তেওঁৰ নাম আছিল লীলাৰাম!\nআজোককা মিলাৰাম এম এল এ হোৱাৰ পাছতে ককা লীলাৰাম গাৰ্হস্থ্য জীৱনলৈ ঘূৰি আহে৷ তেওঁৰ নিজৰ কোনো বিশেষ আনুষ্ঠানিক শিক্ষা নাছিল, তেওঁ আছিল প্ৰকৃতিপ্ৰদত্ত জ্ঞানৰ অন্বেষণকাৰী৷ এম এল এ দেউতাকে তেওঁৰ অপৰিসীম প্ৰতিভাৰ উমান পাই তেওঁক ঠিকাৰ কামত লগাই দিয়ে, আৰু দ্বায়িত্বশীল পিতৃৰ তেওঁক সন্ধি বুদ্ধি কৰি কেইবাটাও ডাঙৰ ডাঙৰ কাম দিয়ে৷ তেতিয়াৰ পৰাই লীলাৰামৰ প্ৰতিভা দিনত দুগুণ আৰু ৰাতি চাৰি গুণ কৈ প্ৰকাশ পায়৷ তেওঁ যদিও অশিক্ষিত ঠিকাদাৰ আছিল, কিন্তু ডাঙৰ ডাঙৰ ডিগ্ৰীধাৰী ইঞ্জিনিয়াৰক তেওঁ বহুত অত্যাধুনিক প্ৰযুক্তিৰ কথা শিকাইছিল বুলি কথিত আছে৷ এবাল্টি চিমেণ্টত পচিশ বাল্টি বালি মিহলাই কিদৰে কেইবামহলীয়া অট্টালিকা সাজিব পাৰি, সেই প্ৰযুক্তিৰ পেটেণ্ট আজিও লীলাৰামৰ নামতে আছে৷ তদুপৰি একেগাড়ী শিলগুটিকে দিনত ৰাষ্টাত দি, ৰাতি উঠাই আকৌ আন এঠাইত দি কিদৰে ৫০ গাড়ী শিলৰ দাম উঠাব পাৰি, কলগছেৰে কিদৰে মাথাউৰি সাজিব পাৰি, এমাহতে বানপানীত উটি যোৱা কংক্ৰীটৰ দিচপ’জেবল দলং কেনেকৈ সাজিব পাৰি, একট্ৰাক কাঠৰ ৰয়েলিটি দি কিদৰে এখন সম্পূৰ্ণ জংঘল ধূলিসাৎ কৰিব পাৰি; এনে সকলো প্ৰযুক্তিৰ উদ্ভাৱক আছিল মোৰ ককা লীলাৰাম৷ আজিকালি বহুল প্ৰচলিত 'চিক্সটি ফৰ্টি' নামৰ পৰম্পৰাও তেৱেঁই আৱিষ্কাৰ কৰিছিল৷ কিন্তু আপোনালোকৰ দৰে ’খাই পাত ফলা’ অসমীয়া ৰাইজে আজি ককাৰ অৱদানৰ কথা নেজানে, আৰু জানিলেও স্বীকাৰ কৰিব নোখোজে৷ সেইটো কথাত এই ফটহুৰ দুখ লাগিব নে নাই আপোনালোকেই কওক৷\nকিন্তু যি হ’ল হ’ল, সেয়া নিয়তিৰ বিধান আছিল৷ আজি দুখ কৰি কি লাভ? ককাৰ জীৱন সফল আছিল! কাৰণ তেওঁ এই মানৱ জাতিৰ কল্যাণৰ বাবে থৈ গৈছিল, তেওঁৰ নুমলীয়া সন্তান ফটিকেশ্বৰক!\nসৰুৰে পৰাই দেউতাৰ এই ধন সম্পত্তি, প্ৰতিপত্তি, সাংসাৰিক মায়ামোহ আদিৰ প্ৰতি কোনো আসক্তি নাছিল৷ দেউতাক ককা লীলাৰামে জোৰকৈ পাঠশালাত নাম লগাই দিছিল যদিও, ইংৰাজে শিকাই যোৱা এই তথাকথিত শিক্ষা ব্যৱস্থাৰ কেৰোণবোৰ তেওঁ সৰু কালতেই বুজি উঠিছিল৷ ভোগবাদী আধুনিক শিক্ষাক নস্যাৎ কৰি দেউতাই সন্ধান কৰিছিল আধ্যাত্মিক জ্ঞানৰ, যি জ্ঞান চকুৰ আগত পৰি আছিল, কিন্তু বিচাৰি বুটলি লওতা কোনো নাছিল৷ চতুৰ্থ মান শ্ৰেণীতে তেওঁ এৰাবাৰীৰ মাজত থকা এটা মন্দিৰত এজন সাধুবাবাক লগ পায়, আৰু সেই সাধুবাবাৰ দিক দৰ্শণত মহাদেৱৰ প্ৰসাদৰ সোৱাদ লয়৷ সেয়েই আৰম্ভণি, তাৰ পাছত দোপত দোপে জ্ঞানাৰ্জন কৰি দেউতাই বাদছাহ খানৰ দয়াত কাণি আৰু শেষত দেৱভোগ্য সোমৰসত নিজকে সমৰ্পন কৰে৷ এই দেৱভোগ্য খাদ্যবোৰৰ প্ৰভাৱত সৰু কালৰ পৰাই দেউতাই এক অধিবাস্তৱিক মানসিক স্থিতিৰ মাজেৰে জীৱন নিৰ্বাহ কৰিছিল৷ তেওঁৰ চকু দুটা সদায় দেৱতাৰ দৰে উজ্জ্বল ৰঙা হৈ থাকিছিল৷\nআচলতে দেউতা এই সোমৰসত ব্ৰতী হোৱাৰ আঁৰতো এক মহৎ কাৰণ আছে৷ সেই সময়ত সমগ্ৰ ভাৰত জুৰি সুৰা নিবাৰণৰ ঢৌ উঠিছিল৷ প্ৰধান মন্ত্ৰী মোৰাৰজী দেশাইৰ নেতৃত্বত এক সুৰা বিৰোধী আন্দোলনে গা কৰি উঠিছিল৷ সুৰাৰ অপকাৰিতা সম্পৰ্কে সৰুৰে পৰা সোমৰস পান কৰি অভ্যস্ত হোৱা দেউতাতকৈ কোনেও ভালকৈ নেজানিছিল বুলি কমন চেন্সৰ পৰাই ক’ব পাৰি৷ দেশৰ নতুন প্ৰজন্মক যে সুৰাই শেষ কৰি দিব, সেয়া দেউতাই নিজৰ অভিজ্ঞতাৰ পৰাই বুজিছিল৷ গতিকে সমগ্ৰ অঞ্চলটোত যিমান সুৰা আছে সকলো নিজেই খাই শেষ কৰি নতুন প্ৰজন্মক ইয়াৰ পৰা ৰক্ষা কৰিবলৈ দেউতা বদ্ধ পৰিকৰ হৈ পৰিছিল৷ দিনে নিশাই তেওঁ দেশী বিদেশী সুৰা পোৱা স্থানবোৰত থাকি সেই সুৰা খাই শেষ কৰিবলৈ যত্ন কৰিছিল৷ তাৰ বাবে তেও দেউতাকে দি যোৱা অপাৰ ধন-সম্পত্তি ব্যয় কৰিবলৈয়ো পিছ হুঁহোকা নাছিল৷\nকিন্তু সুৰা সুৰাই, ই মানুহৰ হৃদয়ক জোখতকৈ বেছি বহল আৰু উদাৰ কৰি তোলে৷ এই সুৰা নিবাৰণৰ বাবেই দেউতাই ককাই ঘটি যোৱা ধন সম্পত্তি তিল তিলকৈ নিঃশেষ কৰি পেলাব লগা হৈছিল৷ কথিত আছে, মহান হৃদয়ৰ দেউতাই কেতিয়াবা মাজনিশা কেৱল এবটল সুৰাৰ বাবেই এপুৰা মাটি আনৰ নামত লিখি দিছিল৷ ইমানেই আছিল দেউতাৰ সুৰা নিবাৰণৰ প্ৰতি নিষ্ঠা।\nকিন্তু দেউতাৰ বাকী দহজন ককায়েক বায়েক আছিল নিতান্তই স্বাৰ্থপৰ আৰু হিংসাকুৰীয়া৷ তেওঁলোকে দেউতাৰ উদাৰ স্বভাৱ আৰু দেশসেৱাৰ মনোভাৱক বক্ৰ দৃষ্টিৰে চাইছিল। তেওঁলোক আছিল নিতান্তই নীচ মনোবৃত্তিৰ ধন-সম্পত্তি সৰ্বস্ব লোক৷ দেউতাৰ স্বভাৱক ধোঁৱাখুলীয়া মদাহী বুলি বদনাম দি তেওঁলোকে সম্পত্তি ভাগ কৰি দেউতাক অকলশৰীয়াকৈ এৰি দিছিল৷ দেউতাই কিন্তু সেই নিম্নস্তৰৰ লোকসকলক উপেক্ষা কৰি নিজৰ কৰ্মত লাগি থাকিছিল৷ তেওঁ বিবাহ কৰিছিল যদিও নিজৰ পৰিয়াল সন্তানতকৈ তেওঁ সামাজিক কৰ্মক সদায় আগস্থান দিছিল৷ তেওঁৰ এই বদান্যতাৰ বাবে শেষত এনে অৱস্থা হৈছিলগৈ যে আমি পেট ভৰাই এসাজো খাবলৈ নোপোৱা হৈছিলোগৈ৷\nদেউতাৰ পদাংক অনুসৰণ কৰি এই দেশ-জাতিক উদ্ধাৰ কৰিবলৈ থাকি গ’লো আমি তিনিটা সন্তান, দাদা, বাইদেউ আৰু মই৷ দুখৰ কথা আমাৰ মায়ে দেউতাৰ মহৎ স্বভাৱক স্বীকৃতি নিদিছিল৷ ধনীঘৰৰ ছোৱালী হৈয়ো কদৰ্পকহীণ ঘৰখনত আমি তিনিটাক দুসাজ খুৱাবলৈ মায়ে আনৰ ঘৰত দিন ৰাতি কাম কৰিছিল৷ ত্যাগৰ মহিমাৰ কথা তেওঁ নুবুজিছিল, আৰু দেউতাক সদায় আমাৰ দুৰৱস্থাৰ বাবে দায়ী কৰিছিল৷ কিন্তু আমি বুজিছিলোঁ৷ দেউতাক নিজৰ কাম কৰিবলৈ এৰি দি আমি ভোক ভোক বুলি মাক সদায় আপত্তি কৰিছিলোঁ৷ মায়ে আমাক ন মাহ পেটত লৈ জন্ম দিছে গতিকে আমাক খুওৱা পিন্ধোৱা কেৱল মাৰ দ্বায়িত্ব বুলি আমি তেতিয়াই বুজিব পাৰিছিলোঁ৷ কিন্তু মা আছিল অবুজন বংশৰ মানুহ, গতিকে তেওঁ অতি সোনকালেই আমাক এৰি আঁতৰি গৈছিল৷\nদেউতাৰ পাছত মোৰ ডাঙৰ ককাইদেউ, ফটিকেশ্বৰৰ জ্যেষ্ঠ সন্তান, ভিকহুৱে আমাৰ বংশৰ গৌৰৱ-ধ্বজ্জ্বা নিজৰ সবল কান্ধত তুলি লৈছিল৷ পুথাও পুলিনৰ পৰম্পৰা ৰক্ষা কৰি ককাইদেৱে দেশ জাতিৰ কাৰণে নিজৰ মন প্ৰাণ উৎসৰ্গিত কৰিছিল৷ তেওঁ আছিল অসমৰ প্ৰথম ব্যৱসায় ভিত্তিক মানে প্ৰফেচনেল দেশপ্ৰেমিক৷ তেওঁ নিজৰ কেৰিয়াৰ আৰম্ভ কৰিছিল ’বৃহত্তৰ’ শব্দৰে আৰম্ভ হোৱা কিছুমান সংগঠনৰ যোগেৰে৷ ’বৃহত্তৰ বিৰুবাৰী’, ’বৃহত্তৰ আগীয়া’ আদি নামৰ সংগঠনবোৰে পতা এনে কোনো বিহু বা পূজা নাছিল য’ত ককাইদেউ ধনভঁৰালী বা সাংস্কৃতিক সম্পাদক নাছিল৷ চান্দা তোলাৰ অতুলনীয় দক্ষতাৰ বাবে ককাইদেউ নহ’লে এই সংগঠনবোৰ চলিব নোৱাৰিছিল৷ সোনকালেই ককাইদেউৰ এনে প্ৰতিভা ৰাইজৰ চকুত পৰে আৰু তেওঁ ’বৃহত্তৰ’ৰ পৰা ’সদৌ’ শব্দৰে আৰম্ভ হোৱা সন্থা বা পৰিষদ বোৰৰ এৰাব নোৱাৰা সদস্য হৈ পৰে৷\nককাইদেৱে নিজে দেশৰ ৰাইজৰ বাবে কাম কৰাই নহয়, তেওঁৰ দৰে আন দেশ প্ৰেমিক সকলকো সৰ্বতোপ্ৰকাৰে সহায় কৰিছিল৷ লাষ্ট গে’টত ধৰ্ণা দিবলৈ মেনপাৱাৰৰ পৰা আৰম্ভ কৰি গণেশগুৰি ফ্লাইঅ’ভাৰৰ তলত ব’ম ফিট কৰাৰ চাৰ্ভিচলৈকে, ককাইদেৱে সকলো প্ৰভাইড কৰিছিল৷ তাৰ বিনিময়ত ককাইদেৱে মাথো নামমাত্ৰ বৰঙণি লৈছিল৷ মুঠতে এনে এটা সময় আছিল যে ককাইদেউৰ সহায় নহ’লে কোনো অভাৰগ্ৰাউণ্ড বা আণ্ডাৰগ্ৰাউণ্ড সংগঠনে গুৱাহাটী মহানগৰীত খোজ এটাও দিব নোৱাৰিছিল৷ প্ৰফেচনেল দেশপ্ৰেমেৰে জীৱিকা নিৰ্বাহ কৰিব খোজাসকলৰ বাবে ককাইদেউ আছিল আদৰ্শস্বৰূপ৷\nআমাৰ বংশৰ সকলোৰে দৰে বাইদেউও আছিল পৰৰ দুখত কান্দিব জনা মানুহ৷ তেওঁ একাদশ শ্ৰেণীত পঢ়ি থাকোতেই আমাৰ ঘৰৰ সন্মুখৰ ৰাষ্টাটো সাজিবলৈ এজন কণ্ট্ৰেক্ট’ৰ আহিছিল৷ আদবয়সীয়া কণ্ট্ৰেক্ট’ৰজন বেহিচাপ ধনী আছিল যদিও তেওঁৰ জীৱন আছিল দুখেৰে ভৰা৷ তেওঁৰ পত্নী আৰু তিনিটা সন্তানৰ পৰা তেওঁ কেতিয়াও মৰম চেনেহ আৰু সন্মান পোৱা নাছিল৷ তেওঁক লগ পোৱাৰ দুদিনতে বাইদেৱে তেওঁৰ মনৰ দুখৰ কথা গম পালে আৰু বাইদেউৰ দৰদী হৃদয় গলি পানী হৈ বৈ গ’ল৷ তাৰে কিছুদিনৰ পিছতে কণ্ট্ৰেক্ট’ৰজনৰ পত্নীৰ আচৰিত ধৰণে অপঘাত মৃত্যু হ’ল৷ সেই বেয়া মানুহজনীৰ কৱলৰ পৰা মুক্তি পাই তেখেতে লগে লগে বাইদেউক নিজৰ জীৱন আৰু গৃহলৈ আঁদৰি নিলে৷ বাইদেৱেও নিজৰ স্বাৰ্থ পাহৰি সেই ভাঙিবলৈ ধৰা পৰিয়ালটোৰ ধৰণি ধৰিলে৷ পোন প্ৰথমতেই তেওঁ তেখেতৰ ল’ৰা-ছোৱালী কেইটাৰ স্বভাৱ চৰিত্ৰ শুধৰাবলৈ সিহঁতক ঘৰৰ পৰা বাহিৰ কৰি দিলে৷ কাৰণ তেওঁ জানিছিল, তেওঁৰ স্বামীৰ অপৰম্পাৰ ধন সম্পদে ল’ৰা ছোৱালী কেইটাক বিপথে নিব পাৰে৷ তেওঁলোকে অভাৱ কি বস্তু বুজি নেপালে জীৱনত কেতিয়াও উন্নতি কৰিব নোৱাৰে৷ ল’ৰা-ছোৱালী কেইটাক নিষ্ঠুৰ সংসাৰৰ লগত মুখামুখি কৰাৰ ইমান মহান উদ্দেশ্যৰে কৰা কামটো কিন্তু সমাজে কেতিয়াও ভাল ভাবে নল’লে৷ আমাৰ পৰিয়ালক কেতিয়াও কোনেও বুজিবলৈ চেষ্টা নকৰিলে৷\nমোক দেখোন কোনেও কোনো ফালে পেলাব নোৱাৰে! চেহেৰা, স্মাৰ্টনেছ, জ্ঞান, বুধি, ধন-সম্পত্তি, বংশ গৰিমা, …………… কিন্তু না!! নাই নাই৷ নিলিখোঁ মই! ! অহংকাৰ কৰা হ’ব৷ আৰু অহংকাৰেই পতনৰ মূল৷ মই মোৰ পতন হবলৈ দিব নোৱাৰো৷ না না… ইয়াতকৈ আগলৈ আৰু মই নিলিখোঁ৷ দৰকাৰ হ’লে আনক পইচা দি লিখাম৷ কিন্তু নিজে অহংকাৰৰ পাপ নকৰোঁ৷ আৰু এবাৰ যেতিয়া মই কমিটমেণ্ট কৰি লওঁ, তাৰ পাছত…………..\nPosted by abhijitK at 10:27 PM


Astrological Predictions|Rahu Gochar 2022|Zodiac Sign|Horoscope: ৰাহুৰ স্থিতি সলনি কৰিলে এই ৰাশিৰ ওপৰত অতি বেয়া প্ৰভাৱ পৰিব। Also will bring very very bad times to these Zodiac Sign people.– News18 assam\nHome » photogallery » lifestyle »Astrological Prediction|Rahu Gochar 2022: সাৱধান ! ৰাহুৰ কোপৰ ফলত জীৱন তচনচ হৈ যায়, স্থান সলনি হ'লেই পৰে প্ৰভাৱ ! চাওক আপোনাৰ ওপৰত কি প্ৰভাৱ পৰিব ...\nAstrological Prediction|Rahu Gochar 2022: সাৱধান ! ৰাহুৰ কোপৰ ফলত জীৱন তচনচ হৈ যায়, স্থান সলনি হ'লেই পৰে প্ৰভাৱ ! চাওক আপোনাৰ ওপৰত কি প্ৰভাৱ পৰিব ...\nAstrological Predictions|Rahu Gochar 2022|Zodiac Sign|Horoscope: ৰাহুৰ স্থিতি সলনি কৰিলে এই ৰাশিৰ ওপৰত অতি বেয়া প্ৰভাৱ পৰিব।\n| December 03, 2021, 22:39 IST\nশনি (Shani), ৰাহু (Rahu), কেতু (Ketu) গ্ৰহ যাৰ বেয়া প্ৰভাৱৰ ফলত জীৱন প্ৰভাৱিত হয় তেওঁলোকৰ গোটেই জীৱন ধ্বংস হৈ যায়। সূৰ্যগ্ৰহণ (Solar Eclipse) আৰু চন্দ্ৰগ্ৰহণ (Lunar Eclipse) হয় ঠিক যদি ৰাহু সূৰ্য বা চন্দ্ৰৰ সৈতে একে সৰল ৰেখাত আহে। সাংকেতিক প্ৰতিচ্ছবি।\nজ্যোতিষশাস্ত্ৰ অনুসৰি, ইয়াক বহুতো ৰাশিচিহ্নৰ বাবে অশুভ বুলি গণ্য কৰা হয়। জ্যোতিষশাস্ত্ৰ অনুসৰি, এই ৰাশিচিহ্নটো শনিৰ পিছত সৰ্বনিম্ন গতিৰে প্ৰতি ডেৰ বছৰত সলনি হয়। সাংকেতিক প্ৰতিচ্ছবি।\n2021 চনত, কেইবাটাও ৰাশি চিহ্ন সলনি হোৱা নাছিল। অনাগত দিনবোৰত কেইবাটাও ৰাশিচিহ্নত ৰাহুৰ স্থিতি সলনি হ'ব পাৰে। সাংকেতিক ছবি।\n১২ জুলাই, ২০২২ তাৰিখে, মেষ ৰাশিত প্ৰৱেশ কৰিব আৰু ৩০ অক্টোবৰ ২০২২ লৈকে এই ৰাশিত থাকিব। এইবাৰ কেইবাটাও ৰাশিচিহ্নৰ ওপৰত বেয়া প্ৰভাৱ পেলাব। সাংকেতিক ছবি।\nএকে সময়তে, ই কেইবাটাও ৰাশিচিহ্নৰ ওপৰত পৰম্পৰাগত প্ৰভাৱ পেলাব। একে সময়তে, ই কেইবাটাও ৰাশিচিহ্নত ভাল প্ৰভাৱ পেলাব। সাংকেতিক প্ৰতিচ্ছবি।\nমিথুন ৰাশিৰ লোকসকল: মিথুন ৰাশিৰ লোকসকলে অতিৰিক্ত ধন লাভ কৰিব। বৰ্ধিত উপাৰ্জন, এই বিত্তীয় লাভালাভ তাত থাকিব। এই বেয়া সময়টো শেষ হ'ব। একে সময়তে আপুনি ইচ্ছামতে চাকৰিৰ প্ৰস্তাৱ পাব। সাংকেতিক প্ৰতিচ্ছবি।\nকৰ্কট : কৰ্কট ৰাশিৰ লোকে ৰাহুৰ জাননীত সম্পদ লাভ কৰিব। যিসকলে কামত পৰিৱৰ্তন বিচাৰে তেওঁলোকৰ ইচ্ছা পূৰণ হ'ব। মুঠতে, ভৱিষ্যত ভাল হ'ব আৰু বিত্তীয় পৰিস্থিতিও শক্তিশালী হ'ব। সামগ্ৰিকভাৱে পৰিস্থিতি ভাল হ'ব। সাংকেতিক প্ৰতিচ্ছবি।\nবৃশ্চিক (Scorpio): বৃশ্চিক ৰাশিৰ লোকসকলক ভাল ফলাফল দিব। আপুনি নিবনুৱাক পাহৰি চাকৰি পাব। যিসকলে কামত উন্নতিৰ আশা কৰিছে তেওঁলোকে তেওঁলোকৰ আশা পূৰণ কৰিব পাৰে। বিশেষকৈ প্ৰতিযোগিতামূলক পৰীক্ষাসফল হ'ব পাৰে। সাংকেতিক প্ৰতিচ্ছবি।\nকুম্ভ (Aquarius): ৰাহুৰ প্ৰৱেশ কুম্ভ ৰাশিৰ লোকসকলৰ বাবে অতি শুভ হ'ব পাৰে। আপুনি কৰ্মক্ষেত্ৰত সন্মান পাব। আপুনি শক্তিশালী সম্পদ লাভ কৰিব পাৰে। আপুনি খোজ কাঢ়িবলৈ যাব পাৰে। সাংকেতিক প্ৰতিচ্ছবি।\nDisclaimer: নিউজ 18 অসমে আপোনাক ওপৰত দিয়া সকলো তথ্য গ্ৰহণ কৰিবলৈ বাধ্য নকৰে। আপোনাৰ সুচিন্তিত মতামতৰ সৈতে কাম কৰক। আপোনাৰ মনত বিশ্বাস থাকিলেহে অনুসৰণ কৰক। সাংকেতিক প্ৰতিচ্ছবি।


বাদ-ভীতি - (সমুদ্ৰ কাজল শইকীয়া) - মুক্ত চিন্তা\nবাদ-ভীতি - (সমুদ্ৰ কাজল শইকীয়া)\n১৯৯৭ চনৰ নৱেম্বৰ মাহত তেজপুৰৰ দৰং মহাবিদ্যালয়ৰ সোণালী জয়ন্তী উদযাপন উপলক্ষে সমাবেত হোৱা মামণি ৰয়ছম গোস্বামী আৰু হোমেন বৰগোহাঞিদেৱৰ সান্নিধ্য লাভ কৰিছিলোঁ অলপ সময়ৰ বাবে। ডঃ লক্ষ্মী গোস্বামীৰ বাসভৱনত কটোৱা অন্তৰংগ মুহূৰ্তখিনিৰ কথা দৰং মহাবিদ্যালয় আলোচনী “দৰঙিয়ান”ত পাছত প্ৰকাশ কৰা হৈছিল।\nমামণি ৰয়ছম গোস্বামীৰ প্ৰতি এটা প্ৰশ্ন আছিল এনে - “আপুনি নিজকে লেখক হিচাপে চিনাকি দিবলৈ বিচাৰে নে এগৰাকী লেখিকা হিচাপে?” আচলতে আমি সুধিব বিচাৰিছিলোঁ, মহিলা লেখিকা হ’ল বুলিয়েই ‘নাৰীবাদী’ বা নাৰীকেন্দ্ৰিক বুলি গণ্য কৰাৰ আমাৰ প্ৰৱণতা আছে, তেখেতে নিজকে নাৰীবাদী বুলিব বিচাৰে নেকি? কিন্তু তেখেতে ক’লে, “নাই, লেখক লেখিকা বুলি কোনো কথা নাই। লেখক মানে লেখকেই। মই নাৰীবাদী নহয়। মইতো কেৱল নাৰীৰ চৰিত্ৰকেই অংকন কৰা নাই, পুৰুষৰ চৰিত্ৰও সমানেই অংকন কৰিছোঁ। কেৱল নাৰীৰ কথাৰে, নাৰীবাদেৰে কোনো লেখিকা প্ৰকৃতাৰ্থত লেখক হ’ব নোৱাৰে”।\n“প্ৰকৃততে মই সৰু সৰু মানুহবোৰৰ জীৱনৰ দুখ-কষ্টবোৰৰ বুজ লৈ তাৰ কথা লিখিছোঁ। বৃন্দাবনেই হওক, দিল্লীয়েই হওক বা অসমেই হওক, বহুতো ‘তলৰ শ্ৰেণীৰ’ মানুহৰ সংস্পৰ্শৰ মাজেৰে মই জীৱনৰ দুখ-কষ্ট উপলব্দ্ধি কৰিছোঁ আৰু তাকে লিখিছোঁ”। (এইখিনি ‘দৰঙিয়ান’ত প্ৰকাশিত ৰূপৰ একাংশ)।\nমামণি বাইদেৱে নিজকে ‘নাৰীবাদী’ নহয় বুলি স্বীকাৰ কৰাত সেই সময়ত কোনো কোনো ব্যক্তিয়ে আশ্চৰ্য প্ৰকাশ কৰিছিল। কথাষাৰে আমাৰ মনতো আজিও খুন্দিয়াই থাকিল কে’বাটও কাৰণত। আজি মনত পেলাই কথাষাৰক সদৰ্থক আৰু নঞৰ্থক দুয়োধৰণেৰেই চাব পাৰোঁ। যিহেতু নাৰীবাদী বুলিব পৰাকৈ এটা পদ্ধতিগত সক্ৰিয় ৰাজনৈতিক আন্দোলন বা এক্টিভিজমৰ সৈতে তেখেতে নিজকে জড়িত নহয় বুলি ভাবিছিল, সেয়েহে সেই আখ্যাটো তেখেতে পৰিহাৰ কৰাই শ্ৰেয় বিবেচনা কৰিছিল। কিন্তু মামণি বাইদেউৰ সৈতে আমাৰ সময়ৰ লেখক-লেখিকাসকলৰ এটা প্ৰজন্মৰ ব্যৱধান। বহু কথাই সলনি হ’ল। সমাজজীৱনত, ৰাজনৈতিক ক্ষেত্ৰত আৰু সাহিত্যৰ পথাৰতো বহুতো উত্থান-পতন ঘটিল এই সময়ছোৱাত। কিন্তু আজিলৈকে সকলো লেখিকাৰ মুখতে সময়ে সময়ে এই একেষাৰ স্পষ্টীকৰণেই শুনিবলৈ পাই থাকিলোঁ - “মই নাৰীবাদী নহয়, মানৱতাবাদীহে”।\nকিছুমান বিশেষ প্ৰসংগ সংগতি সাপেক্ষে কিছুমান শব্দই তাৰ পূৰ্বাপৰ নিৰ্ধাৰিত অৰ্থৰপৰা মুক্ত হৈ এটা পৰিভাষাৰ ৰূপ লয়। পাৰিভাষিক শব্দ একোটাক তাৰ নিৰ্দিষ্ট প্ৰসংগৰপৰা আঁতৰাই চাব নোৱাৰি। এতিয়া কোনটো শব্দ কেৱল এটা শব্দ আৰু কেতিয়া এটা শব্দ মাত্ৰ নহৈ এটা পৰিভাষা, সেইটো অলপ সূক্ষ্মভাৱে চালেহে ঠাৱৰ কৰিব পৰা যাব। কিছুমান ক্ষেত্ৰত সিবোৰ বুজিবলৈ সহজ। এটা উদাহৰণ দিওঁ। যিবোৰ শব্দৰ সৈতে “বাদ” (-ইজম) প্ৰত্যয় যুক্ত হৈ থাকে সেইবোৰ পৰিভাষা বুলি পোনছাটেই কৈ দিব পাৰোঁহঁক। মানৱতা এটা সাধাৰণ শব্দ যি এক বিশেষ গুণক চিহ্নিত কৰে। কিন্তু মানৱতাবাদ বুলি ক’লে সি আৰু এটা সাধাৰণ শব্দ মাত্ৰ হৈ নাথাকে, সি এটা পৰিভাষালৈ ৰূপান্তৰিত হয়। মাৰ্ক্স মানে এজন ব্যক্তিৰ নাম। কিন্তু মাৰ্ক্সবাদ এটা পৰিভাষা। এক বিশেষ চিন্তা পদ্ধতিৰ সমৰ্থক আৰু বিশ্বাসী সকলহে মাৰ্ক্সবাদী। ব্যক্তি হিচাপে কাৰ্ল মাৰ্ক্স নামৰ মানুহজনৰ লগত জড়িত যিকোনো কথাই আকৌ মাৰ্ক্সবাদী বুলি কোৱাটোও ভুল হ’ল। কাৰ্ল মাৰ্ক্স নিজেই মাৰ্ক্সবাদী নাছিল বুলি খুহুতীয়াকৈ কোৱা কথাষাৰ এইখিনিতে গুৰুত্বপূৰ্ণ। আধুনিক বা আধুনিকতা দুটা অসমীয়া শব্দ। কিন্তু যেতিয়াই এই দুটা শব্দক আধুনিকতাবাদ নামৰ কথাষাৰৰ প্ৰসংগতহে ব্যৱহাৰ কৰা হয়, তেতিয়া এইবোৰেই হৈ উঠে পাৰিভাষিক। তেতিয়া আমি যিকোনো নতুন, এই সময়ৰ অথবা সমসাময়িক কথাকে এই অভিধাৰ মাজলৈ সুমুৱাই আনিব নোৱাৰিম। শব্দ ‘আধুনিক’ মানে যুগ-নিৰপেক্ষভাৱে এই সময়ৰ, বর্তমান, নতুন, সাম্প্রতিক, নৱ, অধুনাকালীন, নব্য, জীৱন্ত, চলতি, নবীন, অদ্যাপি প্রচলিত, অর্বাচীন আদি; কিন্তু পাৰিভাষিক ‘আধুনিক’ মানে এটা বিশেষ যুগ-সাপেক্ষহে। সেয়ে যদি নহ’লহেঁতেন নৱকান্ত বৰুৱাক আজিৰ তাৰিখত এজন ‘আধুনিক কবি’ বুলি নক’লোঁহেঁতেন।\nপৰিভাষালৈ পৰিৱৰ্তিত হোৱা এটা শব্দই কেনেকৈ তাৰ চিৰাচৰিত অৰ্থৰপৰা মুক্তি লাভ কৰি অন্য অৰ্থ বা অন্য পৰিসৰ লাভ কৰে সেইটো সহজভাৱে বুজাবলৈ অসমীয়া ব্যাকৰণত থকা “বহুব্ৰীহি সমাস”ৰ কথা মনত পেলাই দিব খুজিছোঁ। বহুব্ৰীহি সমাসত সমস্যমান পদসমূহৰ অৰ্থ প্ৰতীত নহৈ অন্য পদৰ অৰ্থহে মুখ্যৰূপে প্ৰতীয়মান হয়। যেনে পীতাম্বৰ, দশভুজা, দশানন ইত্যাদি। পীতাম্বৰ মানে পীত (হালধীয়া) বস্ত্ৰ পৰিহিত। কিন্তু হালধীয়া বস্ত্ৰ পৰিধান কৰিলেই যিকোনো মানুহকেই আমি পীতাম্বৰ নোবোলোঁ। আমি পীতাম্বৰ বুলিলে কেৱল শ্ৰীকৃষ্ণকহে বুজোঁ। তেনেকৈয়ে দশভুজা বুলিলে বুজোঁ দুৰ্গাক আৰু দশানন বুলিলে বুজোঁ ৰাৱণক। যিকোনো এজন ব্যক্তিয়েই ডিঙিত নীলা ৰং সানি ল’লেই তেওঁক আমি নীলকণ্ঠ বুলিম জানো? এইখিনি কথা পতাৰ পিছত হয়তো আৰু বুজিবলৈ অসুবিধা নহ’ব যে খেনোৱে নাৰীৰ দুখ-দুৰ্দশাৰ কথা বৰ্ণনা কৰিলেই অথবা নাৰীৰ মুক্তিৰ কথা পাতিলেই তেখেতক নাৰীবাদী বুলি কৈ দিব পৰা নাযায়।\nঅসমীয়া সাহিত্য, সংস্কৃতি আৰু সামাজিক জীৱনত অসাৱধানতাজনিত কিছুমান মনোবৃত্তিয়ে যথেষ্ট ক্ষতি সাধন কৰি আহিছে। এই অসাৱধানতাখিনি কেতিয়াবা অজ্ঞতাপ্ৰসূত, কেতিয়াবা সামাজিক স্তৰত স্থিতিহীনতা আৰু সুবিধাবাদৰ ফলশ্ৰুতি স্বৰূপ। সামগ্ৰিকভাৱে অসমীয়া মানুহৰ ঔদাসীন্য আৰু বৌদ্ধিক অনীহা যে জগৰীয়া এই কথাটো আগতে আমি বহুবাৰ পাতি আহিছোঁ।\nযিকোনো পৰিভাষা আৰু ‘বাদ’ৰ প্ৰতি অসমীয়া সমাজত বিৰাট অনীহাসূচক মনোভাব পৰিলক্ষিত হৈ আহিছে। বিশেষকৈ কেইটামান ‘বাদে’ যথাৰীতি আতংকৰ সৃষ্টি কৰি আহিছে। আটাইতকৈ ডাঙৰ আতংকবাদী বাদটো সম্ভৱ মাৰ্ক্সবাদ। মাৰ্ক্সবাদ সম্পৰ্কে এটাও শব্দ নজনা এজনেও একে আষাৰতে কৈ দিবলৈ কুণ্ঠাবোধ নকৰে – মাৰ্ক্সবাদ বেয়া। দ্বিতীয়টো নাৰীবাদ। এইটো কেৱল আতংকজনিতই নহয়, একপ্ৰকাৰে অস্পৃশ্যও। শব্দটো উচ্চাৰণ কৰিলেও একপ্ৰকাৰে জাত যোৱাৰ লেখীয়া অৱস্থা হয়। আজিৰপৰা দুই দশকমানৰ আগতে উত্তৰ-আধুনিকতাবাদ সম্পৰ্কীয় কিছু লেখা-মেলা হোৱা দেখিছিলোঁ; তেতিয়াও দেখিছিলোঁ লেই লেই ছেই ছেই কৰি মানুহে সাত জাঁপ মাৰিছিল। কাৰণ তাতো এটা “বাদ” আছিল। এই বাদ-ভীতিৰ কাৰণ বা উৎস কোনখিনিত? ই এক গুৰুতৰ প্ৰশ্ন।\nঅলপ গমি চালেই বুজিবলৈ অসুবিধা নহয় যে বাদ ব্যতিৰেকে গত্যন্তৰ নাই। বাদ মানেই মতবাদ, আৰু তাতোকৈ বহুত কিবা। বাদ মানে এক স্কুল অফ থটছ (School of Thoughts)। পদ্ধতিগত চিন্তাপ্ৰণালীৰ বাবেই বাদবোৰৰ অস্তিত্ব আছে। একোটা ঐতিহাসিক প্ৰেক্ষাপট নিৰ্মাণ, এটা আনুক্ৰমিক ধাৰাবাহিকতা আৰু উত্তৰণৰ পথ নিৰ্ণয় কৰিবৰ বাবে কথা এষাৰৰ প্ৰসংগায়িতকৰণৰ বাবেও, আৰু এই সকলোবোৰৰ ঊৰ্ধ্বত এটা আন্দোলনৰ ৰূপত এটা চিন্তাক প্ৰতিপালন কৰিবৰ বাবেই এই “বাদ” বস্তুটোৰ প্ৰয়োজন হয়। অসমীয়াৰ মাজত বাদ-ভীতিয়ে এইটোকে সূচায় যে পদ্ধতিগত চিন্তাৰ বা চৰ্চাৰ অভাৱ। তেনেহ'লে এইটো কথাই প্ৰতীয়মান হয় যে কথা-বাৰ্তাত বা চিন্তা-চৰ্চাত এটা ইতিহাসসন্মত পদ্ধতি প্ৰয়োগ কৰিবলৈ আমি অপাৰগ। এই গোটেইখিনিৰ মূলতে আছে একধৰণৰ ৰাজনৈতিক অপৰিপক্বতা। অৱস্থান গ্ৰহণৰ প্ৰতি থকা ভয় আৰু তুমুল আত্মবিশ্বাসহীনতাই লেখক বা চিন্তকসমূহক “মই কিন্তু এনেকুৱা নহয় দেই, মই তেনেকুৱাহে” – এনেধৰণেৰে এটা আপোচকামী কৈফিয়ৎসূচক সুৰেৰে কথা ক'বলৈ প্ৰৰোচিত কৰি আহিছে।\nউদাহৰণস্বৰূপে, নাৰীবাদ এটা ৰাজনৈতিক আৰু সামাজিক আন্দোলনপ্ৰসূত বস্তু। ইয়াৰ অন্তৰ্গত কথা আলচিবলৈ হ’লে সেই ৰাজনৈতিক আৰু সামাজিক প্ৰেক্ষাপটক অনুধাৱন কৰিব লাগিব। তাকে বুজি নোপোৱাৰ ফলত সময়ে সময়ে যেতিয়াই নাৰী অথবা নাৰীবাদ সম্পৰ্কে কথা কোৱা হয় তেতিয়াই সামগ্ৰিকভাৱে নাৰীৰ সমস্যা, লিংগ-বৈষম্য আৰু নাৰীবাদ গোটেইখিনিকে একাকাৰ কৰি পেলোৱা হয়। কিন্তু জনাই জানে যে জেণ্ডাৰ (Gender) আৰু ফেমিনিজম (Feminism) দুটা বেলেগ কথা।\nওচৰ-চুবুৰীয়াই কি বুলিব?\nভ্ৰূণহত্যাৰেপৰা আৰম্ভ কৰি ছোৱালী সন্তান আৰু ল’ৰা সন্তানৰ প্ৰতিপালনৰ ক্ষেত্ৰত থকা বৈষম্য, স্বাস্থ্যজনিত সমস্যা, যৌতুক, ঘৰুৱা নিৰ্যাতন, ডাইনীৰ নামেৰে হত্যা, আৰু ধৰ্ষণলৈকে এশ-এবুৰি নাৰী-সংক্ৰান্তীয় দুৰ্ভাগ্যজনক সমস্যাৰে জৰ্জৰিত আমাৰ এইখন দেশত নাৰীবাদ নামৰ বস্তুটোৱে এটা নতুন ৰূপত গঢ় লৈ উঠিব লাগিছিল। কিন্তু কাৰ্যক্ষেত্ৰত হৈ থাকিল ওলোটাটো। এই সমস্যাবোৰ আমি যেন দৈনন্দিন জীৱনৰ অৱধাৰিত অংগ বুলিয়েই মানি ল’বলৈ মান্তি হ’লোঁ। কেনেবাকৈ আমাক কোনোবাই নাৰীবাদী বুলি কৈ দিব পাৰে বুলি ভয়ত আমাৰ মাজৰ কিমানে সংযম মানি থাকোঁ? যেনিবা নাৰীবাদী মানেই ‘পুৰুষ-বিৰোধী’, ‘পাৰিবাৰিক জীৱনৰ ধ্বংসকাৰী’, ‘উঠি অহা যুৱতীসকলৰ মনত বিৰূপ প্ৰভাৱ পেলাব পৰা’ কিবা এটা। আটাইতকৈ ডাঙৰ সন্ত্ৰাসটো হ’ল - যদি কোনোবাই নাৰীবাদী বুলি ষ্টাম্প এটা লগাই দিয়ে তেতিয়া কি হ’ব? বাকী কোনো লেবেলৰ প্ৰতিয়েই ইমান ভয় নাই। উজনিৰ লেবেল, নামনিৰ লেবেল, নবীন বা উদীয়মানৰ লেবেল, প্ৰবীণৰ লেবেল, গ্ৰাম্য জীৱনৰ লেবেল, নাগৰিক জীৱনৰ লেবেল – এনেকুৱা দেধাৰ লেবেলৰ সৈতে কোনো মনান্তৰ নাই। তাঁতি আৰু তাঁতী উপাধিৰ দুজন সন্মানীয় কবিৰ পিছত ‘চাহপতীয়া কবি’ বুলিও লেবেল এটা লাগিল। কিন্তু “বাদ” ছাফিক্স থকা কোনো লেবেল নচলিব।\n“আমাৰ মাজৰে কিমানে নাৰীবাদৰ লেবেলটো গাত লাগি পৰাৰ নামত ভয় খায়?” এইখিনি কথা মহিমা মনচন্দা নামৰ পি এইচ ডি পৰ্যায়ৰ গৱেষক এগৰাকীয়ে “Why do we fear being labeled asaFeminist in India?” নামৰ এটা ব্লগত সোধা কথা। তেখেতৰ বক্তব্য - “মোৰ নাৰীবাদী স্থিতিয়ে, অন্তঃকৰণেৰে সমাজত নাৰীসত্তাৰ অৱস্থান উন্নীতকৰণ কৰিবৰ প্ৰয়াসে মোক পুৰুষ-বিৰোধী কৰি তোলে নেকি? মোৰ উত্তৰটো হ’ল – না। মই এগৰাকী নাৰীবাদী, কাৰণ মই বিশ্বাস কৰো পুৰুষ মহিলা উভয়ে একত্ৰে মিলি সমাজত নাৰীৰ অৱস্থান উন্নীতকৰণৰ হকে কাম কৰিব পাৰে। মই এক নাৰীবাদী এই কাৰণেই যে মই বিচাৰোঁ নাৰী হিচাপে মই ভুক্তভোগী হোৱা মানসিক চাপখিনি অইনেও যাতে আৰু ভুগিবলগীয়া নহয়। সকলো নাৰী যে এই যুঁজত ঐক্যবদ্ধ মই সেয়া নাভাবোঁ। মই মানি লওঁ যে কেৱল পুৰুষেই নহয়, পুৰুষৰ লেখীয়াকৈয়ে মহিলাসকলেও কিন্তু পুৰুষতন্ত্ৰৰ সমস্যাখিনিক প্ৰতিপালন কৰিহে আহিছে। মই বিশ্বাস কৰোঁ, এজন পুৰুষেও মহিলাৰ দৰেই নিজকে নাৰীবাদী বুলি ঘোষণা কৰিব পাৰে। নবেল বঁটা বিজয়ী অমৰ্ত্য সেনেও নিজকে নাৰীবাদী বুলি ঘোষণা কৰি থৈছে!! মজাৰ কথা এইটোও যে “Let Her Live” (তাইক জীয়াই থাকিবলৈ দিয়া) নামৰ উদ্যোগটো হাতত লৈ লিংগ বৈষম্যৰ ফলত হৈ থকা ভ্ৰূণহত্যাৰ বিৰুদ্ধে আৰু ন্যায়িক সমতাৰ কাৰণে কাম কৰি থকা ছল্ট ইনিচিয়েটিভছ নামৰ অনুষ্ঠানটোৰ প্ৰতিষ্ঠাপক সদস্য আটাইকেইজন কিন্তু পুৰুষহে।” মনচন্দাই ব্লগটো শেষ কৰিছে এটা আহ্বানেৰে - “আমি সকলোৱে মিলিতভাৱে নাৰীবাদক আঁকোৱালি লওঁ আহক - যিসকলৰ বাবে পুৰুষ আৰু মহিলা উভয়ৰে সম-অধিকাৰ কাম্য। জাতি, বৰ্ণ, ধৰ্ম, লিংগ আৰু ভৌগোলিক অৱস্থান নিৰ্বিশেষে আমি সকলোৱে নিজৰ অভিজ্ঞতাখিনি আদন প্ৰদান কৰোঁ আহক।” [দ্ৰষ্টব্য - http://letherlive.in/…/why-do-we-fear-being-labeled-feminis…_]\nকথাখিনি আমাৰ দেশৰ পৰিপ্ৰেক্ষিতত কৈ থকা হৈছে মানে এইটো নহয় যে অন্য দেশৰ অৱস্থা বেলেগ। পশ্চিমীয়া দেশতো নাৰীবাদ শব্দটো সমানেই অপৃশ্য। জেছিকা বেৰন নামৰ মহিলা গৰাকীয়ে “The Modern F-Word: Why People Are So Afraid Of Feminism” বুলি কিয় লিখিব লগীয়া হ’ল সেইটো ভাবিলেই অৱস্থাটো প্ৰকট হৈ পৰে। “Well, apologies in advance for the strong language: I'maf*minist. I know, I know, I shouldn't use suchaword. I could give men the impression I just irrationally hate them withafiery passion, and want to kick them off the corporate ladder. And then I'll just end up alone, as an old spinster cat lady”. [http://elitedaily.com/…/call-me-the-f-word-feminism/1059133/].\nআমি কৈ থকা বা ক’ব খোজাধৰণৰেই ‘নাৰীবাদ’ আৰু ‘নাৰীবাদী’ কথাদুষাৰলৈ মানুহে কিয় ভয় খায় সেই কথাত প্ৰশ্ন কৰি কেথেৰিন কেলিহাৰেও অজ্ঞানতাৰ কথাটো উল্লেখ কৰিছে। “I find it disgraceful that people fear the words ‘feminism’ and ‘feminist.’ What gives me hope is that the cause of fear is ignorance, and ignorance can be solved with knowledge and education. The concept of feminism has been around for centuries. Humanitarians, philosophers, journalists, professors and theologians have written and spoken-out about the term on numerous points. It is an ideology –asystem of ideas. If you look up the term ‘feminist’ inadictionary, the term ‘man-hater’ does not appear. In fact, the definition will discuss the idea of equal rights between men and women. [Katherine Kelliher, Why fear ‘feminism’?]\nএই গোটেই লেখাটো লিখিবলগা হ’ল দুটা কাৰণত। প্ৰথমটো হ’ল আমাৰ অসাৱধানতা আৰু অজ্ঞতাজনিত কিছুমান ভুলৰ ফলত আমি একো একোখন ক্ষেত্ৰৰ বিস্তৰ ক্ষতি সাধন কৰি থাকোঁ। ধৰা হওক, মই নাৰীবাদৰ সমৰ্থন নকৰোঁ, অথবা নাৰীবাদী চৰ্চা সম্পৰ্কে পঢ়া-শুনা নাই বাবে নিজকে সেইসমূহ কথা-বাৰ্তাৰ সৈতে নিজকে সাঙুৰিবলৈ নিবিচাৰোঁ। ঠিক আছে, কোনো কথা নাই বাৰু। কিন্তু “মই আকৌ নাৰীবাদী নহয় দেই, মই কোনো বাদত নাই” বুলি বাৰে বাৰে কৈ থকাৰ ফলত বিশাল জনমানসত এটা নঞৰ্থক বাতাবৰণৰ সৃষ্টি কৰা হৈ থাকে। এই দায়ভাগ স্বীকাৰ কৰি লোৱা ভাল। কাৰণ কথাষাৰ শুনাতহে সৰল বা সহজ। আচলতে কিন্তু ইমান সহজ নহয়। তাত এটা বাদ বা এটা বিশেষ চিন্তা-প্ৰণালীৰ প্ৰতি তাচ্ছিল্যৰ সুৰ এটা নিহিত থকা দেখা পাওঁ।\nদ্বিতীয় কাৰণটো হ’ল, সম্প্ৰতি মহিলা লেখকৰ এটা জাগৰণ দেখা পাইছোঁ অসমীয়া সাহিত্যত যিটো আগৰ সময়খিনিত নাছিল। মহিলা লেখকসকলৰ কথা নোকোৱাকৈ এই সময়ৰ অসমীয়া গল্প আৰু উপন্যাসৰ কথা পাতিবই নোৱাৰি। নাৰী-মনৰ নাৰী জীৱনৰ কথাই সেইবোৰত প্ৰকাশিত হোৱাটো একো অস্বাভাৱিক নহয়। কিন্তু সেইবোৰত বহুলাংশে চকুত পৰা বস্তুটোৱেই হৈছে স্থিতিহীনতা। হুজুগতে অলপতে প্ৰাঞ্জল কুমাৰ শৰ্মা বশিষ্ঠৰ মন্তব্য এষাৰ তুলি দিলোঁ। তেখেতে লিখিছিল – “সাম্প্ৰতিক অসমীয়া গল্পৰ ভালেখিনি মন-মন্থনেৰে, বিশেষকৈ নাৰীৰ মন-মন্থনেৰে আৰু অতি বিশেষকৈ লেখিকাৰ আত্ম-মন্থনেৰে ভৰি উঠিছে । অসমীয়া গল্পৰ ক্ষেত্ৰখনত আচলতে মন-মন্থনসম্বলিত গল্পৰ ধাৰা এটাৰে বিকাশ সাধিত হৈছে । কুৰি বছৰমানৰ আগতে শিলনিৰ মাজৰ নিজৰাৰ দৰে বাট লৈছিল ধাৰাটোৱে । যোৱা দহ বছৰমান ধৰি তাত বৰ্ষাৰ উদ্দাম সোঁত । গভীৰ-অনুভূতিসিক্ত আত্মনিষ্ঠা, সংস্কৃতীয়া ভাষা আৰু চুটি চুটি দফাত আবদ্ধ গাইগুটীয়া প্ৰতীতিৰ উপৰি-পাতন ধাৰাটোৰ গল্পকাৰসকলৰ কেইটিমান উল্লেখযোগ্য শৈলীগত বৈশিষ্ট্য । ধাৰাটোৰ বিকাশ ইলেইন শ্বোৱাল্টাৰে কোৱা গাইনোক্ৰিটিকছ, অৰ্থাৎ নাৰী-সমালোচনাৰ ফালৰপৰা তাৎপৰ্যপূৰ্ণ । শেহতীয়াকৈ ধাৰাটোৰ প্ৰতি আগ্ৰহী লেখিকাৰ সংখ্যাধিক্য আৰু তেওঁলোকৰ উদ্দেশ্যৰ একমুখিতা আৰু বিষয়ী তথা দৃষ্টিকোণৰ নিকট সামঞ্জস্য ধাৰাটোৰ প্ৰবাহৰ প্ৰতি ভাবুকি-স্বৰূপ হৈ উঠিছে । প্ৰবাহৰ স্বাৰ্থতে ধাৰাটোত বিভিন্নতাসন্ধানী সম্পৰীক্ষা চলিব লাগিব, লগতে সি বহল সামাজিক ক্ষেত্ৰখনকো গভীৰভাৱে স্পৰ্শ কৰিব পাৰিব লাগিব ।” (উৎস - ফে’চবুক, ৩ নৱেম্বৰ, ২০১৬)।\nনিজৰ নাৰীবাদী স্থিতি স্বীকাৰ কৰা কোনোবা লেখিকা, মহিলা লেখক দেখা পাওঁ বা নাপাওঁ, “মই কিন্তু কোনো বাদত নাই, মই মানৱতাবাদীহে” বুলি উপৰুৱাকৈ কৈ দিয়া যে কে’বাগৰাকীকো পাইছোঁ সেই কথা হয়তো দোহৰাৰ প্ৰয়োজন নাই। কথাষাৰ উপৰুৱা বুলি এই কাৰণেই ক’লোঁ যে মানৱতাবাদ এটা বাদ হ’ব নোৱাৰে। এই কথাষাৰৰ কোনো তাত্ত্বিক ভিত্তি নাই আৰু চাবলৈ গ’লে কোনো মানেও নাই। পৃথিৱীত হয়তো এনে কোনো মানুহ নোলাব যি নিজকে মানৱতাবাদী নহয় বুলি ক’ব। বাদ থাকিলেই বিবাদ থাকিব, বিসম্বাদ থাকিব, প্ৰতিবাদ থাকিব। এটা বাদৰ খণ্ডন হৈ আন এটা বাদৰ সৃষ্টি হয় অথবা সেই বাদটোৰেই নৱনিৰ্মাণ হয়। মানৱতাবাদ-বিৰোধী কোনো বাদ নাই। আনকি ধৰ্মৰ নামত বা আন কিহবাৰ নামত মানুহ মাৰি থকাসকলেও কিবা নহয় কিবা এটা যুক্তি দৰ্শাই সেই হত্যাকাণ্ডৰো “মানৱতাবাদী” সমৰ্থন বিচাৰিয়ে উলিয়াব। ‘জেহাদী’য়েও মানৱ কল্যাণৰ স্বৰ্থতেই ‘জেহাদ’ কৰি থকা বুলি নকয় জানো? গতিকে বেছিভাগ মহিলা লেখকৰ অৱস্থানটো হৈ থাকে ‘জলে নামবো ছুল ভেজাবো না’, অথবা সাপো মাৰক লাঠিও নাভাগকধৰণৰ। বলিষ্ঠ নাৰী-চৰিত্ৰৰ ৰূপায়ণ কৰা বুলি, নাৰী-মনৰ নাৰী সমস্যাৰ কথা কোৱা বুলি কৃতিত্বখিনি লাগিব, কিন্তু নিজকে নাৰীবাদী বুলি ঘোষণা কৰি তাৰ দায়িত্বভাগ বহন কৰা নচলিব।\nপশ্চিমত ৰেনেছাঁ বা নৱজাগৰণ অহাৰ আগলৈকে শিল্প-কলাত কেৱল দেৱ-দেৱীৰ ছবিহে অঁকা হৈছিল। পোৰ্ট্ৰেইট বা মুখাৱয়ব আঁকিলেও তাৰো ধৰ্মীয়কৰণ কৰি লোৱা হৈছিল। লিওনাৰ্ডো দা ভিন্সিৰ মনলিছা ছবিখন এইবাবেই বিখ্যাত যে পশ্চিমৰ শিল্পৰ ইতিহাসত এইখনেই প্ৰথম ছবি য’ত এক মনুষ্যক মনুষ্যৰ ৰূপতেই মনুষ্যৰ স্বকীয় পৰিচয়তেই অঁকা হৈছিল। সেয়েহে এইখিনি সময়তে হিউমেনিজম বুলি কথা এষাৰ ওলাইছিল। সেই বিশেষ প্ৰসংগ-সংগতিক বাদ দি আন ক’ৰবাত কেতিয়াবা কেনেবাকৈ ‘মানৱতাবাদ’ কথাষাৰে এটা বাদৰ ৰূপ যদি লৈছিল আমি নাজানোঁ। কিন্তু এইখিনি কথা জানো যে নিজৰ স্থিতি সম্পৰ্কে সন্দিহান, নিজৰ ৰাজনৈতিক অৱস্থান সম্পৰ্কে অনবৰতে সুবিধাবাদী ভূমিকা ল’ব খোজাসকল, আৰু “নাৰীবাদ” শব্দটো শুনিলেই “ওচৰ-চুবুৰীয়াই শুনিলে কি ক’ব” বুলি ভাবি থকা মধ্যবিত্তীয় মানসিকতাৰ লোকসকলৰ বাবে “মানৱতাবাদ” এটা সঘন উচ্চাৰিত শব্দ।\nপলমকৈ হ’লেও অসমৰ যুৱ সমাজৰ মাজত ৰাজনৈতিক সক্ৰিয়তা বৃদ্ধি পাইছে। লেখক-সাহিত্যিকসকলো ক্ৰমাগতভাৱে নিজৰ ৰাজনৈতিক স্থিতি সম্পৰ্কে সচেতন হ’বলৈ লৈছে। এই সমসাময়িক অৱস্থাটো আইডেণ্টিটি পলিটিক্সৰ যুগ বুলিও ক’ব পৰা যায়। লগতে এতিয়া হ’ল এক্টিভিজমৰ (Activism) যুগ। আগৰ কালৰ “মই আকৌ লেখিকা নহয় দেই” বুলি বৈষ্ণৱী বিনয় দেখুওৱাৰ পৰম্পৰাৰ বিপৰীতে এতিয়া “হয় মই লেখিকা” বুলি আত্মপ্ৰত্যয় সাব্যস্ত কৰাৰহে যুগ সেয়া দেখা পাইছোঁ। এনে এটা সময়তো এজন লেখকে মুক্তকণ্ঠে নিজৰ নাৰীবাদী স্থিতি ঘোষণা কৰিবলৈ যদি ওলাই অহা দেখা নাপাওঁ, তেনেহ’লে বুজিব লাগিব সামাজিক স্তৰতেই, জাতিগত পৰ্যায়তেই সমূহীয়া চেতনাৰ (Collective Consciousness) মাজত কোনোবাখিনিত এক বিৰাট কেৰোণ ৰৈ গৈছে।\nNo Comments : "বাদ-ভীতি - (সমুদ্ৰ কাজল শইকীয়া)"


#আবিৰ খণ্ড (৫৮) – আবিৰ\nMay 21, 2021 Indranee Sharma\nসুখবোৰ উপচি পৰিছে প্ৰথমবাৰৰ কাৰণে।থুপুক কাষতে পাম,চুই চাব পাৰিম,সাৱটি ৰাখিব পাৰিম।\nইয়াতকৈ বেছি কিবা জানো বিচাৰিছিলোঁ।\nজীৱনত প্ৰথমবাৰৰ বাবে ইমানবোৰ ভাল লগা একেলগে।মন কৰিলোঁ,মই দুখতেই নহয়, সুখতো কথা ক’ব নোৱাৰোঁ।ককা আৰু আয়ুয়ে ইমান কথা কৈছে,মই একোৱেই শুনা নাই,ক’বও পৰা নাই।অলপ দেৰিৰ পাছত কলিং বেল বাজিল।আয়ুয়ে দৰ্জাখন খুলি দিলে।\nএকেবাৰে পাতল গুলপীয়া ৰঙৰ চাৰ্ট আৰু ব্লেক কালাৰৰ পেণ্ট পিন্ধি মুখত এমুকুৰা হাঁহি লৈ সোমাই আহিছে তেওঁ।\nবুকুখন জুৰ পৰি যোৱা প্ৰশান্তিৰ এজাক বতাহ লৈ।\nচাই ৰৈছোঁ মাথোঁ।মন গৈছিল, সাৱটি লৈ কৈ যাম মোৰ সুখৰ কথা, দি যাম মোৰ প্ৰাপ্তিৰ বতৰা।\nতেওঁ ককাৰ ভৰি চুই সেৱা কৰিলে।এইটো তেওঁলোকৰ ফালে প্রচলিত নিয়ম।যেতিয়াই লগ পাই ডাঙৰক এনেকৈয়ে সন্মান দিয়ে ।\n:মই অহাৰ দিনা ইমান সহায় কৰিলা, আজি এসাঁজ খুৱাইহে ভাল লাগিব মোৰ।\nতেওঁ মোৰ ফালে ফলমূলৰ টোপোলা এটা আগবঢ়াই দিলে।ককাৰ কাৰণে।\nআয়ুয়ে তাৰ পৰাই আপেল এটা উলিয়াই খাবলৈ লাগিল,ধোৱা মেলাৰ নিয়ম নাই।\nআলপদেৰিৰ পাছত গোটেইবোৰ একেলগে খাবলৈ বহিলো।ককা আৰু মই খাব পৰা সৰু টেবুলখনত সবলৈকে নোজোৰে।ককাক ভালকৈ দি আমি হাতে হাতেই লৈছোঁ।অনিৰুদ্ধই নিৰামিষ খায়।ধনীয়া,নেমুটেঙা আৰু বিলাহী দিয়া মছুৰ দাইল,হিবাই বনোৱা ছাহি পনীৰ, আয়ু আৰু ককাই মিলি বনোৱা আলুৰ পিটিকা,দৈ দি বনোৱা পটলৰ তৰকাৰী,ভেন্দীৰ শুকান ভাজি আৰু তৰাই দি পঠোৱা আচাৰৰ সৈতে একেবাৰেই সাধাৰণ এসাঁজ ভাত।মই বেছি একো ৰান্ধিবও নাজানো।হিবাই মাংসও বনাব লগীয়া হৈছে, কিমান কৰিব তাই।swiggy কৰি গোলাব জামুন আৰু আইচক্ৰীম অৰ্ডাৰ কৰিলোঁ।বছ সিমানেই।\nসৱকে খাবলৈ দি নিজেও বহিলো।\n:Can I haveaspoon, please?\nমই ককা আয়ু তিনিওটাই চিঞৰ মাৰিয়েই দিয়াৰ দৰে হ’ল।চামুচ দি আকৌ কোনে ভাত খায়!\n:তই শেষ জাপৰী, ভাল হ’ল আৰু…\nহিবাই চামুচ এখন আনি অনিৰুদ্ধক দিলে।\nআচলতে আমি হাতেৰে খোৱাটো হে তেওঁৰ কাৰণে ডাঙৰ কথা আছিল।\n:এই হেৰি নহয় অনিৰুদ্ধ,ইয়াত ভাল চাই ফ্লেট এটা লওঁ বুলি ভাবিছোঁ, ক’ত কেনেকৈ কি কৰিব লাগিব।\nযিটোলৈ ভয় খাই আছিলোঁ,সেইয়াই হ’ল।মোৰ ঘৰৰ আৰ্থিক অৱস্থা তেওঁ নাজানে।খুব কষ্টত চলোঁ বুলিয়েই ভাবে।মোৰ কাপোৰ কানিৰ পৰা থকাৰ ধৰণত কোনোদিন অভিজাত্য দেখা নাই তেওঁ।টেপ মাৰি থোৱা মোবাইলৰ ভঙা স্ক্ৰীণৰ পৰা পইচা বচাবলৈ বাছত ওলমি যোৱালৈকে সকলো লক্ষ্য কৰে তেওঁ।কিন্তু আজি যে তেওঁ সৱ জানিব সেইয়া মই নিশ্চিত ।\nককাৰ কথাত অনিৰুদ্ধ ও আচৰিত হ’ল।\n:আপোনাক কিমান মান বাজেটৰ ভিতৰত লাগে?\n:তেনেকুৱা কথা নাই,ঠাইখন ভাল আৰু অলপ সেউজীয়া পৰিবেশ হ’লেই হ’ব।\nঅনিৰুদ্ধই মোৰ ফালে চালে,অলপ সন্দেহ দেখিলো মই।\n:নহয় মানে লোণৰ কাৰণে সুধিলোঁ, অনন্যা কিমান পাব এতিয়া..\n:তাই একো কৰিব নালাগে,মই কৰিম নহয়।\n:ককা বহুত ধনী আছে, গোটেইটো cash দি পেলাই লৈ ল’ব ন ককা।\nআয়ুয়ে টেপেচ কে মাত মাতিলে।\n:আপুনি চাৰ্ভিছ কৰিছিল?\n:মই।মোৰ ব্যৱসায়।আমাৰ চাহৰ বাগান,ফেক্টৰী এইবিলাক আছে।আমাৰ বাগানৰ চাহৰ সোৱাদেই বেলেগ বুজিছা।\nমোৰ পেটলৈ ভাত নোযোৱা হ’ল।অনিৰুদ্ধই খাবলৈ এৰি একেথৰে মোৰ ফালেই চাই আছে।মই বাৰে বাৰে তেওঁৰ চকুৰ পৰা চকু আঁতৰাই নিবলগীয়া হৈছে।\n:তাৰমানে আপোনাৰ ডাঙৰ বিজিনেছ আছিল।\n:আছিল নহয়,আছে।এতিয়া সৱ এইৰ নামত দি দিছোঁ।পিছত তাইয়ে চাব সকলোবোৰ।মনটো ভাল লাগিবলৈ চাকৰি কৰিছে, কৰক।\nখাই থকা ভাত খিনি ডিঙিত সোপা মাৰি ধৰিলে।কি কয় ককাই।তাৰমানে ককাই সেইদিনা উইল কৰি সকলোবোৰ মোৰ নামত দি থৈছে।\n:মোৰ ব্যৱসায়ৰ কামত বহুত ঘূৰিলো আগতে বুজিছা। লণ্ডনলৈ গৈছোঁ দুই তিনিবাৰ।মোৰ গাড়ীৰ চখ আছিল।কণ্টেছাৰ এখন এতিয়াও আছে মোৰ ঘৰত।ইহঁতবোৰে বেলেগ গাড়ী কিনিলে,মই কিন্তু সেইখনহে লৈ যাওঁ।\nতাৰ পিছত ককা আৰু ৰোৱা নাই।আমাৰ ঘৰত ক’ত কি আছে,ককাই কেনেকৈ ব্যৱসায় আৰম্ভ কৰি কি কি কৰিলে,বাগানত কিমান মানুহে কাম কৰে,চাহ গছত কেতিয়া কলম দিয়ে, কেতিয়া দৰৱ দিয়ে,দৰৱ দিয়াৰ পাছত বৰষুণ দিলে কি হয় সকলো এফালৰ পৰা গাই গ’ল।অনিৰুদ্ধইও যিমান পাৰে সুধি সুধি আমাৰ ঘৰৰ বিষয়ে,মা দেউতাৰ বিষয়ে ককাৰ মুখৰ পৰা উলিয়াই ল’লে।\nখোৱা শেষ কৰি আইচক্ৰীম দিওঁতে তেওঁ জানি বুজি মোৰ হাতখন কোনেও নেদেখাকৈ চেপি ধৰিলে\n:You lied to me!\nখং আৰু অভিমানত কঠোৰ এখন মুখ।মই মিছা কোৱা নাই,কিন্তু সচাঁও কোৱা নাই কেতিয়াও।আচলতে সেইয়া মই জৰুৰী বুলিও ভৱা নাছিলোঁ কেতিয়াও।অনিৰুদ্ধই ভুল বুজিছে।ইটো সিটো কথা সৱেই কৈ আছে যদিও আমি দুয়োটা মনে মনে আছোঁ।মাজতে মই উঠি আহি পাকঘৰটো ঠিক কৰিলোঁ,বাচনবোৰ ধুলো।মনটো অস্থিৰ,তেওঁ সুধিলে কি উত্তৰ দিম মই।\nবাহিৰত হিবা আৰু আয়ুৰ লগতে ককাই কথা পাতিবলৈ লাগিল।সৱৰে কথাৰ মাজতে হঠাৎ অনিৰুদ্ধই কৈ উঠিল\n:ককা,ব’লক অলপ ফুৰি আহোঁ,ইয়াতে নন্দীহিলছ বুলি জেগা এটা আছে,খুব ধুনীয়া,বেছি দূৰ নহয়।\n:তিনিটা বাজিলেই দেখোন,দেৰি হোৱা নাই জানো।\n:একো দেৰি হোৱা নাই,মানুহ সন্ধিয়া সময়তে যায় তালৈ।ব’লক।আয়ুষ্মান,যাওঁ ব’লা।\nওলাই আহি ককাৰ ওচৰতে ৰৈছোহি।\nমোক তেওঁ একো কোৱা নাই।মোৰফালে চোৱাও নাই।ককাক উলিয়াই নিম বুলি কোৱাত ভালেই পাইছো।মানুহজনে ইচ্ছাও কৰে খুউব।\n:অ’ মাজনী, ভাল চোলা এটা উলিয়াই দে,এওঁ ফুৰাবলৈ লৈ যাওঁ বুলি কৈছে।\nককাৰ কাৰণে কাপোৰ উলিয়াই দি নিজেও ভাল কুৰ্তী এটা উলিয়াই পিন্ধিলো।বটল গ্ৰীণ কুৰ্তী টোৰ লগত বগা প্লাজ’ পেন্টটো ভাল দেখি।মুখত ক্ৰীম আৰু লিপবামটো লগালেই মোৰ প্ৰসাধন হৈ যায়।কাজল আগতেই লগাই ৰাখিছিলোঁ।\nচুলিখিনি বিশেষ একো নকৰি মেলি ৰাখিলোঁ।\nবতৰটো সেমেকা।গাড়ীৰ আগফালে ককা বহিল।\nমই হিবা আৰু আয়ু পিছফালে।হিবা মাজতে বহিল।গোটেই বাটটো ককাই তেওঁক কিবাকিবি সুধি আহিছে, মোৰফালে চোৱা নাই এবাৰো।মই যেন নায়েই তাত।\nনন্দীহিলছ ঠাইখন খুব ধুনীয়া।ওপৰলৈ উঠি আহোঁতে শ্বিলঙৰ ৰাস্তাবোৰলৈ মনত পৰে।সৰু পাহাৰ এটাৰ দৰে ঠাইখন।বেংগালুৰুৰ ব্যস্ততাৰ পৰা আঁতৰত প্ৰকৃতিৰ নিবিড় পৰিৱেশ, ঘন সেউজীয়া, ওলমি থকা শুকুলা মেঘৰ পাতল আস্বাদন।\n:বৰ ধুনীয়া ঠাইলৈ আনিছা হে।\nতেওঁ ককাৰ হাতত ধৰি নমাত সহায় কৰিলে।আয়ু আৰু হিবা অলপ আগবাঢ়িল।\nমই ককাৰ হাতত ধৰি গৈ আছোঁ।তেওঁ গাড়ীখন ভালকৈ পার্ক কৰি অলপ পিছত আমাৰ লগ হ’লহি।নন্দীহিলছৰ সেউজীয়া দেখি ককাৰ হাঁহি ওলাই আহিল।খোজকাঢ়ি যিমান পাৰে সিমান চালে, অনিৰুদ্ধই আমাক এৰি আনফালে গুচি গ’ল।মন কৰিলোঁ,চিগাৰেট জ্বলাই শূন্যৰ ফালে চাই কিবা ভাবি আছে।\nককাৰ ভাগৰ লগাত বেঞ্চ এখন পাই বহিলো, অলপ পিছত হাতত চাহ আৰু গোমধান লৈ আয়ুহঁত ওলালহি।\n:অনিৰুদ্ধক মাতি দে আকৌ,চাহ একাপ খাওক।\n:আয়ু ফোন কৰ চোন।\n:মই কেলেই কৰিম,তই কৰ।\n:সৱ ঠিক হে না অনন্যা?\nহিবাই বুজিছে, তাই আহি মোৰ কাষতে ৰৈছে।ফোনটো উলিয়াই তেওঁলৈ ফোন কৰিলোঁ।\n:ককাই মাতিছে আপোনাক।\n:তুমি আহিব নোৱাৰা কিয় ইয়ালৈ?কথা আছে মোৰ।\n:নোৱাৰোঁ মই যাব।আহক ককা ৰৈ আছে।\n:You just wait and watch.\nঅলপ পিছত তেওঁ আহিল।\n:ক’ত হেৰাই গৈছিলা হে,ফুৰিবলৈ আনি এনেকৈ এৰি দিলে নহ’ব নহয়।চাহ খাওঁ আহা।আমাৰ আয়ুয়ে আনি দিছে।\n:ককা অনন্যাই আপোনাক কিবা ক’ব।\n:কি কথা,কিবা ক’বি মাজনী।\nহিবাই ইংগিত দি আঁতৰাই লৈ গ’ল আয়ুক।মই একো ক’ব পৰা নাই।ককাই চাই আছে মোলৈ, মই অনিৰুদ্ধলৈ,তেওঁৰ চকুত একো নাই আজি।একেবাৰেই উকা।\n:ককা, মোৰ একো ক’বলগীয়া নাই।\nতেওঁ নিজেই কৈ উঠিল\n:অনন্যা আৰু মই…\n:Stop it Anirudh.\n:বুজিছোঁ মই, আৰু বুজাব নালাগে।\n:মই অনন্যাক বিয়া পাতিব খোজোঁ ককা।এনেকৈ ক’ম বুলি ভবা নাছিলোঁ কিন্তু..\n:তাই বিয়া নহয়,মই নিদিওঁ হ’বলৈ।মোৰ ঘৰ খন শেষ হৈ যাব।তাইৰ ওপৰত দায়িত্ব আছে বহুত।তুমি ভুল নুবুজিবা।\nককাৰ ফালে চাই আছোঁ মই…\nএজন অচিনাকি মানুহ..\nমোক ভাল নোপোৱা মানুহ..\nমোৰ কথা নুবুজা মানুহ…\nইমান স্বাৰ্থপৰ, ইমান বেছি…\n:Say something Ananya please.\n:আমি ঘৰলৈ যাওঁ,থৈ আহক প্লিজ।\nদূৰৰপৰা চাই থকা আয়ু আৰু হিবাক তাতে এৰি আগবাঢ়িছোঁ..\nআগে আগে বাৰে বাৰে হাতৰ টান মুঠি এবাৰ খুলি এবাৰ বন্ধ কৰি অনিৰুদ্ধ।\nমই তেতিয়াও এৰি দিয়া নাই ককাৰ হাতখন, মই যে নোৱাৰোঁ।এবাৰ ধৰা মানুহক দলিয়াই দিব পৰা নাই কেতিয়াও।\nসম্পূৰ্ণ নীৰৱতা আৰু নোকোৱা কথাৰ ভৰত কোঙা বুকুৰ বোজা লৈ ঘূৰি আহিছোঁ আমি।\nৰাস্তাত আয়ু আৰু হিবাক নমাই থৈ আহিছোঁ মই ককা আৰু অনিৰুদ্ধ।\nনামি যাওঁতে ককাই তেওঁক মাত লগোৱা নাই।তেওঁ কিন্তু নামি আহি একেদৰেই ককাৰ হাতত ধৰি নমাই দিছে।\nগেইটখন খুলি সোমাই আহোঁতে হাহাকাৰ কৰি উঠিছে বুকুখনে, নভবা কথাবোৰ হৈ যায় কেতিয়াবা…..\nঘূৰি চাব পৰা নাই মই।\nPrevious Post #আবিৰ খণ্ড (৫৭)\nNext Post #আবিৰ খণ্ড (৫৯)\n10 thoughts on “#আবিৰ খণ্ড (৫৮)”\nবুকুখন বিষয়াই গৈছে ।কিয় জানো আজি মনটো আটাইতকৈ বেছি বেয়া লাগিছে। Seriously I want to cry🥺🥺😭😭😭😭😭😭\nআজিৰ খণ্ডটো পঢ়ি চকু পানী ওলাই গল বা । নাজানো কিয় মনটো বহুত বেয়া লাগিছে। প্ৰকাশ নকৰাকৈ ও অনন্যা জনীৰ মনৰ অৱস্থাটো বুজি বহুত বহুত বেয়া লাগিছে।\nকিয় তাইৰ লগত সদায় এনেকুৱা হয়?😥😥😢😢কিয়?………\nককাই কিয় এনেকুৱা কৰিছে?…..\nআজিৰ খণ্ডটিৰ শেষলৈ হাজাৰটা প্ৰশ্নৰ উদয় হ’ল।\nপিছৰ খণ্ডটিলে আশাৰে বাট চাই ৰলো।\nJst speechless 😔😔😔😔😔\nNext episode?? 🤤\nDimpi Phukan says:\nWaoo. So interesting❤ gutei keita part Moi klir pra phi aji hkh krisu ba💖💖💖agr khini puhiboloi bht hepah…….❤Tumi aru aguwai juwa😘


মেডাম কুৰী - অসমীয়া ৱিকিপিডিয়া\nৱিকিপিডিয়াৰ গুণগত মান বজাই ৰাখিবলৈ এই উদ্ধৃতিৰ অধিক উন্নয়নৰ থল থকা যেন অনুভৱ হয়। (বিশদ নিৰ্দেশনা চাওক।) সম্ভৱ হ'লে অনুগ্ৰহ কৰি এই উদ্ধৃতিৰ মান উন্নয়নত আপুনিও যথাসম্ভব সহায় কৰক। আলোচনা পৃষ্ঠাত অধিক তথ্য থাকিব পাৰে, চাই লয় যেন।\nমেৰী স্ক্লডভ্‌স্কা-কুৰী, ফৰাচী: Maria Salomea Skłodowska-Curie (চমুকৈ মেৰী কুৰী বা মেডাম কুৰী) পোলেণ্ড-ৰ এগৰাকী পদাৰ্থবিদ তথা ৰসায়নবিদ। জীৱনৰ বেছিভাগ সময়েই ফ্ৰান্সতে কৰ্মৰত এইগৰাকী মহিলা তেজস্ক্ৰিয়তা বিষয়ক অগ্ৰগামী গৱেষণাৰ বাবে বিখ্যাত। এখেত ন'বেল বঁটা লাভ কৰা প্ৰথম মহিলা, লগতে দুবাৰকৈ ন'বেল বঁটা লাভ কৰা একমাত্ৰ মহিলা, দুটা ভিন্ন বিষয়ত ন'বেল লাভ কৰা এখেতেই একমাত্ৰ ব্যক্তি। পেৰিছ বিশ্ববিদ্যালয়ৰো প্ৰথম মহিলা অধ্যাপিকা আছিল মেৰী কুৰী। নিজস্ব কৰ্মৰ গৰিমাত পেৰিছ-ৰ পেন্থিয়ন-ত সমাধি লাভ কৰাও এখেত প্ৰথম মহিলা।\nনৱেম্বৰ ৭ , ১৮৬৭\nওৱাৰশ্ব' ((Warsaw)), পোলেণ্ড, তেতিয়াৰ ৰাছিয়া\nতেজস্ক্ৰীয়তা, প'ল'নিয়াম, ৰেডিয়াম\nনোবেল বঁটা পদাৰ্থ বিজ্ঞান বিভাগত (১৯০৩)\nনোবেল বঁটা ৰসায়ন বিজ্ঞান বিভাগত (১৯১১)\nমেৰী কুৰীক জন্মতে নাম দিয়া হৈছিল মাৰিয়া ছেল'মিয়া স্ক্লডভ্‌স্কা। তেখেতৰ জন্ম হৈছিল সেই কালৰ 'পোলেণ্ড ৰাজ্য'ৰ ৱাৰ্ছ চহৰত। পোলেণ্ডৰ ফ্লোটিং বিশববিদ্যালয়ত পঢ়া শেষ কৰি তেওঁ ৱাৰ্ছত বিজ্ঞান পাঠ কৰে। ১৮৯১ চনত, ২৪ বছৰ বয়সত বায়েক ব্ৰনিস্লাভা-ৰ দৰেই পেৰিছলৈ অধ্যয়নৰ বাবে আহে। পেৰিছতে তেওঁ উচ্চ পৰ্যায়ৰ ডিগ্ৰী লাভ কৰে, আৰু পাছলৈ বিজ্ঞানৰ কৰ্মত ব্ৰতী হয়। ১৯০৩ চনত লাভ কৰা প্ৰথম ন'বেল বঁটা তেখেতে পদাৰ্থবিজ্ঞান শাখাত গিৰিয়েক পিয়েৰ কুৰী আৰু পদাৰ্থবিদ হেন্‌ৰি বেকুৰেল-ৰ লগত যুটীয়া ভাৱে লাভ কৰে। ১৯১১ চনত তেখেতে অকলেই ৰসায়ন বিজ্ঞানৰ ন'বেল বঁটা লাভ কৰে।\nতেখেতৰ অৱদান সমূহৰ ভিতৰত আছিল: তেজস্ক্ৰিয়তাৰ তত্ব (radioactivity নামটোও তেখেতেই দিছিল), তেজস্ক্ৰিয় সমস্থানিকৰ পৃথিকীকৰণ, আৰু দুবিধ মৌল ক্ৰমে প'ল'নিয়াম আৰু ৰেডিয়াম-ৰ আৱিষ্কাৰ। তেখেতৰ অধীনতে তেজস্ক্ৰিয় সমস্থানিকৰ প্ৰয়োগেৰে কৰ্কট ৰোগ চিকিৎসাৰ প্ৰথম গৱেষণা কৰা হৈছিল। তেখেতে পেৰিছ আৰু ৱাৰ্ছ-ত কুৰী শিক্ষা প্ৰতিষ্ঠান-ৰ স্থাপনা কৰে, যি কেইখন চিকিৎসা শাস্ত্ৰৰ গৱেষণাৰ বাবে পৃথিৱীৰ ভিতৰতে অগ্ৰনী প্ৰতিষ্ঠান। প্ৰথম বিশ্বযুদ্ধৰ সময়ত তেওঁ সামৰিক ক্ষেত্ৰত তেজস্ক্ৰিয়তা কেন্দ্ৰৰ স্থাপন কৰে। ফ্ৰান্সৰ নাগৰিক হৈ থকা সময়তো মেৰী স্ক্লডভ্স্কা-কুৰীয়ে (দুয়োটা উপাধিকে তেওঁ ব্যৱহাৰ কৰিছিল) নিজৰ প'লিছ পৰিচয় এৰা নাছিল। নিজৰ দুয়োগৰাকী জীয়েককে তেওঁ প'লিছ ভাষাৰ শিক্ষা দিছিল আৰু প'লেণ্ড ভ্ৰমণলৈ লৈ গৈছিল। ১৮৯৮ চনত তেওঁ আৱিষ্কাৰ কৰা প্ৰথম মৌলৰ নাম প'লেণ্ডৰ নামেৰে প'ল'নিয়াম দিছিল।\n১৯৩৪ চনত মেডাম কুৰীৰ মৃত্যু হয় 'এপ্লাষ্টিক এনিমিয়া' ৰোগত ভূগি। তেজস্ক্ৰিয় বিকিৰণৰ সংষ্পৰ্শত কাম কৰি থকাৰ বাবেই এই ৰোগে তেখেতৰ গাত বাহ লৈছিল।\n7 অধিক জানিবলৈ\nমেৰী বা মেৰিয়াৰ জন্ম হয় ১৮৬৭ খৃষ্টাব্দত। পোলেণ্ডৰ ৱাৰ্ছ' চহৰত। তেখেতৰ পিতৃ আৰু মাতৃৰ নাম আছিল ক্ৰমে ৱ্লাডিস্ল স্ক্লড'ৱস্কি আৰু ব্ৰনিস্লাৱা। মাৰিয়াতকৈ ডাঙৰ তিনিগৰাকী সন্তান আছিল ক্ৰমে জ'ফিয়া (জন্ম ১৮৬২), জোচেফ (জন্ম ১৮৬৩), ব্ৰনিস্লাৱা (জন্ম ১৮৬৫) আৰু হেলেনা (জন্ম ১৮৬৬)। সেই সময়ত পোলেণ্ড ৰাছিয়াৰ শাসনাধীন আছিল।\nপোলেণ্ডৰ ইতিহাস সম্পৰ্কে চৰ্চ্চা অথবা মাতৃভাষাত শিক্ষাদান, এই দুয়োটাই আছিল নিষিদ্ধ। মাৰিয়াৰ পিতৃ-মাতৃয়ে পোলেণ্ডৰ স্বশাসনৰ বাবে যুঁজ কৰি থকা জাতীয়তাবাদী সংগঠনৰ লগত জড়িত থকাৰ অপৰাধত জমাধন আৰু সম্পত্তি হেৰুৱাব লগীয়া হৈছিল। তথাপি কিছুমান শিক্ষক-শিক্ষয়িত্ৰীয়ে অতি সাহসেৰে আৰু সংগোপনে ল’ৰা-ছোৱালীহঁতক মাতৃভূমিৰ ইতিহাস সম্পৰ্কে শিক্ষা দিছিল।\nমাৰিয়াৰ পিতৃ গণিত আৰু পদাৰ্থবিদ্যাৰ শিক্ষক আছিল লগতে তেখেত ৱাৰ্ছত থকা দুই শিক্ষাশালাৰ পৰিচালকো আছিল। ৰুছ শাসকে বিজ্ঞানৰ ব্যৱহাৰিক শিক্ষা বাতিল কৰাৰ পাছত বিদ্যালয়ৰ পৰীক্ষাগাৰৰ সৰঞ্জামসমূহ মেৰিয়াৰ পিতৃয়ে ঘৰলৈ লৈ আনে, আৰু ঘৰতে ল'ৰা-ছোৱালীক তাৰ ব্যৱহাৰেৰে শিক্ষা দিবলৈ আৰম্ভ কৰে। পোলেণ্ডৰ প্ৰতি থকা অত্যধিক আনুগাত্যৰ ৰুছী চৰকাৰে তেখেতক চাকৰিৰপৰা বৰ্খাস্ত কৰে। এনে অৱস্থাত পৰিয়ালৰ ভৰণ-পোষণৰ বাবে তেওঁলোকে নিজৰ ঘৰতে পেয়িং গেষ্ট ৰখাৰ ব্যৱস্থা কৰি আয় বৃদ্ধি কৰাৰ চেষ্টা কৰে।\nমাৰিয়াৰ মাতৃয়ে এখন সন্মানীয় আৱাসিক বিদ্যালয় চলাই আছিল। মাৰিয়াৰ জন্মৰ পাছতে তেখেতে চাকৰিৰপৰা অব্যাহতি লয়। মাৰিয়াৰ ১২ বছৰ বয়সত যক্ষ্মা ৰোগত ভূগি মাকৰ মৃত্যু হয়। মাকৰ মৃত্যুৰ ২ বছৰ আগতে মাৰিয়াৰ ডাঙৰ বায়েক জ'ফিয়াৰ মৃত্যু হৈছিল। সৰুতেই দেখা এই দুই মৃত্যুৱে ভগৱানৰ প্ৰতি থকা মাৰিয়াৰ বিশ্বাসত বাধা প্ৰদান কৰে আৰু মাৰিয়া অজ্ঞেয়বাদী (agonstic) হৈ পৰে।\nদহ বছৰ বয়সত মাৰিয়াই আৱাসিক বিদ্যালয় এখনত আনুষ্ঠানিক শিক্ষাৰ আৰম্ভণি কৰে। ১২ জুন ১৮৮৩ চনত সোণৰ পদক লাভেৰে তেওঁ স্কুলীয়া জীৱন শেষ কৰে। ইয়াৰ পাছতে তেওঁ শাৰীৰিক অসুবিধাৰ বাবে (খুৱ সম্ভৱ তেওঁ ডিপ্ৰেছনত ভূগিছিল) এটা বছৰ তেওঁ পিতৃৰ ফালৰ অঙহী-বঙহীৰ লগত গাঁওত কটায়। গাঁৱৰ পাছৰ এটা বছৰ তেওঁ দেউতাকৰ লগতে থাকি শিক্ষাদানৰ কাম কৰে। স্ত্ৰী হোৱা হেতুকে তেওঁ ইচ্ছা থকা স্বত্তেও উচ্চ-শিক্ষাৰ বাবে আগবাঢ়িব পৰা নোৱাৰি, মেৰিয়া আৰু বায়েক ব্ৰনিস্লাৱাই 'ফ্লায়িং বিশ্ববিদ্যালয়'ত যোগদান কৰে। এই বিশ্ববিদ্যালয়ে ৰুছিয়ান শাসনৰ বিৰোধিতা কৰি প'লিছ স্বাভিমানৰ বিষয়ে পঢ়ুৱাইছিল, লগতে স্ত্ৰী-শিক্ষাৰ বাবেও যত্ন কৰিছিল।\nবায়েক ব্ৰনিস্লাৱাৰ ডাক্তৰী পঢ়াৰ হাবিয়াস পূৰণ কৰিবলৈ মেৰিয়াই প্ৰথমে ঘৰুৱা শিক্ষয়িত্ৰীৰ কাম কৰে আৰু এবছৰ পাছত এগৰাকী ধনী আত্মীয়ৰ ঘৰত আয়াৰ কাম কৰে। দুই বছৰ পাছত ব্ৰনিস্লাৱায়ো একেদৰে তেখেতৰ পঢ়াৰ বাবে সহায় কৰি দিয়াৰ প্ৰতিশ্ৰুতি দিছিল। আয়াৰ কাম কৰি থাকোঁতেই সেই পৰিয়ালৰ সন্তান 'কাজিমিয়েৰ্জ জ'ৰাৱস্কি'ৰ লগত মাৰিয়াৰ প্ৰেমৰ সম্পৰ্ক গঢ়ি উঠে। জ'ৰাৱস্কি পাছলৈ এগৰাকী খ্যাতনামা গণিতজ্ঞ হৈছিল। কিন্তু ল'ৰাজনৰ পৰিয়ালে দুখীয়া মাৰিয়াক স্বীকাৰ কৰিবলৈ মান্তি নহ'ল, আৰু কাজিমিয়েৰ্জেও পিতৃ-মাতৃৰ বিৰূদ্ধে যাব পৰা নাছিল। গণিতজ্ঞ হিচাপে পাছলৈ কাজিমিয়েৰ্জ ৱাৰ্ছ পলিটেক্‌নিক প্ৰতিষ্ঠানৰ অধ্যাপক নিযুক্ত হৈছিল। বৃদ্ধ বয়সত কাজিমিয়েৰ্জে প্ৰায়েই কুৰী প্ৰতিষ্ঠানৰ প্ৰাংগনত ১৯৩৫ চনত স্থাপিত মাৰিয়াৰ প্ৰস্তৰ মূৰ্তিলৈ দীঘলীয়া সময় ধৰি চাই চাই সময় কটাইছিল।\n১৮৯০ চনত চনত মাৰিয়াৰ বায়েক ব্ৰনিস্লাৱা বিবাহপাশত আৱদ্ধ হয় আৰু তেওঁলোকে মাৰিয়াক পেৰিছত অধ্যয়ন কৰিবলৈ আমন্ত্ৰণ জনায়। কিন্তু টকাৰ অভাৱৰ বাবে মাৰিয়াই এই আমন্ত্ৰণ নাকচ কৰে। তেনে সময়তে মাৰিয়াৰ দেউতাকে ভাল চাকৰি এটা যোগাৰ কৰিবলৈ সক্ষম হয়, আৰু তেখেতেই মাৰিয়াক সহায় কৰে। এইখিনি সময় মাৰিয়াই নিজাকৈ কিতাপ পত্ৰ পঢ়ি শিক্ষা লৈছিল। ১৮৮৯ চনত তেওঁ উভতি আহি দেউতাকৰ লগতে ৱাৰ্ছতে থাকিবলৈ লৈছিল যদিও নিজৰ খৰছ-পাতিৰ বাবে তেওঁ তেতিয়াও আয়াৰ কাম কৰি আছিল।\nইয়াৰ পাছত মাৰিয়াই ফ্লাইং বিশ্ববিদ্যালয়ত যোগদান কৰে, আৰু ৱাৰ্ছৰ ওচৰৰে 'ক্ৰাক'স্কি প্ৰেজমিচি'ত অৱস্থিত 'উদ্যোগ আৰু কৃষিৰ যাদুঘৰ'ত ব্যৱহাৰিক বিজ্ঞানৰ শিক্ষা লয়।\nৱাৰ্ছৰ এক প্ৰয়োগশালাত, ১৮৯০-৯১। ইয়াতেও প্ৰথমে মাৰিয়াই বৈজ্ঞানিক কৰ্মৰ আৰম্ভণি কৰিছিল।\n১৮৯১ চনত মাৰিয়া প'লেণ্ডৰপৰা পেৰিছলৈ আহে। ১৮৯১ চনৰ পাছৰ ভাগত তেওঁ পেৰিছ বিশ্ববিদ্যালয়-ত (ছ'ৰবন) নাম ভৰ্তি কৰে। প্ৰথমে তেওঁ বায়েক-ভিনিহিয়েকৰ লগতে থাকিছিল যদিও সোনকালেই পঢ়া-শুনাৰ সুবিধা হোৱাকৈ বিশ্ববিদ্যলয়ৰ ওচৰতে এটা ঘৰত থাকিবলৈ লয়। টকা-পইচাৰ অসুবিধাৰ বাবে প্ৰায়েই মাৰিয়াই কষ্ট পাইছিল। শীতকালত ঠাণ্ডাৰ বাবে আৰু খোৱাৰ অসুবিধাৰ বাবে মাজে মাজে তেওঁ অজ্ঞান হৈ গৈছিল।\nনিজৰ খৰছ উলিয়াবলৈ মাৰিয়াই দিনত পঢ়াৰ কাম কৰি সন্ধিয়ালৈ টিউছন কৰিছিল। ১৮৯৩ চনত তেওঁ পদাৰ্থবিজ্ঞানত ডিগ্ৰী লাভ কৰে আৰু অধ্যাপক গেব্ৰিয়েল লিপমেনৰ প্ৰয়োগশালাত যোগ দিয়ে। এই সময়ত ছ'ৰবনতো পঢ়া-শুনা অটুট ৰাখে আৰু ১৮৯৪ চনত আন এটা ডিগ্ৰী লাভ কৰে।[b]\nমেৰীৰ বৈজ্ঞানিক কৰ্মজীৱন আৰম্ভ হয় 'ছ'চাইটি ফৰ দ্য এনকাৰেজমেণ্ট অৱ নেচনেল ইণ্ডাষ্ট্ৰি'ৰ দ্বাৰা কমিছন ভুক্ত কাম বিভিন্ন তীখাৰ চুম্বকীয় ধৰ্মৰ গৱেষণাৰ দ্বাৰা। সেই বছৰেই তেওঁ পিয়েৰ কুৰীৰ সান্নিধ্যলৈ আহে। একে বিজ্ঞানৰ প্ৰতি থকা দুয়োজনৰ আসক্তিয়ে দুয়োকো ওচৰ চপাই আনে। মেৰিয়াই সেই সময়ত কামৰ সুবিধাৰ বাবে ডাঙৰ পৰীক্ষাগাৰ বিচাৰি আছিল আৰু পিয়েৰ কুৰীয়ে 'স্কুল অৱ ফিজিক্স এণ্ড কেমিষ্ট্ৰী'ত কৰ্মৰত আছিল। মাৰিয়াৰ কামত সুবিধা হ'ব বুলি প্ৰফেছৰ জোছেফ উইৰুজ-কোৱালস্কি-য়ে দুয়োকে লগ কৰাই দিছিল। পিয়েৰৰ নিজাকৈ ডাঙৰ পৰীক্ষাগাৰ নাছিল যদিও তেওঁ মেৰীক জেগা উলিয়াই দিবলৈ সক্ষম হৈছিল। তাতেই মেৰীয়ে কামৰ শুভাৰম্ভ কৰিছিল।\nবিজ্ঞানৰ প্ৰতি থকা দুয়োৰে ধাউতিয়ে পিয়েৰ আৰু মেৰীক ওচৰ চপাই আনে। অৱশেষত পিয়েৰে মেৰীক বিয়াৰ প্ৰস্তাৱ দিয়ে। প্ৰথমে মেৰীয়ে বিয়াৰ প্ৰস্তাৱ মানি লোৱা নাছিল, কাৰণ তেওঁ পোলেণ্ডলৈ উভতি গৈ তাতে কাম কৰাৰ কথা ভাবিছিল। অৱশ্যে পিয়েৰে প্ৰয়োজন হ'লে মেৰীৰ লগত প'লেণ্ডলৈ যাবলৈকো সাজু আছিল। ১৮৯৪ চনত মেৰী প'লেণ্ডৰ ৱাৰ্ছলৈ উভতি আহি পৰিয়ালৰ লগত সময় কটায়। কিন্তু মেৰীয়ে প'লেণ্ডত নিজৰ পছন্দৰ কাম বিচাৰি নাপালে। নাৰী হোৱা হেতুকেই প'লেণ্ডৰ ক্ৰাকাৱ বিশ্ববিদ্যালয়ত তেখেতৰ আবেদন মঞ্জুৰ কৰা নহ'ল। পিয়েৰৰ পৰা চিঠি পাই তেওঁ আকৌ পেৰিছলৈ উভতি যায়। মেৰীৰ অনুৰোধে পিয়েৰে চুম্বকত্বৰ ওপৰত গৱেষণা পত্ৰ লিখি ডক্টৰেট উপাধি লাভ কৰে। ইয়াৰ লগতে তেওঁ অধ্যাপকৰ পদলৈ পদোন্নতিও লাভ কৰে। সেই সময়ত প্ৰচলিত এষাৰ কথাত কোৱা হৈছিল যে পিয়েৰ কুৰীৰ জীৱনৰ আটাইতকৈ ডাঙৰ আৱিষ্কাৰ আছিল মেৰী। ১৮৯৫ চনত দুয়ো আইনমত বিবাহ সম্পন্ন কৰে। ধৰ্মীয় ৰীতিৰ বিবাহত দুয়োজনৰেই সন্মতি নাছিল। বিয়াৰ সময়ত মেৰীয়ে পিন্ধা নীলা পোছাকযোৰেই পাছত পৰীক্ষাগাৰৰ কাম কৰোতেও ব্যৱহাৰ হৈছিল। দুয়োৰে অৱসৰ বিনোদন আছিল চাইকেলেৰে দিঘলীয়া ভ্ৰমণ, বা বিদেশলৈ ভ্ৰমণ। এনে ভ্ৰমণৰ সময়তে দুয়ো দুজনৰ বেছি ওচৰ চাপি গৈছিল। পিয়েৰৰ মাজত মেৰীয়ে নিজৰ প্ৰেমিক, বন্ধু আৰু বিশ্বাসী সহকৰ্মী তিনিওটাকে লাভ কৰিছিল।\nনতুন মৌলৰ আৱিষ্কাৰসম্পাদনা কৰক\n১৮৯৫ চনত ৱিলহেল্ম ৰ'ণ্টজেন-এ এক্স ৰশ্মি আৱিষ্কাৰ কৰে। অৱশ্যে ইয়াৰ অন্তৰালৰ কাৰণ তেওঁ বুজিবলৈ সক্ষম হোৱা নাছিল। ১৮৯৬ চনত হেনৰি বেকুৰেল-এ আৱিষ্কাৰ কৰে যে ইউৰেনিয়াম মৌলৰপৰাও এক প্ৰকাৰৰ ৰশ্মি নিৰ্গত হয়, যাৰ ভেদ ক্ষমতা এক্স ৰশ্মিৰ দৰেই। তেওঁ দেখুৱাইছিল যে এই ৰশ্মি অনুপ্ৰভাৰ (phosphorence) দৰে নহয়, কাৰণ ইয়াৰ বাবে বাহ্যিক কোনো শক্তিৰ প্ৰয়োজন নহয়। বৰং এই ৰশ্মি ইউৰেনিয়ামৰপৰা নিজে নিজেই নিৰ্গত হয়। মেৰীয়ে গৱেষণা পত্ৰ বাবে ইউৰেনিয়ামৰপৰা ওলোৱা এই ৰশ্মিৰ ওপৰতে কাম কৰিবলৈ মনস্থ কৰে। গৱেষণাৰ বাবে মেৰীয়ে এক অভিনৱ পন্থা প্ৰয়োগ কৰে। পোন্ধৰ বছৰ আগতেই পিয়েৰ আৰু ভায়েকে বৈদ্যুতিক প্ৰৱাহ ধৰা পেলোৱাৰ বাবে এক অতি সংবেদী ইলেক্ট্ৰ'মিটাৰৰ এটা সংস্কৰণ সাজিছিল। মেৰীয়ে সেই যন্ত্ৰ ব্যৱহাৰ কৰি আৱিষ্কাৰ কৰে যে ইউৰেনিয়ামৰ নিৰ্গত ৰশ্মিয়ে কাষৰ বতাহক বৈদ্যুতিক প্ৰৱাহ বহন কৰিব পৰা কৰি তোলে। এই পদ্ধতি মেৰীয়ে জানিবলৈ পায় যে ইউৰেনিয়ামৰ এই বিশেষ ধৰ্ম অকল ইউৰেনিয়ামৰ পৰিমাণৰ ওপৰত নিৰ্ভৰ কৰে। মেৰীয়ে ইয়াৰপৰা এই প্ৰাকল্পিক সিদ্ধান্তত উপনীত হয় যে এই ৰশ্মি কোনো আণৱিক আন্ত:ক্ৰিয়াৰ ফলশ্ৰুতি নহয়, বৰং এই ৰশ্মিৰ নিৰ্গমন পৰমাণুৰ পৰাহে হৈছে। তেতিয়ালৈ মানি চলা হৈছিল যে পৰমাণুক বিভাজন কৰা সম্ভৱ নহয়। মেৰীৰ আৱিষ্কাৰে এই তত্বক নুই কৰে।\n১৮৯৭ চনত কুৰী দম্পতিৰ প্ৰথম সন্তান আইৰিন জলিয়ট কুৰীৰ জন্ম হয়। বৰ্ধিত পৰিয়ালৰ চাহিদা পূৰাবলৈ মেৰীয়ে এইবাৰ শিক্ষয়িত্ৰী হিচাপে 'ইক'ল নৰ্মান ছুপেৰিউৰ'ত শিক্ষয়িত্ৰী হিচাপে যোগ দিয়ে। কুৰী দম্পতিয়ে নিজাকৈ এতিয়ালৈ এটা প্ৰয়োগশালা পোৱা নাছিল। সেয়ে দুয়োয়ে 'স্কুল অৱ ফিজিক্স এণ্ড কেমিষ্ট্ৰী'ৰ কাষৰীয়া চালি এখনতে নিজৰ প্ৰয়োগশালা আজি লৈছিল। চালিখন আগতে চিকিৎসা শিক্ষাৰ বাবে মৃতদেহ ব্যৱচ্ছেদ কক্ষ হিচাপে ব্যৱহৃত হৈছিল। তাত বতাহ অহা-যোৱাৰ ভাল সুবিধা নাছিল, তাৰোপৰি তাৰ ছালখনো উৰুখিছিল। দুয়োজনেই নকৈ আৱিষ্কৃত তেজস্ক্ৰিয় ৰশ্মিৰ কুপ্ৰভাৱ সম্পৰ্কেও তেতিয়ালৈ জানিব পৰা নাছিল। তেজস্ক্ৰিয়তাৰ লগত গৱেষণা কৰি থকা এই দম্পতীয়ে জানিব পৰা নাছিল ভৱিষ্যতে নিজৰ স্বাস্থ্যৰ ক্ষেত্ৰত কেনে বিপত্তি আহিব পাৰে। তেওঁলোকৰ গৱেষণাৰ বাবে স্কুলৰপৰা কোনো ভাত্তা দিয়া হোৱা নাছিল। কিন্তু মেৰীয়ে নিজৰ গৱেষণাৰ বাবে ধাতুবিদ্যা আৰু খনিৰ কোম্পানী, অন্যান্য সংস্থা আৰু চৰকাৰৰপৰা কিছু অনুদান যোগাৰ কৰিছিল।\nকুৰী দম্পতিয়ে চাৰিবছৰ কাল একেৰাহে গৱেষণা চলাই আৰু ৰেডিয়াম যুক্ত শ শ টন পিচব্লেণ্ডি গলাই পুৰি এক অসাধ্য সাধনত ব্ৰতী হ’ল। তেওঁলোকৰ গৱেষণাৰ খৰচ যোগাবলৈ কুৰীয়ে পুনৰ এখন স্কুলত শিক্ষকতাৰ কামত সোমাল আৰু দিনটোৰ বাকীখিনি সময় ৰেডিয়ামৰ সন্ধানত কটাবলৈ ধৰিলে।\nঅৱশেষত ১৯০২ চনৰ এটি সন্ধিয়া তেওঁলোকৰ অবিৰাম সাধনাই সাৰ্থকতা লাভ কৰিলে। তেওঁলোকৰ গৱেষণা কুঠৰী ৰেডিয়ামৰ দ্যুতিয়ে উদ্ভাসিত কৰি তুলিলে।\nবিশুদ্ধ ৰেডিয়ামৰ খবৰ শুনি বহু সম্পত্তিবান লোকে অপৰ্যাপ্ত ধন-বিত দি এই মহামূল্যবান ধাতু ক্ৰয় কৰিবলৈ আগবাঢ়ি আহিল। কিন্তু ইমান বছৰৰ অধ্যাৱসায়ৰ ফলত যিকণ ৰেডিয়াম সংগৃহীত হ’ল সেইয়া মাথোন চাহ চামোচেৰে এচামোচমানহে।\nগৱেষণা আৰু পুৰস্কাৰসম্পাদনা কৰক\n১৯১১, নোবেল পুৰস্কাৰ\n১৯০৩ চনত মেৰীয়ে ডক্টৰ অব চায়েন্স সন্মান লাভ কৰিলে। সেই বছৰৰে ডিচেম্বৰত হেনৰি বেকুৱেৰেল নামৰ আন এগৰাকী বিজ্ঞানীৰ সৈতে ভগাভগি কৰি মেৰীয়ে নোবেল পুৰস্কাৰ অৰ্জন কৰিলে। পুৰস্কাৰ লাভৰ পিছত স্বামী পিয়েৰ কুৰীৰ লগত তেওঁ নিৰলস গৱেষণাত ব্ৰতী হয়। ১৯০৪ চনত তেওঁলোকৰ এটি কন্যা সন্তান জন্ম হয়। ১৯০৬ চনত তেওঁলোকে এক নিৰিবিলি পৰিবেশত এটা কটেজ ভাৰা কৰি ইষ্টাৰৰ ছুটি উপভোগ কৰিবলৈ গ’ল।\nকিন্তু ছুটিৰ পৰা উভতি অহাৰ কিছুদিনৰ পিছতেই এদিন সন্ধিয়া এক অঘটন ঘটে। বজাৰ সমাৰ কৰি ঘৰলৈ ঘূৰি আহি মেৰীয়ে শুনিলে যে গৱেষণাগাৰত এক ভয়ঙ্কৰ দুৰ্ঘটনাত পিয়েৰ কুৰী মৃত্যু মুখত পৰিছে। এক অপ্ৰত্যাশিত অসহায়তাত মেৰী একেবাৰে ভাগি পৰিল। কণ কণ ল’ৰা-ছোৱালী হালৰ সৈতে মেৰীক সাত্বনা দিবলৈকো কাৰো ভাষা নাছিল।\nঅৱশেষত মেৰীয়ে নিজেই সাত্বনাৰ ভাষা বিচাৰি পালে। পিয়েৰে মৃত্যুৰ কিছুদিনৰ আগতে মেৰীক কৈছিল-’বুজিছা মেৰী, আমাৰ এজন থাকিলেও যাতে গৱেষণাৰ কাম স্থবিৰ হৈ নপৰে’। পিয়েৰৰ উপদেশকে সৰোগত কৰি চৰবেন বিশ্ববিদ্যালয়ত তেওঁ পুনৰ গৱেষণা কাৰ্য্যত লিপ্ত হ’ল। চৰবেনত পিয়েৰৰ কামটো মেৰীক দিয়া হ’ল। পিয়েৰে যিখিনিত গৱেষণা আধৰুৱা কৰি ৰাখি গৈছিল, মেৰীয়ে তাৰ পৰাই গৱেষণা আৰম্ভ কৰিলে। ১৯১১ চনত তেওঁ এককভাৱে পুনৰায় নোবেল পুৰস্কাৰ লাভ কৰিলে।\nপেৰিচত নিৰ্মিত এটা নতুন পৰীক্ষাগাৰত তেতিয়া মন-প্ৰাণ সঁপি দিছে মেৰীয়ে। সেই পৰীক্ষাগাৰৰ সমুখৰ পথটোৰ নামাকৰণ হৈছে পিয়েৰ কুৰীৰ নামেৰে। সেই পৰীক্ষাগাৰৰ নামাকৰণ হৈছে-’ইনষ্টিটিউট অৱ ৰেডিয়াম’।\n১৯২১ চনত মেৰীয়ে তেওঁৰ কন্যাসন্তান দুটিৰে সৈতে আমেৰিকা ভ্ৰমণলৈ যায়। হোৱাইট হাউচত মাৰ্কিন প্ৰেচিডেণ্ট হাৰ্ডিঞ্জে মেৰীক কিছু পৰিমাণৰ ৰেডিয়াম উপহাৰ দিয়ে।\nমেৰীৰ বৰ জীয়েক আইৰিনে বিয়া কৰায় তৰুণ বিজ্ঞানী ফ্ৰেডৰিক জোলিয়টক। কুৰী দম্পতিৰ গৱেষনাৰ কাম-কাজ তেওঁলোকে আৰু এঢাপ আগবঢ়াই নিয়ে। ১৯৩৫ চনত তেওঁলোকেও নোবেল পুৰস্কাৰ লাভ কৰে।\nইয়াৰ পিছত আহিল ১৯৩৮ চন। আজীৱন ৰেডিয়াম লৈ অহৰহ কাম কৰি যোৱা মেৰীয়ে অৱশেষত নিজেই তেজষ্ক্ৰিয়তাৰ চিকাৰ হ’ল সেই বছৰতে।\nআধুনিক বিশ্বৰ এশগৰাকী মহান ব্যক্তি: সম্পাদনা কনকসেন ডেকা।\n↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 2.12 2.13 2.14 2.15 Tadeusz Estreicher (1938). "Curie, Maria ze Skłodowskich" (Polish ভাষাত). Polski Słownik Biograficzny, Vol. 4. পৃষ্ঠা. 111.\n↑ 3.0 3.1 3.2 3.3 3.4 3.5 "Marie Curie — Polish Girlhood (1867–1891) Part 1". American Institute of Physics. http://www.aip.org/history/curie/polgirl1.htm। আহৰণ কৰা হৈছে:7November 2011.\n↑ 5.0 5.1 5.2 5.3 5.4 5.5 5.6 5.7 "Marie Curie — Polish Girlhood (1867–1891) Part 2". American Institute of Physics. http://www.aip.org/history/curie/polgirl2.htm। আহৰণ কৰা হৈছে:7November 2011.\n↑ 6.0 6.1 6.2 6.3 6.4 Wojciech A. Wierzewski (21 June 2008). "Mazowieckie korzenie Marii [Maria's Mazowsze Roots]". Gwiazda Polarna খণ্ড 100 (13): 16–17. http://web.archive.org/web/20090321193811/http://www.gwiazdapolarna.com/czytaj.php?nr=813&cat=4&art=04-01.txt। আহৰণ কৰা হৈছে: 10 September 2012.\n↑ 8.0 8.1 8.2 8.3 Tadeusz Estreicher (1938). "Curie, Maria ze Skłodowskich" (Polish ভাষাত). Polski Słownik Biograficzny, Vol. 4. পৃষ্ঠা. 112.\n↑ 10.00 10.01 10.02 10.03 10.04 10.05 10.06 10.07 10.08 10.09 10.10 "Marie Curie — Student in Paris (1891–1897) Part 1". American Institute of Physics. http://www.aip.org/history/curie/stud1.htm। আহৰণ কৰা হৈছে:7November 2011.\n↑ 11.0 11.1 11.2 11.3 "Marie Curie — Research Breakthroughs (1807-1904)Part 1". American Institute of Physics. http://www.aip.org/history/curie/resbr1.htm। আহৰণ কৰা হৈছে:7November 2011.\n↑ 13.0 13.1 13.2 13.3 13.4 "Marie Curie — Research Breakthroughs (1807-1904)Part 2". American Institute of Physics. http://www.aip.org/history/curie/resbr2.htm। আহৰণ কৰা হৈছে:7November 2011.\nউদ্ধৃতি ত্ৰুটি: <references>ত দিয়া "How the Curie Came to Be" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Williams331" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "williams" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Williams332" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Madame Curie art" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Marie Curie voted greatest female scientist" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Most inspirational woman scientist revealed" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Picture of the McDonnell Douglas MD-11 aircraft" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "The Vertigo Years: Europe, 1900–1914" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "The discovery of radium in 1898 by Maria Sklodowska-Curie (1867–1934) and Pierre Curie (1859–1906) with commentary on their life and times" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "emigracja" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "everything" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "goldsmith" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "goldsmith11" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "goldsmith9" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "independence" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "iuniverse" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "obit" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Marie Curie’s 144th Birthday Google Doodle" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "robert1" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "robert10" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Robert Reid p. 65" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "robert6" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "robert7" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "robert8" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "teachers" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Madame Curie's Passion" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Marie Curie and the Science of Radioactivity 3" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Marie Curie Rec and Dis" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Marie Curie Rec and Dis2" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Marie Curie Tr and Ad" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Marie Curie Tr and Ad2" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Marie Curie Sc and Rec" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Marie Curie Sc and Rec2" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Marie Curie War" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Marie Curie War2" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "The Radium Institute" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "The Radium Institute 2" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "The Radium Institute 3" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "leg" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Marie Sklodowska Curie in America, 1921" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Minutes" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "nobelprize" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "nytimes" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Princess Madeleine attends celebrations to mark anniversary of Marie Curie's second Nobel Prize" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "The Discovery of Radioactivity" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "amudeu" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Barker2011" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Borzendowski2009-36" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Borzendowski2009-37" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "buffalo" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Chemistry International — Newsmagazine for IUPAC" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "cosm" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Council1997" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "curie" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "CurieSheean1999" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Curium" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "IEA - reaktor Maria" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Les-Palmes-de-M-Schutz - Trailer - Cast - Showtimes - NYTimes.com" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Letcher2003" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "psb113" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "psb114" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Quinn1996" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Radioactive: Marie and Pierre Curie,aTale of Love and Fallout" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "ShipmanWilson2012" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "winners" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Nobel Prize Facts" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "Pasachoff1996" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nউদ্ধৃতি ত্ৰুটি: <references>ত দিয়া "undoubtedly" নামৰ <ref> টেগ্‌টো পূৰ্বৰ পাঠ্যত ব্যৱহাৰ কৰা নাই।\nWorks by or about মেডাম কুৰী in libraries (WorldCat catalog)\n"https://as.wikipedia.org/w/index.php?title=মেডাম_কুৰী&oldid=210275"ৰ পৰা সংকলিত\nLast edited on 22 November 2019, at 10:28\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=25468।